
Në gjurmë të filmave për Shqipërinë 


NË GJURMË TË HISTORISË SË 
KINEMASË 

“Njeriu që nuk ka lënë gjurmë në jetë është e kotë që 
ka jetuar” 

Hapat e para 

/Në dallgët e trazuara të jetës/ 

Për ngjarje të pakëndëshme e pata mjaft të vështirë të 
punoja në sektorë që kishin të bënin me drejtimin.Në drejtim 
ndeshesha shpesh me personalitete të cilët donin gjithnjë të 
impononin mendimin e tyre nëpërmjet funksioneve që kishin në 
Parti dhe në Shtet. Këto mendime të imponuara unë nuk i honepsja 
dot dhe gjithnjë ndeshesha duke mbrojtur mendimin tim. Flitesh 
gjithmonë për fusha dhe çështje ku unë isha kompetent se kishin 
të bënin me profesionin ose përvojën time shumëvjeçare. Unë 
isha kuadri i parë me arsim të lartë në kinematografinë shqiptare 
dhe erdha i shkolluar por kinematografia mua më mësoi më shumë 
se librat e shkollës. Duke u ndeshur çdo ditë me probleme nga më 
të ndryshmet-që nga ato teknike si drejtues teknik i kinostudios 
dhe i rrjetit kinemtografik të vendit / n’atë kohë gjithë kinematë e 
Shqipërisë vareshin nga kinostudio/ e deri tek probleme krijuese 
që nga skenari, regjia e diskutimet e filmave, montazhi, zëri, 
përkthimet e subtitrimi i filmave, reklama e propaganda etj. Unë 
vetë u rrita gradualisht por edhe u ndesha me konflikte të ndryshme 
brënda kinostudios e deri në instancat më të larta shtetërore e 
partiake. Kinostudio mbeti një kohë pa drejtor dhe një kohë tjetër 
drejtori ishte i sëmurë,pra si i vetmi kuadër me arsëim të lartë,dashur 
pa dashur u detyrova të merresha me të gjitha problemet e 

kinematografisë.Në vitin 1959 u emëma si drejtorLlazar Lipivani.Ai 
ishte një njeri i mrekullueshëm dhe i aftë. Me të kishe qejf të 
bashkëpunoje. Te Llazari gjcta njeriun ku mund të mbështetesha 
pa rezerva. 

Por rrethanat e prunë që ai të largohej dhe të zëvëndësohej 
me një drejtor tjetër(edhe ky me arsim të mesëm) që ende pa 
shkelur në kinostudio i ishte mbushur mëndja se i njifte nëpër gishta 
të gjitha problemet dhe nuk donte të ja dinte për askënd.Ndoshta 
këtë besim të tepëruar në vetvete ia kishte krijuar kariera e gjatë 
në poste drejtonjëse deri në Komitetin Qëndror të Partisë dhe 
lidhjet e tij të ngushta me krerët kryesore të Partisë-shtet. Edhe 
fushat artistike edhe ato teknike ishin fushat e tij ku vetëm mund 
të jepte mënd, prandaj regjisorët, skenaristët, inxhinerët, piktorët, 
kompozitorët etj rrinin me orë të tëra prapa derës së tij për t’i 
pritur.Qëndrimet e tij arrogante e prepotente, jo vetëm karshi meje, 
krijimi i një rrjeti të brendëshëm spiunazhi, vëzhgimi e survejimi se 
ç’farë thuhesh për të, korrupsioni nëpërmjet të sistemit të pagave 
ose me shpërblime për njerës që nuk i meritonin por ngaqë i 
shërbenin karrikes së tij, vënia e kuadrove kundër njëri tjetrit etj 
m’a vështirësoi shumë punën dhe më kaloi në strese. 

Por kishte edhe persona të tjerë që nuk më linin rehat me 
intriga e prapaskena nga më monstruozet, që thurnin të pa-qëna 
kafeneve e intrigonin duke përdorur emra të personaliteteve të 
larta shtetërore e partiake me të cilët i lidhnin si profesioni ashtu 
edhe lidhje familjare e miqësore. E hiqnin vehten si mbrojtës të 
flaktë të regjimit dhe të parimeve, të Partisë dhe Socializmit dhe 
donin të zbulonin “armikun e klasës”, por që kur erdhi një rast i 
vetëm e braktisën padronin dhe u maskuan bukur. Këto nuk ishin 
thjeshtë shfaqje servilizmi me tendencën që të përkëdheleshin e 
të bënin karierë, por arsyeja tjetër ishte se u prekeshin interesat 
immediate, u ulesh vlera për shumë zbrazësi mendimesh e mungesë 
arsimi e kulture, u hiqeshin privilegjet që kishin në sajë të serviliznit 

të tyre. Më shkurt ata nuk donin të dëgjohej zë tjetër përveç zërit 
të tyre të dobët që e kishte burimin në militantizmin e tyre të shtirë. 
Këtë nuk e bënin vetëm me mua, por me të gjithë ata që nuk i 
mposhtnin dot në aftësitë intelektuale e mendore. Donin të ushtronin 
një pushtet absolut mbi të gjithë në sajë të ndonjë merite të zmadhuar 
nga Lufta Nacional-çlirimtare.Askush nuk duhej t’u kundërshtonte 
se e gjente belaja dhe donin t’u imponoheshin duke folur edhe në 
emër të miqve të tyre që ishin në pushtet. 

Unë gjithmonë e kam patur zakon që mendimet e mija i 
thoshja hapur, të ëmbla ose të hidhura. Kjo “kryeneçësi” irnja 
duhej të mposhtej me çdo kusht dhe menduan disa prej tyre se me 
mua do t’a kishin të lehtë të më luftonin-sigurisht në mbrapaskenë, 
mbrapa krahëve, të krijonin opinione. Unë e kisha një “cen”, 
biografinë,simbas koncepteve të tyre. Unë vetë kisha marrë 
pushkën qysh 13 vjeç dhe kisha dalë malit për çlirimin e vendit, 
por babai irn kish qënë një nga krerët e nacionalizmit në Vlorë dhe 
ndodhesh në burgun e Burrelit. Ky ishte një argument më se i 
mjaftueshëm për ta për të më hequr qafe.. Prandaj pata shurnë 
peripeci dhe më krijuan një gjendje të rëndë shpirtërore. 

Përveç kësaj, duke qënë kryeinxhiner shpesh herë 
zëvëndësoja drejtorin.Kjo bëri të ndeshem me shumë njerëz, për 
kusuret e mija, por më shumë të të tjerëvet. Qëllimin kryesor të 
drejtorit për të më kundërvënë me autorët e skenarëve dhe kuadrot 
e tjera krijonjëse(ndonse vendimet ishin të tijat) e kuptova tepër 
vonë. 

Këto e shumë ngjarje të tjera më lodhën e dërmuan 
shpirtërisht. Punoja me shumë pasion për kryerjen e detyrave, por 
isha gjithmonë si nën kontroll, me një frikë që të mos u jepja rast 
intrigantëve të më kapnin në ndonjë gabim qoftë edhe të vogël por 
që do e ngrinin në sistem.. 

Të gjitha këto si dhe një pasion i heshtur që më vlonte 
përbrënda për t’u marrë me punë kërkimore më bënë që t’i futem 

fushës të lodhëshme të studimeve ku mendoja se do gjeja një 
qetësi shpirtërore. 

Një arsye tjetër që më nxiti të merrem me studime ishte 
edhe fakti se unë kurrë nuk i kam honepsur njerzit që duan ta 
quajnë vehten “qëndra e botës” që lindjen dhe ekzistencën e çdo 
gjëje e lidhin me qënien e tyre.. Në veçanti nuk kam honepsur dot 
tendencën e shteteve të mëdha për të përvehtësuar çdo gjë të 
shteteve të vegjël, për të marrë rolin e ideatorëve dhe tutorëve. 

Dëgjoja shpesh që kinematografia shqiptare lindi më 1952, 
pra kur u ngrit ndërtesa e kinostudios dhe kur aty erdhën 5-6 
kursantë që bënë një përgatitje një ose dy vjeçare në Studiot e 
Filmave Dokumentarë në Moskë. Kjo tezë mbrohesh edhe nga 
rusët që trumbetonin se ata ishin themeluesit e kësaj 
kinematografie.Këtë e dëgjova edhe në një emision të Radio 
Moskës me rastin e 28-29 nëntorit 1961. Kjo më revoltoi.. Edhe 
jugosllavët thoshnin se ata ishin krijuesit dhe një ide të tillë e kishin 
edhe bullgarët se atje u montuan dy-tre filma dokumentarë /në 
Sofie/. 

Këto më nxitën që t’u futem arkivave dhe në veçanti të 
merrem gjërësisht me shtypin e kohës.Sigurisht që e fillova nga 
viti 1945, se ne atë kishim vit referimi.Kështu thoshte propaganda- 
“ çdo gjë në Shqipëri lindi mbas çlirimit kur erdhi Partia”.Edhe 
unë me këtë psikologji isha rritur dhe edukuar. 

Në gazetën “Bashkimi” të vitit 1947 gjeta një shkrim që 
bënte fjalë për Ndërmarrjen Kinematografike Shqiptare. Por kur 
ishte krijuar ajo ?, Me ç’farë Dekreti ? 

Iu drejtova për ndihmë Arianës, një mbesës sime që 
punonte si stenografe në Kuvëndin Popullor. I kërkova të më gjente 
koleksionin e “Gazetave Zyrtare” të viteve 1945-1947. Gjeta 
dokumentin që më duhesh fillimisht për të hedhur poshtë tezën që 
qarkullonte për “krijuesit” shqiptarë, rusë, jugosllavë etj. Ishte 
Dekreti Nr.308 i 7 prillit 1947 i cili bënte fjalë që Ndërmarrja 

Shtetërore Kinematografike Shqiptare shpallesh si ndërmarrje me 
rëndësi të përgjithëshme shtetërore. Ky ishte një dokument i 
rëndësishëm që hidhte poshtë tezën e msëve dhe të ndonjërit brënda 
kinostudios që thoshnin se ajo lindi më 1952. Përveç të tjerave 
rusët më 1947 ende nuk kishin hyrë në Shqipëri dhe tek ne atëhere 
dominonin j ugosllavët. 

Ishte viti 1964. Me rastin e festave të nëntorit në kinostudio 
u bë një sesion shkencor mbi arritjet e kinematografisë. Aty përsëri 
u hodh teza e lindjes së kinematografisë më 10 konik 1952. Indirekt 
thuhesh se kinematografinë shqiptare e krijoi ai që kishte filluar 
punë në atë kohë. Në sesionin shkencor merrte pjesë edhe 
Sekretari i Komitetit të Partisë të Rajonit Nr. 1 që mbulonte 
administratën e lartë shtetërore si dhe Institucionet e Kulturës 
dhe artit. Mbajta edhe unë një kumtesë ku trajtoja tre probleme, 
por ku dominonte mendimi se Kinematografia shqiptare nuk lindi 
më 1952 dhe se atë nuk e krijuan as rusët dhe as jugosllavët. 
Sigurisht që pati reagime nga ata që donin të vërtetonin se “nëna 
dhe babai” i Kinematografisë shqiptare ishin vetë. Kjo tezë u pëlqeu 
edhe pushtetarëvet sepse ishte në harkun kohor që ata ishin në 
fuqi dhe për kontradiktat e acaruara të Shqipërisë me rusët dhe 
jugosllavët në atë kohë. Këtë tezë e mbrojta më vonë edhe me 
matërialet paraprake dhe në Konferencën e shtypit që mbajta në 
Festivalin e Parë të Filmit Ballkanik që u mbajt në Varna të 
Bullgarisë (gusht,1965) ku kisha shkuar së bashku me regjisorët 
Kristaq Dhamo dhe Viktor Gjika. /kumtesa ime ndodhet pranë 
Arkivit Shtetëror të Filmit në Tiranë/. 

Flë për hë, kjo datë, domethënë prilli i vitit 1947 mbeti si 
pikë referimi për lindjen e kinematografisë shqiptare. Prandaj edhe 
Festivalet e Filmit Shqiptar që filluan të zhvilloheshin nga viti 1976 
/Festivali i Parë/, edhe festat e ndryshme të kinematografisë 
shqiptare bëheshin në muajin prill duke iu referuar prillit të vitit 
1947. 

Por nuk ndalova me kaq. U futa në studime më të thella. 
Mora gazetën “Bashkimi”- të vetmen që botohesh në Shqipëri 
deri në vitin 1948- dhe e shfletova faqe për faqe, ditë për ditë e vit 
për vit, deri në vitin 1950. 

Gjeta matëriale mjaft interesante. Gjeta atmosferën e kohës, gjeta 
pasionin dhe etjen e madhe të popullit për kulturë e dijë, gjeta 
solidaritetin popullor në ditë të vështira. Midis tyre gjeta edhe një 
lëvizje popullore, me në krye arsimtarët- për të ngritur kinema 
edhe në zonat më të mbrapambetura. Këto kinema ndërtoheshin 
me kontribut vullnetar, me ndihmat e popullit. Dikush jepte qereste, 
dikush grumbullonte gurë e tulla, dikush vinte në dispozicion kafshët 
për ngarkesë dhe dikush tjetër ndërtonte pa pagesë ose jepte pak 
të holla nga qesja e tyre e varfër. 

Këto ishin burim i madh frymëzimi që më entusiazmuan. Ato 
dëshmonin kryesisht një etje të madhe për dije e kulturë. Më vonë, 
kur u futa më thellë në shtyp do të zbuloja se kjo etje i kishte 
rrënjët akoma më të thella, që në fillim të shekullit kur ende nuk 
ekzistonte shteti shqiptar. 

Aty gjeta një dokument te rëndësishëm që tregonte për 
dekretin e 22 dhjetorit 1945 të Këshillit Antifashist Nacionalçlirimtar 
për vendosjen e Monopolit Shtetëror mbi “Zgjedhjen, Importimin 
dhe Shfaqjen e filmave në Shqipëri” dhe dy ditë më vonë, me 
24 dhjetor, edhe krijimin e “ Agjensise Shqiptare të Filmif’ që do 
të administronte këtë monopol, do të administronte kinemanë e 
pushtuesve që ishte sekuestruar, do me merresh me organizimin, 
zgjerimin dhe shpërndarjen e filmat në të gjitha kinematë private 
shqiptare dhe do të çelte edhe një laborator për xhirimin e filmave 
në Shqipëri. Pra kjo shënonte themelimin e një kinematografie 
kombëtare Shqiptare me të gjitha funksionet e saj.Kështu që ideja 
ime fillestare për lindjen e Kinematografisë Shqiptare si një 
institucion i organizuar u spostua nga prilli i vitit 1947 në dhjetorin 
e vitit 1945. 

Drejt Fondit Filmik Arkivor 


IVjo dëshirë, ky pasion i madh, kjo etje e popullit për tu 
kulturuar më dha forca për t'u futur më thellë në kërkime për të 
gjctur burimet e saj. Vendosa që për disa kohë të shkëputesha nga 
gjurmimet në periudhën e mbas çlirimit, për të kërkuar më thellë 
në vite. 

Thuhej se çdo gjë në Shqipëri lindi, u formua dhe u zhvillua 
pas çlirimit. Por lindëte pyetja: Po më parë në kohën e okupacionit 
dhe më thellë akoma ç’farë gjurmë të filmit kishte ? Italia ishte një 
shtet shurnë më i përparuar se ne në shumë aspekte dhe në veçanti 
në fushën e kinemasë. Dihesh se italianët kishin hyrë thellë në 
Shqipëri sidomos mbas vitit 1926 kur u lidhën disa pakte midis tyre 
dhe shtetit shqiptar. A ishte e mundur që italianët të mos kishin 
filmuar në Shqipëri, në mos më parë por të paktën mbas pushtimit 
qoftë edhe për të propaganduar synimet e tyre ndaj Shqipërisë? 
Kisha parë një kronikë mbi pushtimin e Shqipërisë. Dhe fillimisht 
vendosa të shifja filmat që ndodheshin në Filmotekën e Kinostudios 
që kishin mbetur nga koha e pushtimit.Mundësitë i kisha.Deri në 
vitin 1965 Filmoteka varej administrativisht nga unë. Aty ndodheshin 
reth 350 kronika italiane dhe gjermane me ngjarje të xhiruara në 
vitet 20-të e 30-të si dhe nga Lufta e Dytë Botërore. Ndër to 
kishte shumë pak që ishin xhiruar direkt në Shqipëri, ndonse ishin 
pjesë kronikash me mungesa planesh dhe në film të djegëshëm 
nitrocelozë. Ishin nga filmat që kishin qarkulluar nëpër kinematë 
tona dhe ishin bërë copë duke u shfaqur me dhjetra herë në aparatet 
e vjetra të kinemave tona. Megjithatë ato jepnin një ide mbi ngjarjet 

e kohës, në veçanti ngjarje politike, nga jeta dhe vizitat e Mbretit 
Zog, shpallja e tij si Mbret, ceremoni të shpalljes së Mbretnisë, 
vizitat e ministrit të jashtëm italian Kontit QCiano dhe të ministrave 
të tjerë italianë në Shqipëri, martesa e Zogut me Konteshën 
hungareze Geraldina Apony,kronika nga pushtimi italian,vizitat e 
gjeneralëve dhe personaliteteve fashiste,vizita e Vitorio 
Emanuelit,një ceremoni varrimi gjatë pushtimit gjerman të një 
personaliteti politik të kohës(Fuat Dibrës) etj. 

Për vlerat e mëdha të fondit filmik kisha një dobësi. Ato 
ishin historia e gjallë e kombit. Kjo ishte edhe arsyeja që kur na u 
bë për së dyti ose për së treti herë kërkesa nga Federata 
Ndërkombëtare e Arkivave të Filmave (FIAF) për tu bërë antarë 
të saj unë, megjithëse ishte tepër e vështirë dhe duhej të 
mendoheshe mirë për t’u propozuar organeve të larta shtetërore 
dhe partiake aderimin në një Organizatë Ndërkombëtare, e 
bisedova paraprakisht këtë çështje me Pipi Mitrojorgjin (ish zv/ 
ministër i Kulturës) me të cilin kisha marrdhënie të mira. Ai 
mbulonte edhe kinematografinë dhe kishte një vizion më të mirë 
për problemet e kulturës. Ai vinte nga radhët e rinisë së luftës 
dhe me lidhje konfidenciale me Ramiz Alinë, i cili kishte qënë 
Ministër i Arsimit dhe Kulturës dhe në atë kohë ishte anëtar i 
byrosë Politike dhe Sekretar i Komitetit Qëndror të Partisë. Ramizi 
përgjithësisht kishte ruajtur disa tipare të shoqërisë së luftës dhe 
komunikonte më natyrshëm me shokët e tij të dikurshëm dhe me 
institucionet kulturore artistike që kishin lidhje me të. Shfrytëzova 
edhe një bisedë të lirë me Manush Myftiun (Zv/kryeministër dhe 
minister i Arsim-Kulturës) gjatë një pauze të mbledhjes së 
kolegjiumit të Ministrisë së Arsimit ku më kishte thirrur në 
funksionin e kryeinxhinerit të kinostudios dhe në mungesë të 
drejtorit që në atë kohë ishte i sëmurë dhe ishte shtruar në spitalë. 
Terreni u parapërgatit. Pipi që e miratoi në parim propozimin tim 
dhe të Flazar Fipivanit që atëhere ishte drejtor, bisedoi me Reiz 

Malilen që në atë kohë ishte zv/ministër i jashtëm dhe njeri me 
vizion e tolerancë. Unë mendoja dhe mendoj akoma se ishte një 
njeri kurajoz me personalitet dhe e ngrinte zërin për marrdhëniet e 
Shqipërisë me jashtë, sigurisht në suazën e mundësive të vetë 
sistemit. Ndoshta nga fakti se ai vinte nga kuadrot e luftës dhe 
kishte njohje të afërta me Hysni Kapon e Manush Myftiun si ish 
komisar i një batalioni partizan të brigadës së pestë dhe ndoshta 
edhe nga fakti se ish i kunati i R.Alisë. Pra fjala e Reizit dëgjohesh. 
Të gjitha këto të marra së bashku si edhe një bisedë paraprake 
me Tefik Çaushin që ishte zv/drejtor i kulturës në komitetin Qëndror 
të Partisë, njeri me kulturë që e vlerësonte shumë kinematografinë 
dhe nuk dallohesh për ekstremizma të majta e dëgjohesh nga 
Nexhmie Hoxha, bënë që në vitin 1963 të miratohesh aderimi i 
filmotekës sonë si Antare e Federatës Ndërkombëtare e arkivave 
të Filmit FIAF në Kongresin e Beogradit ku ne u përfaqësuam 
nga një punonjës i ambasadës sonë atje. 

Kjo ndodhi në pranverën e vitit 1963. Pranimin në këtë 
organizatë unë e shifja në një plan të gjerë, për të krijuar lidhje me 
ai'kivat e shteteve që kishin përvojë, për të kërkuar filma që kishin 
lidhje me Shqipërinë të xhiruara nga kineastë të shteteve evropiane 
nga fillimi i shekullit dhe për të marrë përvojë në lidhje me 
administrimin dhe mirëmbajtjen e fondit filmik. Këto ishin me 
shumë vlerë për ne. 

Por !!!...Neu bëmë antarë tëFederatës vetëmpër formë. 
Lidhjet me të qëndruan për një kohë të gjatë të ngrira. Ata na 
dërgonin raportet vjetore të miratuara nga Kongreset që bëheshin 
çdo vit në vende të ndryshme të botës. Na kërkonin informacione 
për fondin tonë, për gjendjen teknike të tij. Na bënin propozime 
për bashkëpunim, shkëmbim reciprok fondesh me interes të 
përbashkët, na bënin ftesa gratis për specializim kuadrosh teknike 
nëpër arkivat evropiane etj. Por ne e kishnim të vështirë. Që të 
përgjigjeshe duhej të merrje aprovimin nga lart, dhe rruga ishte 

tepër e gjatë dhe e pa shpresë. Kërkesat tona duhej të kalonin 
drejtorisë së Arteve, zv/ministrit, ministrit, prej andej në disa hallka 
të Ministrisë së Jashtëme dhe prej andej vazhdonte maratona në 
sektorin përkatës të Kryeministrisë deri te miratimi i zv/kryeministrit 
dhe vijonte në sektorët e aparatit të Komitetit Qëndror dhe sekretari 
i K.Q për propagandën që jepte mendimin përfundimtar. 

Federata na bënte thirrje e ftesa për specializim kuadri 
teknik restaurator e kinoarkivist, por ishte e vështirë të çaje. Gjithnjë 
“politika në plan të parë” dhe ato ishin vende “kapitaliste e 
revizioniste”. Kë do dërgojmë? !, janë vende kapitaliste ku 
veprojnë agjenturat kundër vendit tone- ishte refreni i 
përgjigjeve verbale !!... 

Kështu që bursat digjeshin. Ata mërziteshin dhe çuditeshin 
me heshtjen tonë. Na bënin çdo vit ftesa për të marrë pjesë në 
Kongreset e Federatës, në simpoziume historike ose teknike për 
mirëmbajtjen e restaurimin e fondeve filmike arkivore, dhe ne nuk 
merrnim pjesë. 

Lidhjet tona me Federatën mbetën për një kohë të gjatë 
formale dhe ishin kufizuar thjesht në pagesën e kuotës vjetore të 
antarësisë dhe në raportimet vjetore të filtruara që dërgonim për 
gjendjen teknike të fondit, hyrjet e reja, masat e mirëmbajtjes që 
ishin tepër të kufizuara ej. Harrijti puna që Sekretari i Përgjithëshëm 
i Federatës Jack Ledoux disa herë të na kërkonte përse nuk marrim 
pjesë në asnjë veprimtari kur ishin në interesin tonë dhe, më 
vonë, një kërkesë të tillë e bëri edhe vetë Presidenti i FIAF. Ai më 
në fund na kërkoi prej nga vareshim që të shkruanin vetë organeve 
tona eprore. Ata nuk e kuptonin sistemin tonë! 

Edhe pak leteratyrë që vinte nuk shfrytëzohej. Punonjësit 
e arkivit nuk dinin gjuhë. Unë në atë kohë arkivin e kisha një 
mbingarkesë. Fillimisht isha tepër i garkuar me teknikën dhe 
teknologjinë e prodhimit dhe me kinematë e rretheve, me 
organizimin e prodhimit dhe të proçesit teknologjik si kryeinxhiner 

që isha. Në këtë kohë Arkivi i Filmit varej direkt nga drejtori i 
Kinostudios (1965-1973). 

Në vitin 1966 u shkarkova si kryeinxhiner/edhe kjo ka 
historinë e saj/ dhe u ngarkova të drejtoja sektorin e kinemave ku 
zinte një vend të madh ngarkesa e furnizimit me filma të rreth 450 
qëndrave kinematografike (stacionare e lëvizëse) që vepronin në 
të gjithë Republikën, me mungesat e shumta të lëndës së parë dhe 
kopjet e filmave 35 e 16m/m, me mungesën e premierave, me 
gjendjen e rëndë teknike të shumë kinemave dhe mungesën e 
fondeve për porositjen e pjesëve të ndërrimit për to, me procesin 
e përkthimit dhe subtitrimit e redaktimit të filmave që ishte një 
punë e vështirë e gjithmonë me rreziqe. 

Mbingarkesa dhe mungesa e përvojës në këtë sektor të ri 
për mua u rëndua nga shumë faktorë të tjerë politikë, ideologjikë, 
ekonomikë e shoqërorë. Kohë nuk kisha të merresha me kërkime, 
prandaj për një kohë e ndërpreva veprimtarinë kërkimore. 


Fillimet e punës kërkimore 

Shkrimi im botuar në gazetën “Zëri i Popullit” më 12 tetor 1972 
me titull “Do të na duhet shumë Film Arkiva ”,bëri jehonë në 
publik dhe shkaktoi një tronditje edhe në qarqet zyrtare deri në 
organet më të larta të aparatit shtetëror.Në atë shkrim unë shprehja 
shqetësimin se fondi filmik arkivor ruhej në kushte jashtëzakonisht 
të këqija dhe nga çasti në çast ishte në rrezik për tu asgjësuar si 
nga kushtet e vështira teknike të ruajtjes ashtu edhe nga rreziku 
direkt i zjarrit dhe keqbërësit dhe bëja paralajmërimin se kjo do të 
ishte një fatkeqësi e madhe kombëtare prandaj duhej të merreshin 
masa të shpejta derisa të mos ishte tepër vonë.Në këtë shkrim 
unë jepja edhe idetë e mija se Arkivi i filmit nuk duhej të ishte 

thjesht një depo ruajtje por fondi duhej ti nënështrohej proceve të 
mirëmbajtjes dhe reastaurimit sikurse edhe të krijimit të një aparati 
informativ shkencor në mënyrë që të shërbente edhe si një qëndër 
studimore shkencore që të kishte akses edhe për 
studjuesit,kineastët sikurse edhe për publikun e gjërë për përhapjen 
e kulturës kinematografike.Ky shkrim bëri që të merreshin disa 
masa të shpejta për sigurimin e fondit filmik,u dhanë porosi të 
fillohesh puna për ndërtimin e Arkivit të ri të filmit,u bë një rregullore 
e brëndëshme e miratuar nga Ministri i Arsimit dhe Kulturës dhe 
mua më thirrën në aparatin e Këshillit të Ministrave te Zv/ 
Kryeministri Xh.Spahiu i cili më përgëzoi për problemet serioze 
që kisha ngritur në artikullin t’im.Kjo u bë gjithashtu shkas që në 
gushtin e vitit 1973 unë të tranferohesha nga sektori i kinemave si 
drejtor i Arkivit Shtetëror të Filmit.Emërimi në arkivë më vuri para 
sfidave të mëdha që duhej të përballoja.Por ky emërim më dha 
edhe kurajo që t’i kushtohesha më shumë punës sime kërkimore 
në gjurmë të historisë së filmit dhe kinemasë në Shqipëri. 

Fillova kërkimet në organet e ndryshme të shtypit të 
periudhës 1900-1944. Ishte një punë e vështirë, një fushë e pa 
eksploruar nga unë më parë. Nuk kisha përvojë me skedimin e 
informacionit që gjeja dhe i mbaja shënimet në fletore ose fletë të 
veçanta që më vonë më krijuan shumë vështirësi në sistemimin 
dhe grupimin e informaionit të gjetur. Por vështirësitë më të mëdha 
më dolën në punën kërkimore. 

Në atë kohë gjithë shtypi i paraçlirimit ishte i rezervuar, 
sekret dhe tepër sekret që nuk i lejohesh kujtdo për ta lexuar, 
duhej të injorohesh çdo gjë që kishte të bënte me te kaluarën. 
Revistat dhe gazetat jepeshin shumë të rezervuara dhe vetëm me 
lejen e drejtorit të bibliotekës mbasi të ishe pajisur me një vërtetim 
të posaçëm nga drejtuesi i institucionit ku punoje ku duhej të 
precizohesh qëllimi i shfrytëzimit dhe çdo gjë duhej të ishte nën 

kontroll. Edhe duke e patur këtë autorizim shpesh herë nuk të 
jepej matëriali që kërkoje nën pretekste të ndryshme ose duhej të 
prisje një kohë të gjatë deri sa të nxirreshin gazetat dhe revistat 
nga fondi i bibliotekës. 

Vështirësia tjetër, jo e vogël, ishte koha. Nga viti 1973 
punoja dhe isha tepër i angazhuar me problemet e organizimit të 
Arkivit Shtetëror të Filmit dhe vënien e tij mbi baza shkencore. 
Mungonte çdo përvojë, punonjësit ishin pa kualifikim në këtë fushë 
dhe shkolla e tyre e vetme ishte përvoja ime, njohuritë e mija. Të 
gjithë prisnin nga unë tu tregoja se çduhej bërë dhe si duhej bërë. 

Pra unë duhej që çdo gjë të mësoja më parë ta bëja vetë 
që të kisha mundësi tu kërkoja vartësve dhe kolegëve të mi se 
çduhej të bënin. U ndesha me probleme nga më të ndryshmet që 
nga ato teknike e deri në punë të mirëfillta kërkimore e shkencore. 
Duhej mbi të gjitha të ruhej e mirëmbahej fondi i filmave, duhej 
përcaktuar rregulla rigoroze për ruajtjen, shfrytëzimin dhe 
restaurimin e tij. Ishin probleme që i takonin fushës së kimisë, 
kishin të bënin me celuloidin, ruajtjen e parametrave dhe kushtet 
optimale të magazinimit etj pra duhej të njihja më gjërë në fushën 
e teknollogjisë të prodhimit, ruajtjes së tij në kushte sa më optimale. 
Kishte probleme të temperaturave dhe lagështisë optimale të 
ruajtjes në depo që kishin të bënin me pajisje të sofistikuara 
elektromekanike dhe elektronike si kondicionerë e pompa për 
heqjen e lagështisë, filtra të ndryshme kimike dhe mekanike për 
pastrimin e ajrit, sisteme të sinjalizimit dhe mbrojtjes nga zjarri dhe 
keq-bërësit etj. Dhe këto duhej ti mësoja vetë më parë, duhej të 
lexoja. 

Përveç të tjerave isha në përgatitje të programit, projektit 
teknologjik dhe projektimit të arkivit të ri të filmave të mbështetur 
në koncepte bashkëkohore. Dëshira dhe pasioni nuk më mungonin, 
isha këmbëngulës, punën e kisha me pasion dhe fondin arkivor 
filmik e vlerësoja shumë si një pasuri e madhe kulturore që do tu 

flasë brezave. Prandaj studjoja shumë, bile deri natën vonë pa e 
njohur lodhjen.Sidoqoftë kjo ishte një mbingarkesë që do të sillte 
pasoja më vonë në shëndetin tim. 

Paralelisht më duhej të ndërtoja një aparat informativ 
shkencor, duheshin organizuar e sistemuar skedarët, kartelat bazë 
shkencore e teknike, duhej grumbulluar gjithë informacioni i shkruar 
dhe fotografitë, objektet me synimin për ngritjen e muzeut të 
kinemasë dhe bibliotekën shkencore të saj. Duhej filluar me 
hartimin e tregusve, filmografive, duhej filluar me kërkime dhe 
punë studimore. Jo se isha njeri i lokaleve, por nga kjo mbingarkesë 
hoqa dorë nga çdo llojë kohe të lirë e lokal. 

Një pengesë tjetër e madhe ishte edhe xhelozia dhe 
dashakeqësia e disa mediokrëve që shkonin deri në drejtorinë e 
kinostudios, që shqetësoheshin dhe përgojonin çdo lëvizje timen 
jashtë studios duke e maskuar me termin se unë shfrytëzoja postin 
dhe largohesha për tu marrë me punë personale, ndërsa unë shkoja 
në bibliotekë dhe ngrija mbi tavolinë duke kërkuar çdo informacion 
që kishte të bënte me filmat e xhiruar në Shqipëri ose të shfaqur 
në të kaluarën, ngritjen e kinemave të para etj. Kur shkoja në 
bibliotekë punoja në tension të trefishtë se kisha shumë punë për 
të bërë në arkivë, se mungesa ime bëhej objekt intrigash e 
thashethemesh dhe a do të gjeja informacionin e duhur që 
interesohesha. Për drejtorin e kinostudios nga unë varesha ishte 
më mirë të qëndroja në kinostudio, qoftë edhe duke pirë raki në 
klubin e saj, sesa të shkoja në bibliotekë për tu marrë me punë 
kërkimore. Çdo gjë e masnin me kutin dhe veset e tyre. 

Burimi i marrjcs nëpër gojë nga ana e thashethemexhinjve 
nuk ishte vetëm dhe kryesisht xhelozia dhe paftësia, dembelizmi i 
tyre për tu marrë me punë të tilla.Ajo e kishte burimin tek ata 
njerëz përkrahës të ish drejtorit të mëparshëm i cili ishte pushuar 
nga puna pas një mbledhjeje të gjatë 7 ditore sajë denoncimeve 
dhe problemeve parimore që kisha ngritur unë për vite me radhë 

në organizatën e partisë dhe kolektivin e kinostudios për të mbasi 
kishte ngritur një rrjet agjenturor dhe me intriga e përkrahje të pa- 
principta individëve dhe grupeve të ndryshme kishte futur intrigën 
dhe përçaijen. Ata kërkonin revansh dhe përpiqeshin të më pengonin 
në çdo mënyrë dhe të gjenin argumenta për t'u hakmarrë si ish 
servila të drejtorit të pushuar.Pra bëja një punë kërkimore me 
tension të shumfishtë dhe mbi të gjitha në ankthin a do kisha 
rezultate, a do zbuloja ndonjë dokument sado të thjeshtë, mbi fillimet 
e filmit dhe të kinemasë në Shqipëri dhe ndieja një çlodhje dhe 
gëzim të papërshkruar që më bënte të harroja çdo lodhje kur zbuloja 
ndonjë dokument të tillë. 

Kur gjeja kohë të lirë punoja në bibliotekë,veçanërisht 
mbas dite, edhe 7-8 orë rresht pa u ngritur nga tavolina. Më ngrinte 
qafa. Studjuesit e tjerë bënin një punë sistematike mbas 1-2 orëve 
ngriheshin, pinin një cigare ose kafe, mermin ajër, ndërsa unë duhej 
të shfrytëzoja çdo minutë se më prisnin, më kërkonin, 
shqetësoheshin ku është, ku ka vajtur, kërcisnin telefonat, vinin 
kontrollet për të parë në se isha në bibliotekë. 

Me kalimin e kohës m’u bë tepër e vështirë puna 
kërkimore. U shfaqën fazat e para të iscemisë cerebrale prandaj 
u detyrova që herë pas here të dilja nga biblioteka për të pirë një 
kafe në hotel “ Tirana ”, jo se isha terjaqi dhe se kisha para, por 
me atë rast merrja pak ajër të pastër. Mësova të pija një kafe të 
detyruar. Megjithatë gjëndja shëndetësore u keqësua, u bëra objekt 
i nervologëve, prandaj ishte e domosdoshme të ndërroja metodën 
e punës, ti kushtohesha pak edhe punës fizike. Shtëpinë e kisha 
me oborr dhe një copë kopsht prandaj fillova ta punoj atë në orët 
e mbasditës dhe të mbillja hardhi, të sistemoj oborrin. Kjo më 
ndihmoi shumë për të thyer monotonin. Gjelbërimi që u krijua më 
veproi pozitivisht nga ana psikologjike, më lehtësoi punën kërkimore. 
U nisa me durimin, këmbënguljen, pasionin dhe përkushtimin por 
edhe me një ndjenjë patriotike, për të lënë një trashëgimi. Çdo 

njeri duhet të verë një gur në themelet e kombit, “njeriu që nuk 
ka lënë gjurmë në jetë, është e kotë që ka jetuar, i është bërë 
vetëm një barrë shoqërisë”. Atdheu kërkon përkushtimin e të 
gjithëve. 

Por edhe unë isha një krijcsë e kohës kur jetoja, edhe unë 
isha rritur dhe edukuar me psikologjinë dhe propagandën 
dashakeqëse se çdo gjë në Shqipëri lindi dhe u krijua mbas çlirimit, 
kur erdhi në fuqi Partia Komuniste dhe Enver Hoxha. Kjo psikologji 
të bënte pesimist dhe të vinte në dyshim a mund të kishte trashëgimi 
edhe në fushën e filmit dhe të kinemasë kur Shqipëria vuante 
edhe për bukën e gojës?. 

Kjo më shqetësonte. Ado kisha rezultate, a do e justifikoja 
gjithë atë punë kolosale, a do tu jepja përgjigjen e merituar 
dashakeqve, intrigantëve, parazitëve, dembelave dhe mbi të gjitha 
a do të zbuloja dhe krijoja një traditë në një fushë të pa-shkelur. 
Kjo u bë edhe motoja kryesore që më jepte shpresa dhe më shtonte 
forcat për një punë këmbëngulëse. 

Puna kërkimore në shtypin periodik dhe të përditëshëm 
filloi të më bindëte përherë e më tepër se nuk mund të ngrihet 
shtëpia pa themele, se çdo brez vë një tullë në ngritjen e saj dhe se 
propaganda që, çdo gjë lindi më 1945, ishte vetëm një demagogji 
për të hyjnizuar E.Hoxhën dhe regjimin që ai drejtonte me dorë të 
fortë. Kjo ishte një propagandë në themel antikombëtare se 
mohonte çdo llojë trashëgimie kulturore, artistike, mohonte figura 
të shquara të kombit sepse kishin lindur në një epokë tjetër dhe 
nuk i kishin shërbyer Partisë dhe Komunizmit. Prandaj u mohuan 
Fishta, Konica e figura të tjera madhore të se kaluarës. 

Duke shfletuar shtypin pashë se nuk kanë munguar 
asnjëherë kombit tonë figurat e tij të shquara në të gjitha fushat: 
shkrimtarë, gazetarë, arsimtarë dhe intelektualë në të gjitha fushat 
Këto zbulime më dhanë energji dhe hov, më shtuan krenarinë 
kombëtare më lehtësuan lodhjen. 

Si të mos ishe krenar kur lexoj që në vitin 1913 në 
“Shqypnija e re” të Shkodrës ku Hil Mosi dhe Risto Siliqi bënin 
thirrje për ngritjen e një teatri kombëtar duke e vlerësuar teatrin 
një shkollë të dytë për kombin. Dhe flitet për vitin 1913 kur 
analfabetizmi ishte masiv dhe ende nuk kishte një shtet shqiptar. 
Si mund të mos ndjeheshe krenar kur zbuloje se vëllezërit shqiptarë 
Manaqi u bënë pishtarët e parë të kinematografisë në trevat 
ballkanike duke xhiruar filmin “ Tjerrëset ” që në vitin 1905. Si 
mund të mos ndiheshe krenar për studion fotografike “Marubi” 
që e filloi veprimtarinë e saj që në vitet 50-të të shekullit të 19-të 
d.m.th vetëm pak vjet pas lindjes së fotografisë. Si mos ndjeheshe 
krenar kur një nga figurat poliedrike të kombit, Kolë Idromeno, 
çeli studion e tij fotografike “Dritëshkronja Idromeno” që në 
fillim të viteve 80-të të shekullit 19-të dhe që ishte i pari që filloi 
edhe shfaqjen e filmave në Shkodër në klubin “Gjuha shqipe” 
qysh në vitin 1908. 

Të gjitha këto dhe shumë të tjera dëshmonin për etjen e 
madhe të shqiptarëve për progres, kulturë e përparim, dëshmonin 
për përqafimin e çdo shpikjeje të njerëzimit. Të gjitha këto nga 
njëra anë më stimuluan dhe u bënë burim frymëzimi dhe nga ana 
tjetër më bindën për fallsitetin e propagandës bajate të regjimit që 
shpallnin krijimin e botës me ardhjen e tyre në fuqi. 

Një përfundim tjetër ishte se, në kundërshtim me 
propagandën që bëhesh, shtypi ishte i hapur,i lirë dhe progresist në 
vitet 20-të e 30-të të shekullit të kaluar,ai ka lozur një rol 
përgjithësisht përparimtar në emancipimin e kombit. Po kështu në 
faqet e shtypit pashë rolin e madh të arsimtarëve në edukimin e 
brezit të ri, veprimtarinë e gjithanëshme të tyre për përparim dhe 
emancipim, luftën e tyre të vendosur për progres shoqëror, nisiator 
të çdo lëvizjeje emancipuese. 

Ky rol i gazetarëve, arsimtarëve dhe intelektualëve të kombit u 
zbulua hap pas hapi në punën tirne kërkimore nëpërmjet shtypit, 


21 



ABAZ T. HOXHA 


më vonë edhe nëpërmjet dokumentave arkivore. Edhe filmi u 
kuptua qysh në fillim si një mjet përparimi, progresi dhe emancipimi 
dhe jo thjesht si një zbavitje. Kështu H.Mosi dhe R.Siliqi shkmanin 
në gazetën e tyre më 1912: 

“A e clin ala se n’shpië të Kol Arsenit (Idromenos-A.H) asht 
nji dugaj që i tlionë Grand Kino-Skioptiko?. Aty asht nji vend 
ku qiten t’faquna t’bukra e t’dobishme...nuk asht vetëm nji 
vend qejfit por edhe nji vend ku mundet nieri me nxanë 
ndonjisend... , \Shqyçnie e re, 1913, Nr.6, 20 korrik). 

Kështu shkruante një gazetë që u bënte thirrje Bashkive të ngrinin 
një kinema të vogël ose të madhe: 

.”..Të gjitha Bashkitë lypsen që qytetin e tyre ta pajisin me 
një kinema të vogël ose të madhe, sipas fuqisë së qytetit, dhe 
me cdo mjet të mundëshem të ngjallin në shpirtin e popullit, 
dëshirën për t’u zbavitur në këto lokale, se vetëm kështu mund 
të luftohen mejhanetë dhe kumarhanetë... ”(Bcsa, 1933) 

Dhjetra e qindra artikuj bënin homazh figurave të shquara 
të interpretimit dhe regjisë filmike botërore si Çaplin, Pabst, Kler, 
Renuar, Garbo, Valentino etj etj. Figura të shquara të kombit bënin 
thirrje dhe propagandonin filmat e realizuara të mbështetur në 
veprat letrare të kollosëve të letërsisë botërore si:Gete, Flobert, 
Remark, Hygo, Shekspir, Dikens, Pushkin, Gogol, Gorki, etj ose 
ekranizimet e operetave dhe operave të kompozitorëve të mëdhenj 
si: Shopen, Verdi, Shtraus, Shubert, etj. 

Nëpërmjet shtypit zbulova jehonën e madhe dhe mikpritjen 
që ka gjetur filmi në Shqipëri, ndihmesën e tij të fuqishme në 
progresin dhe emancipimin e vendit, ndihmesën që kanë dhënë 
kinematë në gjallërimin e jetës kulturore artistike, në lëvizjen artistike 
amatore, në edukimin muzikor, në dramaturgjinë kombëtare që 
sapo kishte hedhur hapat e para, në përgatitjen e një brezi të ri 
aktorësh të teatrit dhe posaçërisht në emancipimin e gruas shqiptare 

për të cilat unë kam përgatitur një studim të veçant ëfNdikimi i 
Filmit në emancipimin e Kombit) 

Sa më thellë futesha në shtypin e kohës aqë më shumë 
befasohesha dhe entusiazmohesha, aqë më shumë shlodhesha dhe 
merrja energji të reja pas çdo zbulimi që bëja. Më entusiazmonin 
thirrjet e arsimtarëve për organizimin e shfaqjeve të filmave 
edukativë dhe pajisja me aparate e shkollave, përdorimi i filmit si 
një mjet konkretizimi i procesit mësimor në lëndët bazë të dijes 
ose zgjerimi i horizontit kulturor të nxënësve etj.Më entusiazmuan 
vlerësimet që u bëheshin figurave të shquara të kinemasë botërore 
ose propagandimi nga njerëz elitë të kulturës të filmave. Dhjetra e 
dhjetra artikuj për Ç.Çaplinin, GGarbon, Zh.Mc Donaldin, Grifithin, 
Pabstin, Klerin, Renuarin, Basermanin F.Kortnerin, M.Shevalien, 
Zh.Gabenin etj, etj vërtetonin se njerzit tanë të kulturës dhe gjithë 
opinioni përparimtar vlerësonin çdo gjë progresiste dhe 
emancipuese ashtu sikurse edhe kritikonin shurnë shfaqje të huaja 
negative e denigruese, degjeneruese që u shfaqën në disa filma 
me kriminalitet, filma të tmenit, erotikë, filma që denigronin moralin 
njerëzor sikurse edhe artistë e regjisorë të koruptuar që denigronin 
vetë kinematografinë. 

Ishte një punë kërkimore e lodhëshme dhe e gjerë. Vetëm 
në Bibliotekën Kombëtare shfletova rreth 220 organe të shtypit 
në rreth 380.000 faqe gazeta e revista përveç rreth 400 dosjeve të 
Arkivit Qëndror të Shtetit. Vetëm me fotografët dhe kineastët e 
pai'ë në Ballkan, vëllezërit Manaqi, u mora gadi 4 vjet për të zbuluar 
origjinën dhe krijimtarinë e tyre. U mora me gjeografinë dhe hartat 
gjeografike të botuara nga francezët, gjermanët, italianët, turqit 
që nga mesjeta për të parë kujt i përkisnin krahinat dhe popullsia e 
fshatit dhe krahinave ku ata lindën. Studiova E.Çabejn për të parë 
rrënjët dhe mbrapashtesat e emrave dhe mbiemrave të tyre, u 
mora me folklorin dhe botimet e fillimeve të shekllit të 19-të në 
këtë fushë të S.Dines etj për të zbuluar origjinën e këngëve dhe 

gojdhanave, u mora me historinë e krahinave të Sulit, Grebenesë, 
Mecovës, Konicës, Janinës ku ata lindën dhe u rritën, u mora me 
lidhjet familjare, miqësore dhe ekonomike të tyre me banorë e 
tregëtarë të ndryshëm etj. 

E harrova familjen, e harrova vehten. 

Dhe kur natën e vitit të ri 1984 isha harruar pas shkrimcvc dhe 
ora po shkonte 22.00 më vjen bashkëshortja dhe më thotë të fillonim 
mbrëmjen u befasova kur në tavolinë ishin shtruar 4 pjata. Kur e 
pyeta i çuditur: 

-Përse janë 4 pjata kur ne jemi vetëm dy? Ajo m’u përgjegj: 

“Janë dy pjata për vëllezërit Manaqi sepse ti ke 4 vjet 
që me ata po merresh!”. 

Ndjeva një farë keqardhje për të por edhe një respekt që 
me sjelljen e saj më ndihmonte mua duke i marrë punët e shtëpisë 
mbi vehte që unë të vazhdoja punën kërkimore. Ajo kish sakiifikuar 
daljet, vizitat, shëtitjet. Unë i isha mirënjohës sakrificës së saj, 
ndonse me vonesë prandaj edhe në faqen e parë të “Enciklopedisë 
të Kinematografisë shqiptare” që botova më vonë i kam bërë 
këtë kushtim: 


Noit, 

U lodhe duke pritur që unë të ngrihesha, 

Të dilnim në vizita, ajër të pastër. 

Unë heshtja, mendoja, shkruaja, harrohesha, premtoja. 
Dhe ti, ndonëse e mërzitur, 

Mollën, limonadën, biskotën, kafen 
Nuk m’i ndave asnjëherë nga tavolina. 

Më fal! 

Nga kërkimet disa vjeçare zbulova gjëra interesante për 
historinë e filmit dhe kinemasë në Shqipëri që nga xhirimet e të 
huajve dhe shqiptarëve, shfaqjen dhe ngritjen e kinemave të para 


24 



Në gjurmë të filmave për Shqipërinë 


etj. Nëpërmjet të shtypit të kohës gjeta se ishin xhiruar mjaft kronika 
dhe filma dokumentarë nga të huajt në trevat shqiptare si hyrja në 
kongresin e Manastirit/1908/ dhe manifestimet e shqiptarëve me 
këtë rast, Kongresi i Dibrës /1909/ xhirime të çetave patriotike të 
Çerçiz Topullit e M.Gramenos, nga veprimet luftarake të 
shqiptarëve dhe maqedonasve në “Lëvizjen e Ilindenit” /1903/, 
rite, zakone, kostume dhe valle popullore xhiruar nga vëllezërit 
Manaqi/1905-1913/ dhe shoqëria angleze Charls Urban Company, 
shpalljen e Hyrietit në Manastir /1908/, mbritjen e sultan Reshatit 
në Manastir /1911/, gjendjen e vendit pas Shpalljes së Pavarësisë 
dhe krimet e sërbve në inkursionin drejt Durrësit /1912-1914/, 
Rrethimin e Shkodrës dhe hyrjen e trupave malazeze atje /1913/, 
lufta për marrjen e Lezhës nga trupat austriohungareze /1914/, 
mbritjen e Princ Vidit dhe shpalljen e Durrësit kryeqytet /1914/, 
bombardimin e Durrësit dhe largimin e trupave të huaja më /1918/ 
, kronika nga Tirana, Berati, Kukësi, Malësia e madhe, pamje të 
qyteteve, tregjet, rite e zakone /1914-1926/ e shumë e shumë të 
tjera që i kam paraqitur hollësisht në librin tim “Arti i shtatë në 
Shqipëri -vëllimi i parë- botuar 1994/. 

Veprimtaria ime u shtri nga puna e gjërë hulumtuese në 
Bibliotekën Kombëtare,të Korçës dhe Shkodrës ku shfeltova rreth 
220 organe në rreth 380.000 faqe në harkun kohor 1900-1944,si 
dhe në Arkivin e shtetit,në korespondencë me shumë studiues nga 
Anglia,Austria,Italia, Hollanda, Franca etj si dhe kërkime direkte 
në disa arkiva dhe Institute Kinematografike evropiane në 
Austri,Gjermani,Itali,Danimarkëetj. 

Mbështetur në këto kërkime shkrova një libër të titulluar 
provizorisht “Fillimet e kinemasë në Shqipëri” rreth 600 faqe 
mbi shfaqjet dhe xhirimet e filmave në Shqipëri nga viti 1897- 
1944,mbi figura shqiptare që kanë debutuar në kinematografinë 
botërore si A.Moisiu,K.Antoniu,Elena Qirici-balerinë dhe aktore 
e parë shqiptare e kinematografisë, regjisorin e parë shqiptar të 

kinemasë Mihallaq Mone,xhirimet e disa filmave artistikë me 
tematikë shqiptare nga danezët,italianët etj duke filluar nga viti 
1922,mbi xhiruesit e parë të filmave në trevat ballkanike vëllezërit 
shqiptarë Janaq dhe Miltiadh Manaqi(me origjinën dhe veprimtarinë 
e të cilëvet jam marrë gadi 4 vjet),mbi jehonën e shtypit dhe të 
mendimit përparimtar shqiptar mbi filmin,kinemanë dhe figurat e 
shquara të kinemasë botërore në vitet 1920-1930,mbi ndikimin e 
filmit dhe të kinemasë në jetën kulturore-artistike të vendit dhe në 
pregatitjen e një brezi aktorësh të teatrit,mbi ndikimin e filmit në 
emancipimin e gruas dhe përgjithësisht të shoqërisë shqiptare, në 
kulturën muzikore, mbi synimet dhe propagandën me anën e filmit 
nga italianët dhe gjermanët gjatë pushtimit fashist e nazist,mbi 
amatorët e parë të kinemasë në Shqipëri dhe xhirimet e tyre nga 
vitet 1927-28 etj. 

Meqënëse ky ishte studimi i parë serioz dhe me pretendime 
vendosa që të tërhiqja mendimet e disa personaliteteve të larta të 
kulturës dhe artit,profesorë,akademikë, regjisorë, kritikë etj si 
Akademikëvet Bedri Dedja,Dhimitër Shuteriqi,kritikut Adriatik 
Kalluli,regjisorëve Dhimitër Anagnosti dhe Ylli Pepo, skenaristit 
dhe stujuesit Luan Rama,studjuesvet të artit. Capajev Gjokutaj 
dhe A.Myftiu etj.Pata vlerësime mjaft inkurajuese, disa edhe me 
superlative. 

Kështu Akademiku B.Dedja shkruan: 

Meritat e punimit janë shumëplanëshe si. Paraqitet 
historia e xhirimeve filmike në Shqipëri ç’ka është me shumë 
interes për historinë tonë kombëtare në përgjithësi si dhe në 
degët e tjera të shkencave historike e kulturës popullore,për 
historinë e arsimit.për historinë e kulturës dhe të 
artit,etnografinë,gjeografinë,psikologjinë sociale etj.,trajton 
probleme të historisë së kinematografisë botërore në 
mardhënie me vendin tonë,ndikimin që ka ushtruar ajo dhe 
iuftën që i kanë bërë populli dhe forcat përparimtare invazionit 

kinematografik reaksionar botëror e,veçanërisht fashist, 
autori jep gjykime të pjekura për rrymat kinematografike 
botërore,për aktorët,regjisorët,operatorët etj,të cilat përfaq- 
ësojnë një ndihmesë origjinale për historinë e kinematografisë 
botërore .Në studim është shfrytëzuar një matërial 
jashtëzakonisht i bollshëm teorik,arkivor,nga shtypi ynë si 
dhe nga burime të huaja.Ngë kjo pikpamje është bërë një 
punë kolosale e cila meriton konsideratat dhe lavdërimet më 
të larta.Ngë pikpamja e stilit,studimi,në përgjithësi,është 
shkruar bukur dhe në formë tërheqëse.Ai nuk të lë për asnjë 
minut indiferent.Dhe duke u nisur nga këto vlerësime ai e 
propozon reçenën e tij që të merret parasysh për botim nga 
Qëndra e Studimit të Arteve e Akademisë së Shkencave. 
Profesor Dh.Shuteriqi ndër të tjera thekson: 

Kapitujt e këtij punimi të gjatë janë përgjithësisht të 
pasurjia informojnë në mënyrë dokumentuese.Po do të 
thoshim se kapitulli i pestë është veçanërisht interesant nga 
disa anë,sepse na zbulon qëndrimin ndaj këtij arti në 
Shqipëri.Tjetër herë nuk kanë qënë evidentuar këto fakte që 
kanë të bëjnë me zhvillimin e mendimit estetik ndër ne,të njohur 
thuajse vetëm përmes qëndrimit ndaj letërsisë.Jepen kështu 
dokumente interesantë,duke qëmtuar në shtypin 
shqiptar,veçanërisht në atë të viteve 30,kur filmit i është bërë 
një jehonë më e dukëshme në këtë shtyp.Njerzit që shkruajnë 
nuk janë zakonisht njerëz sadopak të formuar si kritikë,por,më 
se një herë, nuk janë pa egzigjenca ndaj artit dhe dijnë të 
mbajnë më se një herë qëndrime realiste dhe me vlerë,sidomos 
kur gjykojnë mbi rolin e filmit mbi spektatorët tanë.Del në 
atë kapitull mendimi përparimtar,që arrin të depërtojë edhe 
në shtypin reaksionar,që ishte në pjesën dërmuese shtypi i 
kohës tek ne,sidomos në vitet 30 e në atë të pushtimit 
fashist.Me interes të vaçantë është çka qëmtohet e paraqitet 

mbi lëvizjen nacionalçlirimtare dhe kinemanë e filmin (kapitulli 
IX). ...Në përgjithësi mendoj se kemi të bëjmë më një punim që 
ka vlera njohëse.punim që në pasuron mbi historinë e arteve 
në Shqipëri,-ndonse,siç dihet,kinematografi shqiptare s’kemi 
ende në këtë fazë historike si krijimtari të mirëfilltë. 

Mendime pak a shumë të tilla kanë dhënë edhe Luan Rama 
(në atë kohë udhëheqës artistik i kinostudios dhe 
skenarist).Mendimet e tij të plota janë dhënë në parathënien e 
librit t’im të botuar “Arti i shtatë në Shqipëri” që përban vetëm 
disa nga kapitujt e këtij studimi, në të njëjtën mënyrë është shprehur 
edhe kritiku Adriatik Kallulli i cili ka qënë edhe redaktori i librit të 
përmendur më lart sikurse dhe Abdurrahim Myftiu, Ylli Pepo etj. 
Por ai që bëri një studim të hollësishëm ishte Prof.Dh.Shuteriqi i 
cili një ditë më mori në telefon dhe kërkoi të pinim një kafe.Shkuam 
në Hotel “Tirana”.Duke pirë kafe ai po më shikonte me vrejtje 
dhe pa pritur më tha: - 

E kam lexuar dhe studjuar me hollësi, kam jetuar nëpëimjet leximit 
vitet 30-të.Në veçanti më ka pëlqyer kapitulli i pestë që flet për 
shtypin dhe mendimin përparimtar për filmin dhe kinemanë në 
vitet 20-të e 30-të.Janë përshkruar me hollësi dhe realisht, Ndaloi 
pak dhe m’u drejtua përsëri: 

- Po do thyesh kokën mor djalë!. 

U çudita nga kjo fjalë dhe pas një pauze e pyeta: 

-Përse profesor!? 

-Po të them përsëri se do thyhesh kokën. 

Por unë çdo gjë e kam të dokumentuar,kam vënë në fund shënime 
dhe citimet e shtypit ose dokumentave të Arkivit të Shtetit.Pra 
kam thënë të vërtetën. 

-Pikërisht se ke thënë të vërtetën po ta përsëris se do thyhesh 
kokën. 

I çuditur përsëri e pyeta: 

-Po pse profesor.? 

Më shikoi edhe një herë me vëmëndje dhe më tha: 

-Pse nuk e nuhat situatën?.Cdo gjë ka lindur pas vitit 1944 kur 
erdhi Partia.Nuk mund të ketë trashëgimi pozitive në të kaluarën 
dhe ti nxjerr aty edhe vlera të së kaluarës,të shtypit, gazetarëve 
disa vendime të Ministrisë së Arsimit etj.Këto mendime që sigurisht 
nuk i vuri në reçencën e tij të shkruar. 

Kjo vrejtje më vuri shumë në siklet dhe nuk dija si ti trajtoja 
ngjarjet.Më në fund, kur e paraqita për botim librin, e gjeta 
“thembrën e Akilit”.Mbeshtetur në dokumentet gjeta se në fillim 
të viteve 1930 si ministër i arsimit kishte qënë për një kohë Hil 
Mosi dhe drejtor i arsimit të mesëm Aleksandër Xhuvani.Prandaj, 
me vend e pa vend, në çdo 3-4 faqe të studimit kur flitesh për 
ndonjë fenomen pozitiv përmendja faktin :”..të mos harrojmë se 
në këtë periudhë kanë punuar në ministri H.Mosi dhe 
A.Xhuvani”..figura këto të vlerësuara edhe në atë periudhë. 

Mendimet e këtyre intelektualëve nga më të njohurit të 
kohës nga njëra anë më inkurajuan,por më vunë edhe para 
përgjegjësisë për ta rishikuar krejtësisht studimin tim në bazë edhe 
të disa vrejtjeve që ata më bënë. 

Në vitin 1980 u botua revista kulturore-artistike “ Skena 
dhe Ekrani” ,një revistë që hapi një dritare të re në shtypin 
shqiptar.Kryeredaktori,poeti Ndoc Gjetja, kërkoi që të bëja një 
shkrim mbi fillimet e kinemasë në Shqipëri.Ndonse nuk e kisha 
përfunduar ende punën time kërkimore dhe kisha ende gjëra të 
paqarta,pranova të bëja këtë shkrim se doja edhe të shikojareagimin 
publik dhe të qarqeve kulturore-artistike ndaj punës sime.Shkrimi 
i parë u botua në këtë revistë me titull "Historia e kinemasë në 
Shqipëri ” (SE,1982,nr.3,f.54-57) dhe në numurin pasardhës 
shkrimin “ Xhirimet e filmave në Shqipëri nga të huajt,l908- 
I944”(SE, 1982,nr.4,f.36-39) e më tej.Këto shkiime u pritën shumë 
ngrohtë dhe me interes në të gjitha qarqet prandaj kjo më dha 
kurajo për të vazhduar më me pasion punën time kërkimore. 


29 



ABAZ T. HOXHA 


Ky libër u fut i plotë në procesin e botimit në vitin 1987 por u 
harrijt të botohet në vitin 1994 vetëm një vëllim me titullin “Arti i 
shtatë në Shqipëri ” që përmban disa kapituj si shfaqjen dhe 
ngritjen e kinemave të para në Shqipëri,Xhirimet e filmave në 
Shqipëri nga kineastë të huaj,vëllezërit Manaqi,amatorë 
shqiptarë,filmin dhe kinemanë gjatë pushtimit fashist e nazist 
etj.Pjesa tjetër nuk është botuar ende për vështirësi financiare. 


Drejt arkivave kinematografike 
evropiane 

Të gjitha këto u nxorrën nga njoftime të shkurtëra në gazetat 
e midis kronikave të luftës. Shqipëria ishte në luftra të pandërprera 
nga fillimi i shekullit të kaluar.Kryengritjet e mëdha kundër pushtimit 
osman /1909-1912/, Luftrat ballkanike /1912-13/ Lufta e parë 
Botërore /1914-18/,etj ishin trajtuar në kronika të ndryshme 
kinematografike. 

Por duhej të vërtetoheshin, të dokumentoheshin kush i kish 
xhiruar, kineastë dhe shoqëri filmike. Për ketë nuk mjaftonin 
kërkimet në shtypin dhe arkivat e vëndit. Duhej të krijoheshin 
lidhje me arkivat dhe Institucionet kinematografike evropiane, gjë 
që ishte shumë e vështirë në atë kohë. Nuk ishte thjesht krijimi i 
garancisë sime se isha në gjëndje të merresha me kërkime dhe 
hulumtime në arkivat evropiane por kishte kryesisht pengesa 
politike dhe ideologjike. 

Shqipëria gradualisht po priste çdo kontakt me botën, shkoi 
drejt vetizolimit total, drejt mohimit të çdo kulture. U pengua çdo 
leteraturë. Edhe ajo që dërgohej institucioneve kulturore-artistike 
e shkencore nuk u dorëzohej dhe ose digjej ose mbahej e izoluar. 

Komunikimi zyrtar me institucione evropiane ishte tepër i 
vështirë, kalonte nëpërmjet shumë hallkave të miratimit për të 
dërguar vetëm një letër, një maratonë e gjatë që shkonte 6 muaj e 
më tepër dhe të shumtën e rasteve nuk miratohej. 

Nga veprimtaria ime e gjatë në kinostudio kisha krijuar një 
farë kredibiliteti dhe garancie. Kjo dhe njohjet e mija me disa kuadro 
të ministrisë Kulturës dhe Ministrisë së Jashtëme, natyra ime 
këmbëngulëse dhe mundësitë që u krijuan mbas riorganizimit të 
Arkivit Shtetëror të Filmit bënë të mundur të çaheshin barrierat. 
Shkrimi im në Zëri i Popullit “Do të na duhet shumëfilm arkiva ” 
/12 nëntor, 1972/ këmbëngulja dhe argumentimi i vazhdueshëm 
për vlerat e dokumentave filmike të së kaluarës dhe për rëndësinë 
e lidhjeve me arkivat filmike të vendeve të tjera për të marrë 
përvojë për vënien e gjithë punës arkivore mbi baza shkencore etj, 
bënë punën e tyre, krijuan një imazh të qartë të seriozitetit me të 
cilën unë këmbëngulja për pasurimin e fondit filmik kombëtar me 
dokumente të rëndësishme të fillimit të shekullit. 

Dhe më në fund u ça akulli,u miratua pjesëmarrja në Kongresin 
Ndërkombëtar të Arkivave të Filmave që u zhvillua në Rapallo të 
Italisë në maj 1981 si dhe për të filluar një punë kërkimore në disa 
arkiva italiane në Torino, Milano, Romë. Kjo ishte një ngjarje e 
madhe për mua se më në fund do kisha mundësinë ta shtrija 
veprimtarinë tonë dhe kisha shpresa të mëdha për një punë të 
suksesëshme.Këtë besim ma jepte puna ime e gjërë që kisha bërë 
gadi 16 vjet /1965-1981/. Kjo ishte edhe një sukses për Arkivin, 
kinematografmë dhe televizionin shqiptar, kjo do të ishte një ndihmë 
edhe për skenaristët dhe regjisorët që do ti përdornin këto matëriale 
në realizimin e filmave të tyre. 

Këto kërkime dhe ato që do të bëja më vonë në arkivat 
austriake dhe gjermane, për të cilat do të flasim në kapitujt që 
vijojnë, si dhe një korespondencë e dendur me studiues dhe 
institucione kinematografike evropiane do të jepnin frutin e tyre. 

Për të bërë më të besushme veprimtarinë time kërkimore 
dhe për të dhënë garanci më të mëdha për vazhdimin e kërkimeve 
në arkivat e huaja vendosa të publikoja një pjesë të veprimtarisë 
time. Më e përshtatëshmja ishte revista “Skena dhe ekrani ” që 
u çel në vitin 1980 dhe që hapi një dritare të re në shtypin shqiptar. 
Shkrimet e mija bënë jehonë për kohën që u shkruan. Publikimi i 
disa rezultateve, korespondenca me shumë studjues dhe arkiva 
filmike evropiane si dhe puna këmbëngulëse kërkimore në disa 
arkiva në Itali, Austri, Gjermani rriti kredibilitetin dhe autoritetin 
tim në këtë fushë por edhe autoritetin e vetë Arkivit Shtetëror të 
Filmit i cili po shndrrohesh gradualisht në një institucion të 
rëndësishëm shkencor. Bile mund ta them se rëndësi më të madhe 
për mua kishte rritja e autoritetit të Arkivit Shtetëror të Filmit në 
mënyrë që ai të konsiderohesh një institucion i rëndësishëm 
studimoro-shkencor dhe të ndihmohesh me kuadër të aftë dhe 
fonde për të ecur në këtë rrugë.. 

Megjithatë vazhdonin pengesat. Një burokraci tepër e zgjatur 
për korespondencën me të huajt, një frikë për të dhënë përgjigje 
dhe mungesë përgjegjësie e kompetence. Këto ishin pengesa të 
pafalëshme që vështirësonin punën kërkimore prandaj vendosa 
përfundimisht ti sfidoj hallkat burokratike shtetërore dhe fillova 
korespondencën direkte personale me studjues dhe institute 
evropiane. 

Tashmë isha bërë i njohur për ta dhe konsiderohesha i vetmi 
studjues në këtë fushë. Libri im “Filmi Artistik Shqiptar ” që u 
botua pas shumë vështirësish dhe pengesash e justifikimesh nga 
më absurdet vetëm në vitin 1987 kiijoi një kredibilitet dhe konsolidoi 
figurën time si studjues. Rreth 250 kopje të këtij libri ja u dërgova 
gjithë institucioneve studimore kinematografike dhe studjuesve në 
të gjitha skajet e globit dhe mora një sëri mesazhesh përgëzimi 
duke vlerësuar atë si një punë tepër serioze dhe një hulumtim i 
mirëfilltë shkencor. Ata më bënin edhe vrejtjen që të botohesh në 

një gjuhë të huaj nga më të përdorëshmet ndërkombëtare dhe pati 
prej tyre /Gjermani, Angli/ që kërkonin edhe kopje personale. 

Një studiues anglez /John Holstrom, antar i Institutit Britanik 
të Filmave dhe shef i redaksisë së muzikës në Radio Londra/ më 
shkruante: 

-”Ju uroj gjithë të mirat për progresin në punën tuaj 
kërkimore në fushën e historisë së kinemasë shqiptare.Do të 
ishte një punë me shumë vlerë,dhe unë shpresoj se do të 
botohet edhe në anglisht ose në ndonjë gjuhë tjetër të njohur 
gjerësisht” ”Ta kam shumë zili që punon në një fushë të virgjër 
tek ju dhe në një vend të virgjër...por ju kini vështirësi të 
mëdha në punën kërkimore sepse nuk kini mundësinë e 
kontakteve me botën, nuk mund të vizitoni lirshëm këto 
institucione evropiane dhe botërore ....? 

Me këtë studjues u bëra mik dhe ai, që po bënte një vepër tre 
vëllimshe me interpretimin e fëmijve në kinematografinë botërore 
dhe e kishin befasuar interpretimi i fëmijve tanë në filmat 
“Lulëkuqet mbi mure” dhe "Beni ecën vetë” të cilat i kish parë 
në Berlin kërkoi të vinte në Shqipëri për të pasuruar njohuritë e tij 
në këtë fushë. Por kërkesat e tij të vazhdueshme në gjuhët angleze, 
franceze dhe gjermane /duke menduar se ne nuk i njihnim ato 
gjuhë/ mbetën një zhgënjim se ne nuk mund të përgjigjeshim pa 
miratimin nga lart dhe ky miratim, ose nuk vinte kurrë ose vonohesh 
mbi një vit. Dhe ai i hipi avionit deri në Podgoricë dhe erdhi nga 
Hani i Hotit si turist. Kur ardhja e tij u bë fakt i kryer atëhere 
ministrja e Arsimit dhe Kulturës më autorizoi ta pres, ti shtroj një 
drekë dhe ta shoqëroj. Por kur u muar vesh se ai punonte në 
B.B.C në Londër më bënë direkt paralajmërim duke thënë se 
B.B.C është agjenturë e imperializmit dhe derdh vrer kundër 
nesh. Ndërsa unë i lodhur dhe i revoltuar nga procedurat, e humba 
durimin dhe ju thashë në mënyrë të prerë se unë kam 
koresponduar dhe do korespondoj me studuesit evropianë të 

fushës në emër të shërbimit që dua ti bëj vendit tim, letrat i 
bëj të hapura nëpërmjet postës së rregullt, në se dyshoni për 
spiunazh, lexojini dhe më dënoni. 

Për këto pengesa e akuzova direkt ministren e arsimit në një 
mbledhje që u bë në kinostudio ku ajo-sipas procedurave të kohës 
duhej të jepte llogari para institucioneve që drejtonte. 

Studjuesi anglez J.Holstrom më hapi horizonte të reja kërkimore 
duke më lidhur me kolegë e miq të tij në Amsterdam, në Sondrio/ 
Itali/, Milano etj nga të cilët pata burime të rëndësishme informacioni 
për filma të xhiruar në Shqipëri. 

Studjuesi gjerman Eberhard Spies,zëvëndësdrejtor i Institutit 
gjermanoperëndimor i artit filmik me qëndër në Frnakfurt më 
sh kr uante: 

-'Libri i mbrekullushëm mbi filmin shqiptar që më dërguat 
nuk ishte vetëm për mua një surprizë e këndëshme ndonse 
ishte botuar vetëm në gjuhën shqipe...Po pati mundësi të 
shpenzonit edhe një kopje tjetër për bibliotekën tirne 
personale,dhe në se do të ishte e mundur të ma dërgonit edhe 
me dedikim tuaj personal do të ju isha shumë i obliguar”. 

* * * 

Kërkime në Arkivat 
Kinematcgrafike të Vienës 


-Mbresa dhe shënime udhëtimi nga Austria- 

Të nesërmen do të niseshim për në Austri për kërkime 

në arkivat kinematografike të Vienës.Atë natë nuk më zuri 
gjumi.Më kish pushtuar sikleti i pasionit dhe përgjegjësisë .Nuk 
ishte puna se do shkoja jashtë shtetit që ishte një gjë e rrallë për 
kohën dhe çdokush do të ma kishte zili, mbasi këtë ndjenjë e kisha 
provuar disa herë, por a do të mund të vërtetoja supozimet dhe a 
do të shpërblehesh ajo punë e lodhëshme shumëvjeçare plot pasion 
duke kërkuar në disa dhjetra mijra faqe të shtypit periodik dhe të 
përditëshëm shqiptar për të gjetur çfarë kanë xhiruar të huajt në 
vendin tonë në gjysmën e parë të shekullit. 

Mëndja më shkonte te ai gëzim që kisha provuar kur në 
ndonjë njoftim gazete ose në ndonjë korespondencë zyrtare të 
dokumenteve të Arkivit Qëndror të Shtetit zbuloja se shoqëritë 
kinematografike”SASC//A”ose” VIENER- UTOREN FILM" kishin 
xhiruar Durrësin e vitit 1914 ose shpalljen e tij kryeqytet të 
Shqipërisë. A do t’i gjeja vallë këto kuadro të rralla! ? Herë 
mbushesha me besim dhe këtë besim ma jepte puna e gjatë 
kërkimore që kisha bërë në shtypin ose dokumentat e Arkivit të 
Shtetit, në botimet e huaja filmografike që kisha nundur të siguroja 
ose në takimet e korespondencat me drejtuesit e Arkivave Filmike 
Austriake. 

Po shpejt ky besim më venitej kur më kujtohej takimi në 
Torino me drejtoreshën e Muzeut Kombëtar të Filmit Prof. Maria 
Adriana Prolo.Atje vajta plot shpresa.Në një libër të saj mbi 

historinë e filmit italian pa z ë,(Storia del cinema muto 
italiano ,botim 1952) kisha gjetur se një shoqëri kinematografike 
torineze(Unitas) kish xhiruar më 1909 filmin “Shqipëria 
rebelohet”, (Albania ribele)një dokument ky me vlera të mëdha 
historike e shkencore.Por kur unë- i bindur se filmi do të ishte në 
depot e Muzeut- e pyeta në se mund ta shikoja, ajo më zhgënjeu 
me një përgjigje pak sa të zgjatur : 

- Eee, po ku ta gjej, zotëri?! Edhe unë do të desha ta 

kisha. 

- Si është e mundur, zonjë ! Ju vetë e keni përmendur 
në librin tuaj ! 

- Ashtu është, por edhe unë e kam gjetur të shkruar nëpër 
revistat dhe gazetat e kohës. Sa filma të tillë që janë xhiruar dikur 
nuk gjenden. Ata janë shpërndarë në dhjetra e dhjetra arkiva italiane 
e shumica janë zhdukur nga mungesa e kujdesit. Në veçanti luftrat 
kanë asgjësuar shumë kronika e filma me vlerë. 

Ajo ndërpreu bisedën për disa sekonda dhe pastaj tha 
me mallëngjim: 

- Përveç kësaj, shumë drejtues fashistë të rangjeve të 
ndryshme edhe në këtë fushë kanë bërë krime të shëmtuara, ata 
e shkrinin filmin dhe i merrnin argjendin. 

Unë, me Stavrin që më shoqëronte, shikuam njëri tjetrin 
në sy të zhgënjyer dhe të revoltuar nga krimi i gjerarkëve fashistë. 

Kur më kujtohej kjo ngjarje më pushtonte një pesimizëm 
dhe mendoja me vete: A do të kem këtë përgjigje edhe në arkivat 
austriake ? 

Në këto mendime e gdhiva duke u vërtitur nëpër krevat 
derisa në orën 4.30 të mëngjezit Astriti, shoferi i shkathët i 
kinostudios, i ra ziles së derës. Noi, si gjithmonë e kujdesëshme, i 
kish bërë gadi plaçkat dhe në pesë rninuta u ndodhëm në udhëtim 
drejt Rinasit. Me ne udhëtonte edhe z. Teodor Laço, por ndërsa 
ndoshta ai po frymëzohej me pamjet mëngjezore, unë, duke shikuar 

nga dritarja e “Taipanit” fushat për rreth po mendoja për atë që 
më priste në Vienë. Nuk më pritesh sa të ngrihesh avioni.I kalova 
pa ndonjë interes formalitetet, ndarjet, megjithëse të them të 
drejtën-dy pikat e lotit në faqet e Noit kur u ndamë, më bënë të 
mallëngjehem. 

Derisa dolëm mbi Adriatik nuk kaluan më shumë se 5 
minuta. Isha gjithë emocione. 

Tashmë po u largoheshim brigjeve tona dhe aeroplani që fluturonte 
mbi Adriatik po ngrihesh gjithmonë lart dhe doli mbi shtëllungat e 
bardha të reve që të bëjnë të jetosh në një botë fantastike. 

Nga fluturimi i mëtejshëm nuk pata ndonjë ndjenjë të 
veçantë.Vendet që dukeshin poshtë, nëpërmjet të çarave të revet 
i kisha parë disa herë.Bile ndieja një qetësi shpirtërore që nuk do 
uleshim në Beograd.Kalimi nëpër Beograd dhe nëpër Jugosllavi 
gjithmonë më ka shqetësuar, mbasi kurdoherë atje më kanë ndodhur 
ngjarje të neveritëshme, vëzhgim i pandërprerë e ndjekje nga 
agjentët e UDB-së, kontrollet e pambaruara në aeroportet e 
Dubrovnikut dhe Beogradit, ndjekjet këmba këmbës me makina 
nga Titogradi në Beograd ose sjelljet e pa kulturuara të agjentëve 
të kufirit e doganierëve.Këto i kisha provuar më 1968, në prag të 
pushtimit të Çekoslovakisë ose në Majin e 1981 kur u sajua 
gënjeshtra e paskrupull e “ hedhjes së bombës” në Ambasadën 
Jugosllave në Tiranë dhe kur, në prezencën tonë, agjentët e policisë 
sekrete merrnin në telefon ambasadën tonë të Beogradit dhe 
kërcënonin personelin se brenda 24 orëvet do t’i hidhnin në erë, 
ose që nuk donin të na lejonin të futeshim në hotel dhe nuk na 
jepnin biletë avioni për t’u larguar e shumë e shumë ngjarje të 
tjera që nga Marsi i vitit 1950 kur kam qënë për herë të parë në 
Beograd. 

Sa më shumë i afroheshim Austrisë aqë më shumë më 
pushtonin emocionet.Nuk ishin këto emocione të befasimit për një 
vend të zhvilluar dhe me tradita të lashta kulturore, mbasi unë 

kisha qënë në Vienë dhe ajo vërtet më kishte befasuar me 
madhështinë e saj, por ishin emocione për atë që më priste përpara. 

Kur u futëm në tokën austriake menjëherë m'u kujtua ajo 
vajza që një vit më parë qëndronte në mes të pasazhit të aeroportit 
dhe u shiste gazeta udhëtarëve me atë buzëqeshjen e lehtë gjithë 
nur, por që brenda përmbante edhe pasigurinë e suksesit. Më kish 
bërë përshtypje ajo vajzë për korrektësinë shëmbëllore në kryerjen 
e detyrës së thjeshtë të saj. 

Këtë kuadër, njohjen e parë me Austrinë e plotësonte edhe 
ajo muzika e Shtrausit që, e interpretuar aqë lehtë të ndjek në çdo 
hap.Qetësia e interpretimit të muzikës sikur i paralajmëron dëgjuesit 
të heshtin, të mos i prishin asaj bukurinë e frymëzimin, të mos i 
prishin qetësinë qytetit të lashtë, që ndonse si çdo qytet tjetër 
bashkëkohor ka marrë nga ritmi dhe tempi i kohës- ruan traditën e 
bukur të një vendi të qetë me pastërti shëmbëllore dhe korrektësi 
qytetare.Ajo që stonon në këtë qytet muze, ku çdo ndërtesë është 
një monument kulture, është zhurma e madhe e lumit të makinave 
që qarkullojnë pa ndërprerje që heret në mëngjez deri në mbrëmje 
vonë. 

Në stacionin e trenit “Westbanhof” na priti Kujtimi- 
punonjës i Ambasadës, tek i cili binte në sy se fliste pak,por në ato 
fjalë të pakta grumbullonte përzëmërsinë e sinqeritetin, 
shpirtgjerësinë dhe mikpritjen shqiptare. 

Nga Ambasada morëm menjëherë në telefon Muzeun 
Austriak të Filmave.Sekretarja na tha se ishin në dijeni dhe na 
prisnin. Më vonë do të provonim dashamirësinë dhe gadishmërinë 
për të na ndihmuar të kësaj sekretareje që herë pas herë e sfidonte 
gjermanishten time duke iu përgjigjur anglisht pyetjeve të mia dhe 
unë-megjithëse i njoh, por asnjërën nga këto gjuhë nuk i kam 
praktikuar në folje- e ndieja vehten më të lirshëm duke biseduar 
me të në një përzierje midis gjermanishtes dhe anglishtes.Ajo 
sekretare, gjatë të gjithë kohës që punova në atë Muze m’u bë si 

një “ varkë shpëtimi” për të komunikuar më lirshëm.Dhe në këtë 
çiltërsi ndikonte mirëkuptimi, gadishmëria dhe respekti reciprok. 

Osterreichisches film musseum 

N ë orën e caktuar u takuam me zotin Konlehner, drejtorin 

e Muzeut, burrin e thjeshtë e simpatik, gjithnjë i qeshur dhe i gatshëm 
për të vënë çdo gjë në dispozicion.Atij i shkëlqente fytyra, sikur 
takohej me miq të vjetër. E vërteta është se unë njihesha me të 
mbasi isha takuar në dy Kongrese të Federatës Ndërkombëtare 
të Arkivave të Filmave, në Rapallo (Itali) dhe Vienë, por takimet 
kishin qënë shumë të shkurtëra.Na ofroi kafe, pije dhe na nxiste 
që të merrnim patjetër ndonjë send, por unë mezi prisja të futeshim 
në temë. Kolegen time, Marianthi Xhakon e shihja të 
preokupuar.Ne ia zbulonim njëri-tjetrit mendimet nëpërmjet 
syve.Porsa hoqa një herë në filxhanin e kafes, e hapa bisedën. 

Ai dëgjonte i qetë, mbante ndonjë shënim, mendohej për 
ato që kërkonim.Pak më tej sekretarja ishte duke punuar mbi disa 
dosje, por siç dukej edhe ajo ndiqte me interes bisedën tonë. Nuk 
ishte thjesht sekretare por një kinoarkiviste që merresh me njohjen 
dhe përpunimin shkencor të dokumentacioneve. 

Zoti Konlehner- pa u mendur gjatë- sapo unë mbarova 
bisedën, u ngrit dhe, pa dashur të shqetësojë sekretaren- shkoi në 
një raft mori një dosje të madhe dhe duke na e vënë atë përpara 
na tha: 

-Ky është katallogu i kronikave kinematografike të 
xhiruara në vitet 1908-1938 për të cilat ju interesoheni.Unë kam 
parë të xhiruar vetëm një monolog të Aleksandër Moisiut në rolin 
e Fedias në “Kufoma e gjallë” të Tolstoit. Me siguri që do të ju 
interesojë. 

Ndërkohë sekretarja- mbasi hodhi një shikim shfajësimi 
zotit Konlehner tha: 


39 



ABAZ T. HOXHA 


- Ja! Unë kam këtu në katalog një dokument për Shqipërinë 
në vitin 1936. E mori dhe na e vuri përpara. 

Ndërhyrja e saj pa marrë leje eprorit në kushte normale 
tingëllonte si mungesë korrektese e respekti, por ajo e bënte këtë 
për të na ndihmuar ne mbasi zbuloi të njëjtën prirje dhe dashamirësi 
edhe nga shefi i saj. Kështu që ai nuk ia mori për keq por e 
falënderoi. 

Biseda vazhdoi e përzëmërt gadi një orë.Ai shprehu 
gadishmërinë për të na ndihmuar dhe lamë takim për të nesërmen 
për të filluar punën tonë kërkimore.U larguam të kënaqur për 
suksesin e parë. Mikpritja dhe gadishmëria e tyre na shtoi besimin 
se ne do t’i arrinim synimet tona. Para se të dilnim nga dera ai na 
ndaloi përsëri: 

-Zoti Hoxha, një minutë ju lutem. Më lindi një ide. Kam 
një mikun t’im në Televizionin Austriak. Ata kanë vendosur sistemin 
e Kompjuterit e ndoshta mund të gjeni ndonjë gjë që ka lidhje me 
vendin tuaj që ne nuk e kemi.-dhe shkoi e mori një copë letër në 
tavolinën e punës e shkroi adresën dhe numurin e telefonit të mikut 
tëtij: 

-Urdhëroni! Ju mund ti telefononi për të lënë takim- i thoni 
që vini nga ana e ime. 

E falënderuam këtë njeri korrekt dhe të gatshëm për të 
na ndihmuar me çdo kusht dhe dolëm.Unë ndieja një gëzim të 
brendëshëm.Isha i kënaqur që po vërtetoheshin ato që u kisha 
thënë më parë Marianthit dhe sekretarit të ambasadës: “Do ta 
shifni vetë, ata janë të përzëmërt”! Përveç të tjerave unë isha i 
kënaqur që po zhgënjehesha nga mendimi që kisha pasur dikur se 
austriakët janë njerëz të ftohtë dhe tepër zyrtarë.Nuk di as vetë 
nga kishte lindur ky mendim. Ndoshta nga ato që kisha dëgjuar në 
vitet e rinisë sime kur kryeja studimet në Çekoslovaki. 

Në Muzeun e filmave fillimi ishte i mbarë. Porsa shkuam 
në Ambasadë morëm në telefon drejtorin shkencor të Arkivit 

Austriak të Filmave Dr. Walter Fritz.Në atë ai'kiv kishim shpresa 
më të mëdha mbasi edhe informacioni ynë ishte më i plotë.Lamë 
takim për të nesërmen mbas dite. 

U çuditëm kur pas një ore nga koha që ishim ndarë nga 
zoti Konlehner morëm në telefon Televizionin Austriak dhe ata na 
thanë se ishin në dijeni dhe na prisnin. Zoti Konlehner e kishte 
bërë punën e tij dhe na e kishte përgatitur vizitën tonë atje.Kështu 
që të nesërmen do kishim një ditë tepër të ngarkuar. 

* * * 

Që në mëngjes shkuam për kërkime në Muzeun e Filmave 
Austriak (Osterreische Film Musseum). 

Sekretarja na priti me përzëmërsi, na futi në një sallë dhe 
për pesë minuta tavolina e gjatë u mbush me dosjet që përmbanin 
katalogët e filmave të xhiruara 1912-1938. Përsëri merreshim vesh 
mjaft mirë,megjithëse interesat tona në gjuhë ishin të kundërta.Unë 
përpiqesha të praktikoja gjermanishten, të cilën kisha shumë vjet 
që nuk e kisha përdorur dhe e kisha harruar, ndërsa ajo donte të 
fliste anglisht, të cilën edhe unë nuk e zotëroja mirë. 

Pas pak hyri në sallë zoti Konlehner.I qeshur dhe i 
përzëmërt na uroi mirseardhjen, porositi kafen, na pyeti nëse na 
mungonte gjë dhe me korektesë u nis të dilte. Te dera u kthye 
përsëri dhe na u drejtua: 

-Nuk dua të ju pengoj në punë, por mbasi të shifni filmat 
që ju interesojnë do të isha i gëzuar të hanim një drekë bashkë. 

E falënderuam përsëri këtë burrë simpatik.Edhe sekretarja 
ishte kopje e tij. S’dinte si të na shërbente më mirë.Mbasi punuam 
disa orë, nxorëm listën e filmave që na interesonin dhe sekretarja 
e fotokopjoi menjëherë duke na caktuar edhe ditën kur do i shikonim 
ato diku në periferi të Vienës. 

Në orën dy mbas dite shkuam në takimin që kishim lënë 
me Dr. W.Fritz. E njihja zotin Fritz, kishim pirë dikur së bashku 
nga një godë konjak “Skënderbeu”, unë i dhashë atij një shishe, 
ndërsa ai më dhuroi një libër që kish shkruar vetë për historinë e 
filmit Austriak.Por ky takim ishte shumë i rëndësishëm për ne, 
mbasi siç përmëndëm kishnim disa synime më konkrete- një listë 
filmash të xhiruara në Shqipëri nga austriakët dhe kineastë të tjerë 
europianë nga vitet 1914-1944 që unë kisha nxjerrë nga gazetat e 
kohës, nga dosjet e shumta të Arkivit të Shtetit si dhe nga një 
filmografi mbi filmin dokumentar austriak 1905-1914 shkruar nga 
zoti Fritz. 

Porsa e lajmëroi sekretarja, zoti Fritz doli e na priti në 
koridor me një korektesë shkencëtari dhe një buzëqeshje të 
rezervuar por që kuptohesh lehtë se ishte e përzëmërt. Pamja e tij 
të impononte respekt për një studjonjës serioz.Mbasi mbaruam 
bisedën e zakonëshme të mirseardhjes ai doli vetë në temë.Përpara 
mbante një listë filmash nga e cila zbulova se ishte kopja e po asaj 
që kisha edhe unë.Ne prisnim me ankth në se i kishte filmat që 
kërkonim, ose do të na përgjigjesh në të njëjtën mënyrë sikurse 4 
vjet më parë zonja Maria Adriana Prolo në Torino. 

-Ne i kemi filmat që ju na kini kërkuar- e theu heshtjen 
zoti Fritz-, ndërsa për filma të tjerë ju mund të bëni kërkime më të 
plota. 

Unë u çela në fytyrë dhe s’dija si ta falënderoja. Edhe 
Marianthi u gjallërua dhe shikoi nga unë gjithë gëzim. Biseda kaloi 
e ngrohtë. Ai u interesua për filmat dhe kinematografinë tonë. 

-Do të dëshëroja të shifja ndonjë film shqiptar. 

-Ne jemi gadi të ju shfaqim. Kemi me vete në video-kasetë 
dy filma, mund t'ja u japim 

- Do të isha shumë i kënaqur. 

Famë ditën dhe orën për shikimin e filmave dhe u ndamë me 
përzëmërsi.Ai na shoqëroi deri jashtë. 


42 




Në gjurmë të filmave për Shqipërinë 


Na priste Televizioni Austriak.Pritja qe njëllojë, megjithëse 
i gjithë personeli ishte në valën e punës siç ndodh kudo në studiot 
televizive. Ata morën kërkesat tona dhe i bënë pyetjet që u dhamë 
kompjuterit.Kërkuan çdo gjë që kish lidhje me vendin tonë që nga 
Lufta e Parë Botërore, mbi Konferencën e Ambasadorëve në 
Londër më 1913, Konferencën e Paqes në Paris më 1919, mbi 
Aleksandër Moisiun, Fan Nolin, Ismail Qemalin që kanë jetuar 
ose ndërmarrë udhëtime shërbimi diplomatik në Vienë në situatat 
më të vështira të vendit, mbi inxhinerin me origjinë shqiptare Karl 
Gega etj.Ndiqnim me kureshtje përgjigjet e memories elektronike 
në ekranin e monitorit të kompjuterit.Por asgjë e veçantë, me 
përjashtim të atyre fondeve që ndodheshin në arkivat e mësipërme 
dhe ishin hedhur në memorien e kompjuterit.Kishin edhe matëriale 
nga fundi i viteve 50-të e këtej por pa interes për ne.Shpresat që 
patëm nga Televizioni Austriak nuk u përligjën, me gjithë dëshirën 
e mirë dhe pritjen e ngrohtë të personelit. 

Mbas këtyre takimeve e ndienim veten më të qetë, ishnim 
plot shpresa se nuk do dilnim pa gjë, prandaj dy ditët e pushimit- të 
shtunën dhe të dielën që atje nuk punohet, menduam t’i 
shfrytëzonim sa më mirë për njohjen e Vienës, për të vizituar 
monumentet e pa-mbaruara të kulturës dhe artit, mrekullitë e 
ndërtuara që nga fillimi i mijëvjeçarit të fundit. 


* * * 

Wienë! 


Vienën unë diçka e njifja.Një vit më parë kisha qënë në 

disa muzeume si në atë të Arteve të Bukura ku na mahnitën tablotë 
origjinale të piktorëve të shquar hollandezë Rembrand, Van Dyke, 
Rubens etj. Kishim parë edhe Pallatin e Perandorëve të dinastisë 
së Habsburgëve nëpërmjet të cilit u njohëm jo vetëm me jetën 
prallore të perandorëve, mbretërve, princërve dhe princeshave, 
por edhe me historinë e Austrisë dhe një pjesë të historisë së 
evropës në të cilën ajo ka ushtruar një ndikim të madh në të 
kaluarën. Në muzeumin ku ruheshin sarkofagët hermetikë të 
derdhura në hekur e bronz, të punuar me lloj-lloj mbishkrimesh e 
zbukurimesh të mbretërve dhe princërve, shoqëruesja ndërhyri 
me humor: 

- Këtu ndodhen vetëm trupat e personazheve historikë, 
por zemrën nuk e kanë- shikoi një herë nga ne me buzëqeshje dhe 
vijoi: 

- Ato ruhen në një muze tjetër. Do të thoni ju pse ? Thjesht, 
për të marrë dy herë para nga vizitorët ! 

Në pallatin” Shxvarzenberg” na shtruan një drekë.Edhe 
aty ish derdhur lumë djersa e puntorëve austriakë dhe të shumë 
vendeve të tjera evropiane, ish derdhur talenti i arkitektëve, 
inxhinerëve, specialistëve, piktorëve dhe skulptorëve. Pakmë tej, 
në një park të mbuluar me lule dhe akuariume qëndron madhështor 
pallati “ Belvedere” në të cilin gjithashtu janë vendosur një mori 
veprash arti që kur e viziton nuk të bëhet të largohesh prej tij. Ky 
kompleks arkiteknonik dhe urbanistik është një shëtitore e 
këndëshme e mbrëmjeve të freskëta vieneze. 

Duke udhëtuar me makinë, pa pritur, Marianthi thirri sikur 
kish zbuluar diçka: 


44 



Në gjurmë të filmave për Shqipërinë 


- Ja “ BiirgTheatri e njohu nga ato që kish parë në 
televizor. 

Ndaluam një çast dhe e soditëm.Nuk ngopeshim duke e 
parë, na dukej sikur shifnim aktorin tonë të madh Aleksandër Moisiu 
i cili në këtë teatër kish mahnitur vizitorët me talentin e interpretimit 
të tij.Sa herë që kalonim andej Marianthi gjithnjë thërriste: Ja 
Burgtheatri, sikur bënte një zbulim të ri. 

Viena është e pakonceptueshme pa Shtrausin dhe muzikën 
e tij.Aty përballë hotelit luksoz “ Interkontinental ” ndodhet parku 
i qytetit. Në hyrjen e tij është një ndërtesë historia e së cilës është 
e lidhur pazgjidhmërisht me Shtrausin. Çdo vizitor i huaj nuk mund 
të rrijë pa shkuar atje në mbrëmje.Muzika që atje interpretohet pa 
ndërprerje çdo ditë dhe përsëritet me vite e dekada, janë veprat e 
Shtrausit e sidomos valset e tij të famshme që nuk u plakën dhe 
nuk do të plaken nga shekujt.Aty shkojnë vizitorët nga e gjithë 
bota, ulen e pinë ndonjë pije freskuese, dëgjojnë pa pushirn e me 
endje muzikën e Shtrausit të interpretuar me virtuozitet dhe dëshirë 
të pa shuar nga një orkestër relativisht e vogël që elektrizon sallën 
në dimër dhe gjithë vizitorët e parkut në verë të cilët, për mungesë 
vendi, rrethojnë sheshin e kërcimit dhe dëgjojnë me orë të tëra. 
Në një qoshe të ndërtesës kryesore qëndrojnë disa çifte balerinësh 
të cilët herë pas herë dalin në arenë të shoqëruar nga duartrokitjet 
dhe, porsa ulen ata, ngrihen çifte të shumta të moshuarish dhe të 
rinjsh që gjithashtu shoqërohen nga duartrokitjet e vizitorëve.Gjithë 
parku elektrizohet dhe kthehet në një atmosferë të hareshme.Duhet 
të kesh durim të fortë që të mos dalësh në arenë dhe të kërcesh 
bashkë me të tjerët.Unë e kisha këtë dëshirë të zjarrtë sinjë amator 
i vallzimit e veçanërisht i valsit,por për ne disa gjëra atëhere mund 
të shkaktonin probleme. 

Në Vienë ka shurnë vende historike, monumente, buste e 
përkujtimore që janë të lidhura me emrin e Shtrausit. Edhe në 
hotelin “ Interkontinental ” një nga sallat më të bukura të tij ku 

zhvillohen takime e kongrese Ndërkombëtare quhet salla “Johan 
Shtraus ”.Shtrausi të ndjek kudo. Jo shumë larg operës së Vienës 
ndodhet pallati i koncerteve i njohur në gjithë botën nëpërmjet të 
koncerteve të vitit të ri, biletat e të cilit mezi sigurohen që një vit 
më parë. E njojtëm këtë ndërtesë nga statuja e madhe e veshur në 
ar që është vendosur në anën e majtë të hyrjes së saj, e cila nga 
lartësia, e kalon kulmin e ndërtesës kryesore. 

* * * 

Osterreichische filmarchiv 

Të hënën na priste surpriza.Në Arkivin Austriak të 

Filmave (Osterreische Filmarchiv) do shikonim filmat që kishnim 
zgjedhur.Gjithë kureshtje u ulëm pranë tavolinës së montazhit ku 
zonja Gross po na vinte filmin e parë për shikim.Marianthi mbante 
gadi lapsin për të shkruar përmbajtjen ndërsa unë po grumbulloja 
gjithë dijenitë e mia të gjermanishtes për të përkthyer titujt e 
sekuencave, mbasi dihet që filmat ishin pa zë dhe jepesh përmbajtja 
me tekst gjermanisht shkruar në hyrjen e çdo sekuence.Ishte një 
kronikë e vitit 1914, xhiruar në Tiranë.Në fillim dilte Esat Pashë 
Toptani veshur gjeneral me parinë dhe vijonte me pamjet e sarajeve 
të Toptanasve nga njëra anë dhe tregun e varfër të qytetit nga ana 
tjetër- aty ku sot ndodhet varri muze dhe monumenti i partizanit, 
ku atëhere e deri në Fuftën Nacional Çlirimtare ka qënë një xhami 
që u prish gjatë luftës për çlirimin e Tiranës. Sheshi ish mbushur 
me njerëz veshur keq ose me veshje karakteristike tiranase, me 
gomerët ngarkuar me dru dhe qerret e tërhequra nga buaj ose të 
shtrirë për të kaluar vapën në baltën që ish në mes të qytetit,rreth 
e qark Urës së Tabakve.Kuadro të rralla me vlera të mëdha por 
edhe kuadro rrënqethëse kur i krahason ato me pamjet e asaj 

kohe të qyteteve evropiane.Një rrënqethje revoltuese për 
padrejtësitë, shtypjen e shfrytëzimin shekullor që i janë bërë popullit 
tonë me tradita të lashta kulturore e patriotike nga shkelësit e 
shumtë të huaj që nga Romakët e deri te Perandoria Austro- 
hungareze që po përgatitej të fuste kthetrat e saj në Shqipëri. 

Porsa mbaroi kronika, Marianthi ndërhyri e gëzuar : 

- Shumë mirë! Këto kuadro do t’i marr unë t’i përdor për 
filmin që jam duke bërë për Tiranën. 

-Prit, Marianthi, mos u nxito- ndërhyra unë në rolin e 
pronarit! Këto kuadro janëpasuri e të gjithve! Ato do t’ju shërbejnë 
të gjithë studjuesvet, kineastëve dhe punonjësve të televizionit për 
shumë filma.Ato duhet të përdoren me masë, kriter e funksion të 
caktuar. 

Kronika e dytë ishte Durrësi po në vitin 1914. Menjëherë 
më shkoi mëndja te Kristaq Dhamo që ishte duke xhiruar një film 
për Durrësin.Po të ishte aty, me siguri edhe ai do të thoshte sikurse 
Marianthi. 

Në kuadër doli porti i Durrësit dhe pazari që zhvillohesh 
atje. Të revoltonte fakti kur një gmp fëmijësh të uritur kishin rrethuar 
një aristokrat, i cili tallesh me ta duke u hedhur ndonjë lëmoshë 
dhe ata suleshin kush ta rrëmbente i pari. M’u kujtua në çast 
episodi i filmit “Lulëkuqet mbi mure” kur kujdestari i konviktit 
tallet me cinizëm me jetimët duke u hedhur nga dritarja ndonjë 
krodhë buke. Një kuadër rrënqethës por i xhiruar me realizëm. 

Zonja Gross dukesh e preokupuar. Porsa na vuri filmin në 
aparat po shkonte lart e poshtë duke shikuar nëpër raftet e shumta 
të mbushur me libra dhe katallogje filmash.Diçka i mungonte nga 
filmat që kishim zgjedhur për të shikuar.Diçka gjeti dhe erdhi pranë 
nesh e filloi të na përkthente fërngjisht titujt e sekuencave duke 
mos harruar të më bënte edhe komplimenta se e kuptoja mirë 
gjermanishten. 

Në ekran doli Aleksandër Moisiu duke interpretuar 
monologun e Fedias nga “Kufoma e gjallë ” e Tolstoit. Shikuam 
njeri tjetrin me gëzim. Marianthi shkruante pa pushim përmbajtjen, 
kthenim e rikthenim filmat për t’i rishikuar që të kishnim një ide 
më të kjartë. 

Vura re se zonja Gross merresh vetë me të gjitha, me 
filmat, aparatin e montimit, katallogjet, me inventarin e librave. E 
pyeta : 

- Ç’punë bëni këtu ? 

- Pak nga të gjitha, u përgjegj, dhe pas pak vijoi: 

- Jam provizore. Kam mbaruar fakultetin e filologjisë për 
gjermanisht dhe kam mësuar edhe fërngjishten, por nuk gjeta punë 
gjetkë dhe kam ardhur këtu. 

- Nuk ju pëlqen kjo punë ? i thashë. 

- Më pëlqen jashtë mase, po ku ta kem atë fat që të më 
mbajnë këtu.Do isha shurnë e lumtur. 

- Ç’do bëni në rast se nuk ju mbajnë ? 

- Do përpiqem mos gjej ndonjë punë në Francë, ndoshta 
për të dhënë gjermanishten- tha e pasigurtë për avenirin e saj. 

E pyeta ku i punonte bashkshorti. Ajo përsëri u përgjigj e 
pezmatuar. 

- Nuk kam burrë, jam e divorcuar. 

- Si kështu ? 

Më shikoi në mënyrë pyetëse e çuditëse dhe u përgjigj : 

- Ky është një problem i math tek ne.Zor të gjesh familje 
stabël.Ka shumë ndarje, bashkime, rindarje përsëri. Është një plagë 
serioze. 

Na u dhimbs kjo grua e re, e shkathët, e gatëshme për të na 
shërbyer me korektesë dhe shumë e përzëmërt me ne. Do të doja 
të bisedoja më gjatë me këtë grua simpatike por nuk m’u dha 
mundësia. Marianthi që pati rastin m’ a përshkroi më mirë portretin 
e saj. Ishte siç e përfyturova që në shikimin e parë. 

Zonja Gross vuri filmin tjetër në aparat që paraqiste mbritjen 
e princit gjerman Vilhelm de Vid në Durrës më 1914 së bashku 
me të shoqen Sofia. Esat Pasha me shokë prisnin pjellën e 
matrapazllëqeve të fuqive të mëdha evropiane në kurriz të 
Shqipërisë në një kohë kur populli dhe atdhetarët bënin të gjitha 
përpjekjet për bashkimin e vendit. 

Princ Vidi, një stekë e gjatë që përkulej për të mos i takuar 
koka në tavanin e anijes së luftës me të cilën udhëtonte, shtirej 
sikur i njifte zakonet e vendit dhe përkulej para autoriteteve që e 
prisnin duke bashkuar duart që të krijonte përshtypjen e një servili. 
Megjithatë këto ishin kuadro të rralla e me vlerë prandaj ne u 
kënaqëm edhe me shtirjen e Princit. 

Kur dolën në ekran pamje të Beratit të viteve 20-të Marianthi u 
entusiazmua: 

- Kuadro të rralla, të panjohura për ne, tha e gëzuar. 

Nuk ishte fjala vetëm se Marianthi ishte nga Berati, por ishin vërtet 
kuadro me shumë vlerë për kinematografinë, televizionin dhe 
historinë e vendit në përgjithësi. 

Një ditë e suksesëshme për ne. Gjetëm mjaft kronika që 
na interesonin deri gjatë viteve të luftës së Dytë Botërore kur 
Regjenca-pjella e pushtuesve gjermanë- me në krye Patër Anton 
Arapin e të tjerë pritesh me pompozitet nga krijuesit e saj, autoritetet 
ushtarake gjermane, në pallatin e Mbretit që nuk e gëzoi. Një 
tjetër episod tregonte luftime të ushtrisë gjermane në territorin 
tonë ( sigurisht jepeshin vetëm gjermanët) dhe mbasi hyjnë në 
Shqipëri priteshin me entusiazmë nga njësitë e Ballit Kombëtar. 
Edhe ky një dokument diskreditonjës për tradhëtarët e kombit. 

* * * 

Prater! 

N ë mbrëmje na thanë se do shkonim në “ Prater”. Nuk 

dinim ç’ishte, por Kujtimi, shoqëronjësi dhe bashkudhëtari ynë i 
palodhur, na tregoi se do shikonim diçka interesante 

Që në hyrje të parkut u befasuam dhe u futëm në një botë 
fantastike, midis një vezullimi të pa-ndërprerë dritash 
shumëngjyrëshe që ndërronin vazhdimisht intensitetin.Ngjyrat e 
pa-kufishme, zhurmat dhe thirrjet e gëzimit dhe të frikës të njerzve 
që dëfrenin në morinë e lojravet nga çpikjet më të pakonceptushme 
të fantazisë njerëzore të trullosnin dhe të tërhiqnin si pa u kuptuar 
në thellësi të “Praterit”, të rejat nga më të fundit të shkencës deri 
te imitimet e fluturimeve kozmike dhe nga ana tjetër përbindshat, 
kuçedrat, dragojtë fantastikë që të kallnin datën me gjigandizmin 
dhe lëvizjet e tyre enigmatike. Mpleksja e muzikës të tonacioneve 
dhe stileve të ndryshme. me thirrjet, komentet dhe interpretimet e 
prestigjatorëve ose të pronarëve dhe aktorëve që reklamonin lojrat 
e ndryshme, qeshjet e hareshme e thirrjet e gëzimit e të frikës 
bashkoheshin me zhurmën e motorëve dhe shinave dhe efektet e 
shpejtësisë të fluturimeve kozmike.Nuk mungonin aty dancinget, 
klubet e mbrëmjes dhe të natës, kinematë dhe teatrot e seksit. 
Ishte kjo një qëndër “dëfrimi” e ngritur që në fillim të shekullit dhe 
e pasuruar nga viti në vit duke iu përshtatur shpikjeve dhe shijeve 
kontemporane të krijuesve të saj, për të tërhequr klientelë, për 
fitime por edhe për një përpunim të rafinuar të mëndjeve.Ishte kjo 
një qëndër dëfrimi e lodhje, kulture e koirupsioni, optimizmi e frike, 
gëzimi e tmerri që mbasi i kalonte njerzit në ekstazë i shpinte ata 
gradualisht e pa u kuptur në krahët e veprimeve të pavullnetëshme. 
Sa herë që më kujtohet ai vend dëfrimi e identifikoj me një përrallë 
të lashtësisë me përbindshat e frikës të plotësuar me fantazinë më 
të guximëshme dhe të pa kontrolluar të mendjes njerëzore për të 

ardhmen që ka për qëllim fitimin maksimal për pronarët dhe hutimin 
për vizitorët.Ishte një vend ku të pasurit mund të shpenzonin të 
ardhurat e tyre të mëdhaja, ndërsa shumica tjetër duke u tulatur 
nëpër labirintet e saj, në një botë përrallore, të hutuar të harronin 
për disa çaste hallet dhe brengat e jetës. 

* * * 

Të nesërmen shkuam në Vienën 23 ku ndodheshin depot 

dhe mjediset e Muzeut Austriak të Filmave dhe do të shifnim 
matërialet e porositura. Zoti Konlehner na priti përsëri te dera me 
dy bashkëpuntore të tij, na shoqëroi në një vizitë të shkurtër në 
mjediset komode të muzeut të ri që sa po ishte ndërtuar. Fliste me 
entusiazëm, me pasionin e një studiuesi serioz që e ka për zemër 
punën dhe që vlerëson në apogje vlerat e mëdha të filmit në historinë 
e gjallë të njerëzimit. Kujdesesh për ne si për miq të vjetër, gjithmonë 
i qeshur dhe na kërkoi falje që u shkëput për disa çaste kur i 
erdhën miqtë e tij të televizionit me të cilët kishte lënë takim më 
parë. Fierë pas herë kthehesh e na pyeste në se çdo gjë shkonte 
në rregull dhe në se kishim vapë prandaj rregullonte edhe 
regulatorët e kondicionerit të ajrit në dhomën ku ne punonim. 

Këtë radhë bashkëpuntorja jonë ishte një vajzë shurnë e 
re, në fillim pak e ndrojtur si çdo i ri kur ka përpara njerëz të pa 
njohur dhe me flokë të bardha, por tepër korrekte dhe e pa lodhur. 
Morëm vesh se nënën e kishte hungareze por hungarisht nuk 
dinte.Bile më bëri përshtypje kur më vonë më pyeti se cilat gjuhë 
dija dhe unë i thashë se di edhe gjuhën Çeke ajo më ndërhyri me 
naivitet: 

- Pse Çekia dhe Fiungaria nuk janë një ?! 

Megjithatë u bindëm se nuk ishte një vajzë pa kulturë, e 
sjellëshme dhe e gatëshme për të na ndihmuar në çdo gjë dhe 
zotëronte mirë gjuhët franceze dhe angleze. 

Bashkëpuntorja e jonë vinte filmat në aparatin e shikimit 
dhe na dolën njëra pas tjetrës Viena e viteve 1908, 1920, gjëndja e 
Evropës dhe botës para dhe pas mbarimit të Luftës së Parë 
Botërore si dhe pasojat e saj, grevat, demostratat dhe përleshjet e 
puntorëve dhe forcave të tjera pëiparimtare me forcat e rendit, 
barrikadat, lufta e armatosur dhe masakrat e regjimit në fuqi kundër 
puntorëve që në vitet 20-të si pasojë e ideve të Tetorit ishin ngritur 
për të drejta dhe barazi shoqërore, ose përleshjet e armatosura të 
vitit 1934 kundër hipjes në fuqi të nazizmit. Të gjitha këto 
dokumenta me interes për kinematografinë dhe televizionin që 
përfaqësonin historinë e gjallë të fillimit të shekullit.Ne 
entusiazmoheshim kur shikonin këto ngjarje ndonse ato nuk kishin 
lidhje të drejt-përdrejtë me punën tonë kërkimore, por sidoqoftë 
pasuronin dijenitë dhe vizionin tonë për historinë evropiane e 
botërore. 

Mbasi pamë dhe zgjodhëm filmat që na interesonin u 
takuam me zotin Fritz dhe biseduam miqësisht me të. Ndërkohë ai 
kishte parë filmat shqiptarë që i dhamë ne dhe tha fjalë të mira për 
filmin dokumentar “ Tetori i këngëve” që i kish bërë përshtypje të 
veçantë.Edhe për filmin “Apasionata” që i kishte pëlqyer tema 
dhe mënyra e trajtimit. Ai shprehu dëshirën për shkëmbim reciprok 
të programeve të filmave duke i shfaqur në arkivat tona respektive 
simbas një miratimi paraprak tematik. Edhe për filmat që ne 
zgjodhëm u morëm vesh që t’i shkëmbenim me filma vizatimorë 
ose artistikë të kinematografisë sonë. Bisedat që zhvilluam me të 
dy drejtorët ishin të ngrohta, të përzëmërta e miqësore, midis 
kolegësh të të njëjtit profesion. 

Gatishmëria dhe përzëmërsia e çdo punonjësi si në Muzeun 
ashtu edhe në Arkivin Austriak të Filmave ishte mjaft prekëse. 
M’u kujtua që një vit më parë ishim ulur dhe po hanim drekë me 
një djalë të ri, punonjës të Arkivit austriak, i cili ishte sëbashku me 
të fejuarën e tij. Biseduam me të gjatë gjithë drekës, ai u kënaq 
dhe në fund na tha : 

- Nuk i kisha njohur shqiptarët nga afër, biles të them të 
drejtën ,kisha dëgjuar edhe ndonjë gjë të errët për ju, por sot u 
zhgënjeva. Për pak çaste u bëra miku i juaj. 

- Zotni, m’u drejtua ai pak më vonë, në rast se do të 
qëndroni këtu për kërkime arkivore unë do bëhem bashkëpuntori 
juaj. Diçka kam parë për Shqipërinë. 

Shpesh herë i bëja pyetjen vetes: Është kjo një korektesë 
austriake ose diçka më tepër. 

U binda nga ngjarjet e mëvonëshme se burimi i kësaj korektese 
dhe gadishmërie për të na ndihmuar nuk ishte vetëm korektesa që 
është në gjakun e popullit austriak, por edhe një farë simpatie dhe 
respekti për popullin tonë që kanë vendet gjermanike përgjithësisht 
si dhe për politikën jashtë blloqeve ushtarake të shtetit tonë.Kjo 
ishte njëkohësisht edhe një respekt për seriozitetin dhe kujdesin 
që tregonim ne për traditën dhe grumbullimin e çdo gjëje që ka të 
bëjë me historinë e vendit. 

Që nga drejtuesit shkencorë të Muzeut dhe Arkivit të 
Filmave, punonjësit e televizionit dhe deri te punonjësit më të thjeshtë 
vlerësonin kujdesin tonë për këto kërkime të filmave në arkivat 
europiane dhe rëndësinë e madhe që u jepnim ne ruajtjes të këtyre 
fondeve për t’ja u transmetuar brezave të ardhëshme. 

M’u kujtua kur dikur në Berlin një gazetar gjerman pyeti 
se si e vlerësoni ju Fan S.Nolin dhe kur mori përgjigjen ai u ngrit e 
tha: 

- Nëpërmjet vlerësimit që i bëni ju figurës të shquar të 
Fan S. Nolit, të cilin unë e kam njohur personalisht, unë kuptoj se 
tek ju ka forca të shëndosha përparimtare. 

Tiranë, qershor, 1986 


Botuar me disa ndryshime në Revistën “ Nëntori 1986, f 116-126. Nderuar 
me çmim të Tretë në Konkursin letraro-artistik për publicistikë. 

Hyrja në Tiranë e W.de Wied 

Ura e Tabakve-Tiranë, 1914 



Porti i Durrësit-1914 

Fëmijë që presin lëmosha,Durrës,1914 


Porti i Durrësit-1914 

Ish xhamija te monumenti “Partizani” 

Selia e OKB në Vienë 

Pamje të Vienës 

Salla e konferencave ndërkombëtare 



Parlamenti Austriak 

Abaz T. Hoxha 


MIDIS KOLEGËVE 


Mbresa dhe shënime udhëtimi nga Republika Federale 

Gjermane. 

(3 - 25 maj 1987) 


65 



ABAZ T. HOXHA 



Prashna Brana- Pragë 

MIDIS KOLEGËVE 


(Shënime dhe mbresa udhëtimi nga R.F.Gjermanë) 


Isha ulur me një shokun t’im në tavolinën e një birrarie 

karakteristike në rrugën “Narodni Trida” të Pragës dhe po i flisja 
atij për Republikën Demokratike Gjermane nga sapo isha kthyer. 
Bisedën na e ndërpreu një grua e moshuar, e cila, gjithë mirësjellje, 
na kërkoi leje për t’ u ulur në tavolinën tonë të gjatë, mbasi në sallë 
nuk kishte vende të tjera të lira. Ajo u ul, porositi diçka dhe vazhdoi 
të hante e pinte e qetë birrën Pilzen. 

Unë në Gjermani kisha takuar shumë dashamirës, të 
moshave dhe profesioneve të ndryshme,dhe nga të gjitha këto 
kisha pësuar një zhgënjim për gjermanët dhe Gjermaninë. 
Mendimet e mia po ia thoshja kolegut tim i bindur se në Gjermani 
çdo gjë po ndryshonte, pa ia vënë re fare gruas së moshuar që, 
ndonse shumë korrekte dhe e sjellëshme, po ndiqte në heshtje 
këtë bisedë që e brente.Në çast ajo ndërpreu ngrënien, la thikën e 
pirunin mbi tavolinë dhe na u drejtua me mirësjellje por edhe me 
një farë revolte: 

- Më falni, zotni. Nuk është e sjellëshme të ndërhysh në 
bisedën e të tjerëve, por ju e keni gabim. Gjermanët nuk 
ndryshojnë- tha në mënyrë të vendosur. 

- Unë po vij nga Gjermania, zonjë, dhe atje pashë se 
koncepti militarist dhe megalloman ka ndryshuar.Për ne popujt 
evropianë ka rëndësi, në radhë të parë, që Gjermania të mos marrë 
përsëri armët. Dhe unë këtë e pashë në sytë dhe bisedat e shumë 
gjermanëve të thjeshtë.Jam i mendimit se udhëheqësi i juaj Klement 

Godvaldi kish të drejtë kur thoshte : “Nuk është gjermani si 
gjermani”... 

- Ju nuk i njifni mirë gjermanët, zotni,! Ne kemi barrë mbi 
vehte shumë mynxyra që ata na kanë lënë. 

- Unë jam shqiptar, zonjë, dhe vendi ynë ka qënë i pushtuar 

prej tyre. Edhe tek ne ata kanë bërë shurnë krime. Lanë mbrapa 
një Borovë që, sikurse Lidicja juaj dhe Oraduri francez, u shua 
komplet që nga fëmijët e gratë e deri te pleqtë.Megjithatë ishin 
kohë të tjera, ishte ideologjia naziste. 

- Më dukeni tepër i ri, zotni, që t’i njifni ata-ngulmoi ajo në 
të sajën - duke kujtuar ndoshta shumë plagë që i kishte lënë pushtimi 
nazist në zemër. 

Kjo bisedë e bërë në vjeshtën e vitit 1958, m’u kujtua kur 
po shkoja drejt konsullatës gjermane në Budapest majin e shkuar, 
për të marrë vizën për në Gjermaninë Perëndimore, ndërkohë që 
shoku im i udhëtimit, Beni, po bisedonte me punonjësin e ambasadës 
sonë që na shoqëronte. Roja te dera e Konsullatës dhe njerzit e 
shurntë të moshave dhe racave të ndryshme në pritje ose duke 
plotësuar formularët më krijuan një përshtypje zhgënjyese.Ndërsa 
shokët e mi po përpiqeshin të takonin nëpunësin që merresh me 
vizat unë u ula në një karrigc dhe kisha vënë përballë dy mendime 
kontradiktore- Gjermaninë e traditave shekullore, popullin e 
kulturuar e korrekt, vendin e zhvilluar dhe Gjermaninë e 
përshtypjeve të Luftës së Dytë Botërore ose të disa ngjarjeve 
militariste e revanshiste të mbas luftës që i kisha jetuar. Megjithëse 
nuk isha më ai i gadi 30 vjetëve më parë kur po bisedoja me gruan 
e moshuar në birrarinë e Pragës, mosha, përvoja e jetës, ngjarjet 
dhe bindjet e mia ishin më solide, përsëri isha në ankthin e asaj që 
do më priste përpara. Më brente mendimi a do të kisha mundësinë 
të komunikoja lirshëm, pa zyrtarizma, shfaqje superioriteti dhe me 
frymë dashamirëse për të kryer detyrën që i kisha vënë vehtes në 
këtë udhëtim. Edhe veprimi i propagandës dhe ideologjisë sunduese 

kishte lënë gjurmë në ndërgjegjen time prandaj kisha edhe mendime 
ogurzeza për këtë vizitë. 

Njerzit venin e vinin pëipara sportelit të dhomës së pritjes 
ndërsa disa nëpunës po kundronin me vemëndje formularët që u 
kishin dhënë vizitorët.Një bionde e shkathët e konsullatës, sa ngriti 
kokën, thirri me dashamirësi e buzëqeshje : 

- Aaaa, zotrinjtë nga Ambasada Shqiptare! Si jeni, zotrinj, 
përse jeni munduar ? 

Punonjësi i Ambasadës mbasi i ktheu përshëndetjen, i 
dorëzoi notën e dokumentet përkatëse. Ajo i shikoi ato me 
vëmëndje duke u menduar njëkohësisht për përgjigjen dhe me 
sytë në letër tha: 

- Besoj se do të jeni të kënaqur të vini pas dy ditëve- dhe 
hodhi një shikim nga njerzit e shumtë që kishin mbushur dy salla 
dhe prisnin për vizë sikurse edhe ne. Si rregull e kemi vështirë t’i 
bëjmë para 4-5 ditëve. 

Punonjësi i ambasadës i shpjegoi ngutjen tonë. Ajo e ndoqi 
me vëmëndje e buzën në gaz, që shprehte gadishmëri, duke i dhënë 
fund bisedës : 

- Mirë zotni, do merrem personalisht me çështjen tuaj. 
Urdhëroni sot në orën tre. 

Njerzit e shumtë që prisnin radhën e detyruan të merrej 
me ta, por në punë e sipër na u drejtua : 

- Mirupafshim, zotrinj, do të kisha dëshirë të madhe të 
vizitoja edhe një herë vendin tuaj të bukur- e buzëqeshja e saj 
shkriu në dokumentet që porsa mori.( Ajo kishte qënë në një 
vizitë shërbimi në Shqipëri dhe kishte mbresa për vendin tonë). 

E falënderuam për mirsjelljen dhe gadishmërinë për të na 
ndihmuar dhe u larguam. 

Në udhëtim unë përsëri po bluaja mendimet e para. Duke 
kaluar nëpër njërën nga urat mbi lumin Danub, hodha shikimin 
bregut mahnitës të lurnit në anën e ndërtesës së parlamentit 

hungarez dhe të dy këto ngjarje më mbushën me shpresa për një 
udhëtim të mbarë e punë të frutëshme kërkimore në arkivat 
gjermane të filmit. 


Frankfurt mbi Main 

Takim me zotin Eberhard Spies 

N ë mbrëmje u nisëm me avion për në Frankfurt mbi 

Main ku zinte fill puna jonë kërkimore në disa arkiva filmike 
gjermane.Kontakti i parë dhe pritja miqësore e punonjëses së 
Konsullatës në Budapest na jepte shpresa për një fillim të mbarë, 
megjithatë ankthi i fillimit të punës nuk më linte të qetë, prandaj 
atë natë pothuajse nuk fjeta. 

Të nesërmen në orën 9.30 kërkuam takim me drejtuesit e 
Institutit gjermanoperëndimor të Artit Filmik. Pas një minute 
sekretarja, me shumë mirësjellje na njoftoi se pas një ore na priste 
zëvëndësdrejtori i këtij Instituti Eberhard Spies (Shpis).Zotin Spies 
e njihja vetëm nëpërmjet të një letre që na kishte dërguar rreth dy 
muaj më parë me anën e së cilës, me shumë mirësjellje na kërkonte 
libra,katallogje mbi kinematografinë shqiptare, gjë që u bë shkas 
për marrdhënie miqësore midis dy institucioneve tona. 

Mora edhe një herë bllokun tim të shënimeve e formulova 
kërkesat tona, dhe mbasi ky Institut ishte fare pranë hotelit ku ne 
kishim zënë vend, u nisëm me Benin në këmbë bregut të lumit 
Main. Dy minuta mbas komunikimit nëpërmjet të citofonit në portën 
e hyrjes, dera u hap dhe një topolake flokëverdhë na u prezantua 
duke na uruar mirseardhjen e na udhëhoqi në një ashensor për në 
katin e tretë të ndërtesës ku ishte kabineti i zotit Spies. Në ashensor 

ajo po na shikonte me vëmëndje dhe nuk nguroi të na thoshte se 
shifte për herë të parë shqiptarë. 

Kur dolëm nga ashensori na tërhoqi vëmëndjen një sinjal 
i pandërprerë monoton që binte pa pushim në të gjitha dhomat 
rreth e përqark koridorit. Sekretarja që pa se po na bënte përshtypje 
na tha të mos shqetësoheshim se ishte sinjali që njoftonte për 
hyrjen e personave në atë kat të Institutit. Ne kthyem kokën mbrapa 
dhe vumë re një mikrokamera televizive që ishte vendosur mbi 
daljen e ashensorit dhe ndiqte gjithë personat që dilnin prej andej. 
Ky sinjal, për një njeri që nuk e njeh punën arkivore e në veçanti 
që nuk di vlerën e dokumentacionit do të krijonte një përshtypje të 
zymtë survejimi, ndërsa për ne që punojmë në këto institucione na 
krijoi një ndjenjë respekti për ata që ruajnë këto dokumenta me 
vlerë të jashtëzakonëshme me përmasa botërore, jo vetëm për 
historinë e kinemasë, por për historinë e vetë popujve. 

Zoti Spies, një meso burrë nga shtati, na priti te dera 
buzagaz e na udhëhoqi për në kabinetin e tij. Mbasi shkëmbyem 
bisedat e para të zakonëshme unë mezi prisja të hynim në temë. 
Mundësinë ma dha pauza nga hyrja e sekretares që mori porosinë 
për të na servirur diçka për të pirë.Komunikimi i përzëmërt e 
miqësor në baza barazie të plotë na krijoi kushte shumë premtuese. 

- Ne jemi të interesuar për çdo gjë të filmuar në Shqipëri 
ose që ka lidhje me vendin tonë- i thashë unë, dhe desha të futesha 
në kërkesa më konkrete për figura të shquara, ngjarje historike 
etj- por ai me një ndërhyrje të shkathët më ndërpreu : 

- Do të ju jap një sihariq ,zoti Hoxha. Sapo kam marrë një 
dokumentacion të plotë filmografik mbi aktorin e madh me origjinë 
shqiptare Aleksandër Moisi. Besoj se do të ishte me vlerë që të iu 
bëj një kopje ? 

- Do të na bënit një nder të madh- ndërhyra unë i befasuar 
nga ky sukses i rëndësishëm i shërbimit tonë.Më gëzoi edhe fakti 
që ndërsa disa studiues sharlatanë të historisë së artit e mohojnë 

kombësinë shqiptare të Aleksandër Moisiut, dhe ai që në fillim e 
pranoi këtë. 

Ai shtypi përsëri butonin e ziles dhe porositi sekretaren 
që të fotokopjohej sa më shpejt dokumenti.Ishte kënaqësi e veçantë 
kur ne pamë se në atë filmografi jepeshin 18 filma të interpretuara 
nga Moisiu kur ne njinim vetëm 12 dhe disponojmë në arkivin tonë 
vetëm një. 

Vumë re se ishte tepër i zënë me punë, vazhdimisht e 
merrnin në telefon dhe ai u jepte zgjidhje kërkesave të nëpunsvet 
të Institutit duke mos harruar që t’u jepte edhe sihariqin se kishin 
ardhur kolegët Shqiptarë dhe të përgatiste vizitën tonë në sektorët 
e ndryshëm të tij. Veç kësaj ne e gjetëm atë në punë e sipër 
studimore e ai ishte një studiues i pasionuar për çdo dokument të 
ri, çdo libër ose filmografi që gjente dhe kish lidhje me 
kinematografinë gjermane, e quante si një ngjarje të veçantë. Na 
foli me shurnë pasion për një libër që kishte siguruar kohët e fundit- 
botim i vitit 1926- që ishte një kopje e rrallë dhe e gjeti e na e 
tregoi origjinalin dhe fotokopjen e tij. Na rekomandonte pa 
ndërprerje leteratyrë të ndryshme nga ku kuptuam se ishte një 
njohës i thellë i historisë së kinemasë prej të cilit kishte se ç’të 
mësoje. 

Për të thyer monotoninë ndërhynte herë pas herë me një 
humor të shkathët dhe përpiqej të na e bënte vizitën tonë sa më të 
këndëshme. Mbasi u sigurua që çdo gjë ishte gati për vizitën tonë 
në Institut, na ftoi të hanim një drekë bashkë në njërin nga 
restaurantet karakteristikë të Frankfurtit.Pas dreke na udhëhoqi 
vetë për të vizituar Muzeun e kinemasë, në bibliotekën shkencore, 
në fotokopjimin e dokumentave, në sektorin e fotografive të filmave 
që ishin sistemuar në mënyrë të përsosur për një shfrytëzim të 
shpejtë. E njihte nëpër gishta çdo proces pune, ulej e spjegonte 
konkretisht funksionimin e pajisjeve, fotokopjoi vetë disa shkrime 
të kohës për Aleksandër Moisiun, mendime për interpretimet e tij 

ose shkrime me rastin e 100 vjetorit të lindjes dhe na i dha aty për 
aty. Herë pas herë e ndërprisnin studjues të ndryshëm të historisë 
së kinemasë dhe ai na kërkonte falje dhe u jepte sqarime të plota 
për kërkesat e tyre, urdhëronte sekretaren për t’na vënë shpejt në 
dispozicion matërialet që kërkonim dhe përsëri na ftonte ne nga 
sektori në sektor e na shpjegonte pa u lodhur. Ne kishim se ç’të 
mësonim nga ky njeri i ditur e vullnetmadh. Para se të largoheshim 
ai u muar vetë me parapërgatitjen e vizitës sonë në Arkivin Federal 
gjermanoperëndimor në Koblenz duke precizuar orën e takimit, 
emrat e personave dhe na tha: 

- Jam shumë i gëzuar që u njoha me ju. Nuk di nëse ju 
ndihmova diçka, por dëshira ime do të ishte të bëja shumë më 
tepër për ju. Por s’kemi kohë, sidoqoftë ne do të takohemi në 
Berlinin Perëndimor në Kongresin e Federatës Ndërkombëtare 
të Arkivave të Filmave, ku ju do të merrni pjesë. Në kohën e 
lirë do shihemi, do pimë ndonjë godë bashkë dhe do të ju bie 
atje edhe disa fotografi nga interpretimet e A. Moisiut, të cilat 
i kam porositur për ju. 

Nuk kishte se si të mos ushqeje respekt për këtë njeri të 
gjerë e dashamirës dhe para se të largoheshim u ulëm e pimë 
bashkë nga një godë konjak “Skënderbeu”, të cilin ai e vlerësoi 
shumë. 

Zoti Spies ishte përfaqësues i atij brezi, sikurse edhe 
shkrimtari i madh Hajnrih Bël, që në moshën më të njomë u 
përdorën si mish për top nga Hitleri, por që nxorën si përfundim 
kryesor prej saj miqësinë midis popujve. Ai kishte qënë ushtar në 
Itali,zotëronte shumë mirë italishten dhe e simpatizonte popullin 
italian e gjithë popujt punëdashës e paqedashës. Në figurën e tij 
s’kish vend asnjë shovinizëm dhe nacionalizëm gjë që na gëzoi 
shurnë, sidomos kur pamë se me të gjithë gjermanët e thjeshtë që 
takuam, kudo që shkuam, në Koblenz, Hanover, Berlin ose 
Hamburg, kishin të njëjtat ndjenja miqësie, pa fodullëkun e 

nacionalizmit hitlerian dhe pa pretendime të tilla si “Deutschland 
uber alles” në kuptimin si e përdori këtë termë Hitleri për t’i 
shërbyer ideologjisë së tij naziste. Popujt e kuptojnë dhe e 
respektojnë shumë mirë njëri tjetrin. 


* * * 

Bundesarchiv Koblenz 

(^yteti perlë i Koblenzit, i vendosur në ki'yqëzimin midis 

lumit Rhin dhe Mosel, na tërhoqi shumë me veçantitë e tij.Para 
nesh ish e shtuna dhe e diela ku atje nuk punohet prandaj kishim 
mundësi të kundronim shumë gjëra karakteristike nga afër.Një 
qytet i qetë, shëmbëllor në pastërti, ku zotëronte kryesisht stili 
klasik i ndërtimeve, por që monotonia e klasiçizmit thyhej nga ndonjë 
ndërtesë tregtare moderne prej xhami dhe alumini.U njohëm që 
më parë edhe me ndërtesën madhështore të Bundesarchivit 
(Arkivit Federal) për ta patur më të lehtë vizitën atje. 

Të hënën në orën 9.00 u paraqitëm në Bundesarchiv.Na 
priti zoti Regel,shef i departamentit të Filmit Artistik të cilin e njoha 
menjëherë nga fotografia që më kishte dërguar ca kohë më parë, 
nga që donte të vinte tek ne për të njëjtën arsye që shkuam edhe 
ne atje. Na përshëndeti përzëmërsisht dhe na udhëhoqi nëpër 
labirintet e Arkivit për në kabinetin e tij ku thirri edhe një 
përfaqësues të filmit dokumentar e kronikal për të cilët ne kishim 
interes posaçërisht. Sipas kërkesave që i kishim bërë me shkrim 
dhe njoftimeve nëpërmjet zotit Spies, ai kish bërë një punë 
paraprake, por kur u njoh më afër me kërkesat tona na vuri në 
dispozicion disa katallogje për të bërë një punë më të thellë 
kërkimore e ndërkohë dha porosinë që të bëheshin gati filmat e 

parë deri sa ne të vizitonim Bundesarchivin.Në këtë vizitë në 
Bundesarchiv që kishte pak kohë që ishte ndërtuar, na bëri 
përshtypje çdo gjë, që nga pastërtia shëmbëllore, teknologjia 
bashkëkohore, funksionaliteti i çdo sektori, siguria teknike dhe nga 
rreziqet e zjarrit, mbrojtja e plotë e ndërtesës dhe e fondit me 
aparate të sofistikuara nga çdo keqbërës e deri te gjithë personeli 
serioz, i pasionuar, korrekt e dashamirës.Këtë të fundit e ndiem 
në çdo hallkë që shkuam që tek vajzat dhe djemtë e rinj që bënin 
nga punët më të thjeshta e deri te kuadrot më kryesore.E pamë 
sidomos tek kolegët Regel,Witzenrad, inxhineri Luck me të cilët 
bashkëpunuam gjithë javën. 

Të nesërmen mezi prisnim të shifnim filmat. Witzenrad 
vuri filmin e parë në maviolë. Në ekranin e vogël të saj doli titulli “ 
Das schwarze Los “ (Fati i zi). E kisha titullin e këtij filmi në 
filmografinë që më- kishte dhënë zoti Spies, por nuk e mendoja 
kurrë që filmin do ta gjeja e sidomos aqë të plotë e të saktë, 
teknikisht në gjendje të shkëlqyer.Ndiqja gjithë emocion 
interpretimin e aktorit të madh në filmin e tij të parë së bashku me 
atë që më vonë do të bëhesh bashkëshortja e tij- Johana Terwin 
(Moisi). Mbresat e mija i gjeta të konkretizuara në një kronikë 
franceze që pashë pas tij ku i bëhej jehonë këtij interpretimi- me 
filmreklamën që ngrinte lart figurën e Moisiut ku ndër të tjera 
thuhesh: 

- Shoqëria Bioscop-Film po xhiron filmin “Das schwarze 
Los” ku interpreton aktori më në zë i kohës sonë A.Moisi....Disa 
kuadro të filmit që tregojnë talentin e madh të mimikës së tij.” 

Ndonse për kronikën franceze unë isha në dijeni që më 
parë i quajta të dyja këto si një zbulim të ri. 

Witzenrad më shikonte nga pas vazhdimisht me buzëqeshje 
nga që isha dhënë plotësisht pas shikimit dhe as që më shkonte 
ndër mend të pija ndonjë kafe. Aty nga ora 13.00 u kujtova se 
kolegu im duhej të kishte shkuar për drekë dhe i kërkova ndjesë 

që e vonova. Ai nguli këmbë të shkonim bashkë. E quaja çdo 
minutë të humbur si një krim karshi detyrës dhe pasionit, prandaj 
edhe unë ngula këmbë që ai të shkonte vetëm. Aqë po më tërhiqnin 
kronikat që po shifja njëra pas tjetrës saqë nuk e kuptova fare se 
ora kish shkuar 17.00 kur ata linin punën. U kërkova ndjesë për 
këtë dhe u ngrita e shkuam së bashku. Kjo punë vazhdoi edhe të 
nesërmen e të pasnesërmen, deri të premten. Transporteri binte 
filma pa ndërprerje dhe kolegu im i përgatiste për shikim. Ditën e 
tretë aty nga ora 12.30 dëgjova pas meje një zë : 

- Mos mbani gjë Ramazan, zoti Hoxha. ? Keni kaq 
ditë që nuk ngriheni nga tavolina prej orës 9-17 pa ngrënë...” 

Ishte zoti Regel, i cili kish hyrë prej kohësh në dhomë, 
por që unë nuk e kisha vënë re ngaqë isha dhënë shumë mbas 
disa kronikave nga Lufta Ballkanike dhe Lufta e Parë Botërore. 
Ngjarjet zhvilloheshin në Manastir, Ohër, Strugë, Shkup, Nish, 
Leskovec etj....” 

Ktheva kokën e buzëqesha. U shfajësova duke i thënë: 

- Keni të drejtë, zoti Regel, por unë të shtunën do 
largohem për në Berlin, prandaj çdo minutë më duket një 
shekull i humbur... 

- Megjithatë-tha ai- stomaku duhet të jetë plot që të kesh 
energji për të punuar...Jashtë na pret makina që të shkojmë të 
hamë një drekë të thjeshtë bashkë... 

E falënderova dhe u detyrova të ngrihem.Shkuam e morëm 
Benin që i shoqëruar nga inxhineri Luck, po njihej me teknologjinë 
e mirëmbajtjes dhe kontrollit të filmave si dhe me pajisjet e tjera 
teknike të Bundesarchivit. 

Dita tjetër një kënaqësi e re.Në ekran dolën kuadrot e 
filmit dokumentar “Tregjet e Shqipërisë” , xhiruar në vitin 1932. 
Ishte i pari film me zë i xhiruar në Shqipëri, prandaj, përveç vlerave 
dokumentare dhe paraqitjes së atmosferës së kohës, përbënte edhe 
një dokument historik për filmin në Shqipëri.Edhe filmat “ Një 

udhëtim nëpër Shqipëri ” (1935) dhe “ Një udhëtim ëndërronjës 
nëpër Shqipëri”(1936) ishin një pasuri e rrallë për arkivin tonë të 
filmit, dokumente me rëndësi të madhe për kinematografinë dhe 
televizionin. Filmi i parë shoqërohej me motive të muzikës popullore 
shqiptare sipas krahinave ku zhvilloheshin ngjarjet.Këta të dy filma 
plotësonin dhe pasuronin gamën e dokumentacionit filmik për 
krahina të ndryshme të Shqipërisë në atë kohë dhe jo vetëm për 
Tiranën e Shkodrën, për të cilat disponojmë më shumë dokumenta, 
por edhe për Krujën e Kukësin, Elbasanin e Dibrën, Korçën e 
Kavajën, Malësinë e madhe e luginën e Drinit e të Osumit. Në 
këto kuadro me vlerë dilnin jo vetëm qytetarë e fshatarë, priftërinj 
e xhandarë, por edhe disa rite e këngë e valle popullore nga krahina 
të ndryshme, tregje dhe punime artizanati, fshatarë që hapnin rrugë, 
kufitarë, kufijtë shtetërorë, gra e fëmijë gjithë zhele që të kujtonin 
“ Lulin e vocërr” të Migjenit, punime lëkurësh e ndërtim mullinjsh, 
jetën baritore etj. 

Mbaroi edhe një ditë e mbushur me emocione, filloi një 
natë e trazuar gjithë ëndërra ku mplekseshin e kaluara dhe e sotmja, 
ku viheshin përballë njëra tjetrës gëzimi për zbulimin e këtyre 
dokumentave, por edhe revolta për prapambetjen e madhe të vendit 
tonë në atë kohë, dashuria për popullin e thjeshtë, trim, patriot e 
punëdashës dhe urrejtja për ata që e kishin lënë në mbrapambetje 
e mjerim të plotë. 


* * * 

Ditën tjetër vërshuan në ekranin e vogël Perandorët, 
Knjazët, Carët, Mbretërit, Princërit, Gjeneralët e Feldmarshallët e 
Evropës në prag dhe gjatë Luftës së Parë Botërore, kur bisedohej 
për fatet e njerëzimit, bëheshin aleanca e marrëveshje të fshehta 
në kurriz të popujve evropianë e veçanërisht të Shqipërisë.Ishin 
ngjarjet që zhvilloheshin në kohën e gjendjes së vështirë, të periudhës 

fatale, kur luhesh nga fuqitë e mëdha dhe shovinistët fqinjë në 
kurriz të Shqipërisë, që hidhnin dritë mbi vështirësitë kolosale që u 
janë dashur të kapërxejnë patriotët dhe populli shqiptar.Shqipëria 
dhe Ballkani Perëndimor ishin kthyer në një fushë beteje të 
përgjakëshme. Këto kronika të rrënqethnin dhe të mbushnin me 
urrejtje për autorët e këtyre kasapanave, Franz Jozefët e 
Ferdinandët, Wilhelmët e Sulltan Reshatët, Borisët e Karlët, 
Mahmut Shefqet Pashët e Fon Markenzetë etj, etj. 

Viti 1918. Tetori i ngjarjeve të mëdha që dha shkëndijat e 
shpërthimeve revolucionare në Evropë, nëpër rrugët e Berlinit 
ngrihen barrikada, marshon populli i armatosur, i prirë nga flamuri 
drapër e çekan. Në Munich shpërthen revolucioni Bavarez, 
përleshje me armë. Para mbledhjes së Parlamentit populli 
demonstron me në krye udhëheqsit e tyre revolucionarë Karel 
Libnecht, udhëheqës të grupit “Spartak”. Në ekran dalin 
personalitete të majta, populli dhe Ushtria e kuqe e revolucionit, 
klasa puntore është hedhur në beteja, periudhë historike e 
proletariatit gjerman. Kronika të tjera pasqyronin veprimtarinë 
revolucionare të K. Libnechtit, Ernest Thalmanit, figurave politike 
të kohës si E. Bernshtain, K. Kaucky, Molekbuhr, figura të shquara 
të kulturës dhe personalitete të tjera politike si Tomas Man, Bernard 
Shou, Anderson Nexo, Tomas Edison, Herman Suderman, August 
Bebel, Mustafa Qemal Ataturk, M. Gandi etj, etj. 

Refleks i ngjarjeve revolucionare, i gjendjes së mjeruar të 
klasës punëtore dhe popullit gjerman ndikon drejtpërsëdrejti në 
artin e shtatë. Lindën shkëndijat e para të kinematografisë 
përparimtare që pasqyrohet në vepra të tilla si “ Rrugica pa 
gëzime” (1925) e regjisorit të njohur Georg Wilhelm Pabst, ku 
shkëlqeu figura e aktores së madhe suedeze Greta Garbo dhe e 
shumë të njohurës në atë kohë, danezes Asta Nielsen.Werner 
Hochbau xhiron filmin “ Bruder” (Vëllezërit) në të cilin jepet jeta 
e rëndë e klasës puntore, domosdoshmëria e ngritjes në protestë 

dhe e bashkimit për t’i përballuar borgjezisë dhe reaksionit.Në 
ekran del filmi “ Problemet e kohës-çfarë kërkojnë puntorët ? 
“(1930) e regjisorit të njohur përparimtar Slatan Dudov, autorit të 
shumë veprave militante të mëvonëshme si “ Jeta e punëtorit 
Berlinez” ose e kryeveprës së tij në atë kohë “ Kuhle Wampe 
oder wem gehort die weltl (Barqet e akullta ose kujt i përket 
bota, 1930) shëmbëll klasik i realizmit Socialist në kinema..Filmi 
“Problemet e kohës” jepte një pasqyrë të gjendjes së rëndë të 
punëtorëvet, kushtet e këqija të jetesës e dhënë kjo në kontrast 
me atë të borgjezisë dhe të shtresave të larta, një pamflet politik 
që bënte thirrje për t’u ngritur në luftë për të drejta shoqërore. 

Njerëzimit po i kanosesh një rrezik i ri, fashizmi kërcënonte 
botën, forcat përparimtare kundërveprojnë. Viti 1929, në Frankfurt 
zhvillon punimet Kongresi Antiimperialist, në të marrin pjesë 
personalitete të shquara dhe antifashiste e, midis tyre edhe Noli 
ynë..Manifestime të gjera në Berlin më 1 gusht 1929 me parullën 
“ Luftë, luftës imperialiste”. 

Në ekran parakalon historia e gjallë, të duket sikur i jeton, 
merr pjesë në këto ngjarje. Filmi ka një forcë ndikuese magjepëse. 
Ngjarje të reja, figura të reja, katastrofa e re botërore. Fashizmi e 
nazizmi shpërthejnë luftën më të përgjakshme. Hitleri e Musolini 
çirren e kërcënojnë me pozat e të çakërdisurve.Hitleri viziton 
Pragën e pushtuar nga trupat gjermane e pritet si perëndi gjatë 
kthimit në Berlin. Ngjarjet e përgjakëshme të Spanjës, “Pakti 
Antikomintern”, lufta botërore. Në Tiranë krijohct “Regjenca”, 
pjellë e pushtuesve nazistë, në malet e Shqipërisë zhvillohen luftime 
të ashpra ( marrë nga ana gjermane), “Konferenca e 
Sanfranciskos”, “ Konferenca e Teheranit”, e “Potsdamit”, 
nënshkrimi i akteve të kapitullimit, fundi i llogjikshëm i makinës 
ushtarake naziste.Ditët e para në Berlinin që po merrte frymë 
lirisht, i shkatëiTuar, i varfëruar, i sakatuar, por i çliruar dhe i operuar 
nga plaga kanceroze naziste. 


79 





ABAZ T. HOXHA 


Puna e jonë kërkimore në Koblenz 
përfundon.Përshëndetemi me kolegët tanë që na krijuan kushte të 
përshtatëshme që na dhanë mundësinë të shikojmë në ekran një 
paradë të ngjarjeve më të rëndësishme të shckullit..I falënderojmë 
ata për ndihmën miqësore. 

Mirupafshim në Berlin ! 

* * * 

Drejt Berlinit Perëndimor 

Plot mbresa dhe të dehur nga kënaqësia që të jep puna 

kërkimore, nisemi drejt Berlinit Perëndimor. Është një udhëtim i 
këndëshëm nëpër luginën e lumit Rhin, drejt veriut. Preferuam të 
udhëtojmë me tren.Rruga çan midis kodrave në majat e të cilavet 
vigjëlojnë kullat dhe kalatë mesjetare të kthyera në muze. Aq të 
shumta janë këto kulla dhe ndërtesa karakteristike sa që të duket 
sikur çan nëpërmjet mesjetës.Të bien në sy në krahun e djathtë 
dy kështjella të vendosura në kodrat karshi njëra-tjetrës.Në hartë 
shënohet “ Qyteti mace” dhe “ Qyteti mi”. Na shpjegojnë se këto 
qytete mesjetare kanë shkuar si “macja me mi un” në shekuj. Rruga 
është e bukur, nëpër lumë lundrojnë anijet turistike ose të mallrave, 
në dy anët e tij rrugët e gjera automobilistike, nervat, arteriet dhe 
venat e çdo shteti. 

Bon.. .Këln.. .Dysseldorf. .Essen,. .Dorthmund... Hanover 
dhe pastaj “lugina e mendimeve” korridori që çan nëpërmjet 
territorit të Republikës Demokratike Gjermane drejt Berlinit. Në 
fakt ajo nuk është një luginë, ajo çan nëpërmjet lëndinave, por të 
krijon përshtypjen sikur udhëton midis maleve, i izoluar nga bota. 

Një mbresë e jashtëzakonshme ! Përse vallë ?. Treni ecën 

ngadalë. Befas shikojmë shumë tanke që çajnë midis fushave, 
rrugë të reja që nuk kanë ekzistuar më parë kryqëzohen në pyjet, 

arat, lëndinat. Toka është kthyer në ugar. Morëm vesh se zhvillohen 
manovrat e trupave të Traktatit të Warshavës. 

Potsdam ! 

Duke kaluar nëpër Potsdam më rishfaqen në ekran ngjaijet 
e zhvilluara aty.Konferenca e Potsdamit.Churchill, Stalin, Rusvelti 
duke nënëshkruar marrëveshjen .Por këtu kam edhe kujtime të 
mijat, të rinisë sime.Shumë vjet më parë kam qënë këtu me shokun 
tim të ngushtë, kinooperatorin e talentuar Petraq Lubonja. Më 
kujtohet ai, i thjeshtë, i matur, i thellë në mendime që këndonte aqë 
bukur kanconetat italiane.U nda prej nesh në kulmin e punës 
krijuese. 

Sa më shumë i afrohesh Berlinit aqë më shumë përzihen 
mendimet.E ndien veten të shqetësuar, ndoshta aqë të shqetësuar, 
sa edhe vetë qyteti 750 vjeçar që po feston ditlindjen. 

Berlin ! 

C^ytet i trazuar, qytet i pagjumë. Përse vallë ? Ndoshta 

vigjëlon për fatet e tij.Dikush e quajti “ qytet i çmëndur”! Ndoshta 
nga që jeta s’ pushon as ditë as natë që, përveç berlinezëvet, të 
premteve e të shtunave vërshojnë pa ndërprerje drejt tij lumi i 
dhjetramijrave nga e gjithë Gjermania dhe Evropa.Qyteti i 
kabareve, diskotekave dhe klubeve që s’flenë asnjëherë, që punojnë 
ditë e natë, 24 orë, qyteti që nuk e njef termin “ Night Club”, i 
25.000 policëve ku nuk vepron asnjë rregull policie, i kontrasteve 
të thella ekonomike e shoqërore. i emigrantëve të panumërt. Berlini 
i dëfrimit dhe i çmëndurisë, i kulturës dhe i njerzve të shthurur, i 
teatrove dhe i kinemave të panumërta që punojnë pa ndërprerje. 
Të bën përshtypje- këtu kinematë frekuentohen më tepër se në 
çdo vend tjetër të Gjermanisë dhe ndoshta edhe të Evropës.Ndoshta 

kjo ka mbetur si një traditë.Djepi i teatrit Gjerman që i ka dhënë 
Gjermanisë, Evropës dhe botës figura të shquara të teatrit dhe 
kinematografisë.Berlini i Maks Rheinhardt-it dhe Bertold Brecht- 
it, i Albert Basserman-it dhe Fritz Kortner-it, Konrad Veidt-it. 
Berlini i Moisiut tonë, gjurmët e të cilit duken kudo në teatrot ose 
kinematë ku janë dhënë premierat e filmave të interpretuara prej 
tij që në fillim të shekullit. Qyteti ku filluan veprimtarinë e tyre 
regjisorë dhe aktorë të njohur të teatrit dhe kinematografisë 
G.W.Pabst, F.W.Murnau, Henny Porten dhe Emil Jannings, Fritz 
Fang dhe Ernest Fubitch, W. Hochbau dhe S.Dudov, Marlen 
Dietrich dhe Brigit Helm, ku dha provat e para shpresëdhënëse 
Greta Garbo (“Rrugica pa gëzime”). Berlini i ngjaijeve të bujëshme 
e trishtuese, ku mblidheshin Perandorët e Mbretërit e tregtonin 
fatet e popujve të vegjël. Berlini i Kongresit të 1878-ës ku u morën 
nëpër këmbë fatet e Shqipërisë, ku Bismarku e quante atë “ një 
shprehje gjeografike”.Berlini i histerisë së luftës, i kërcënimeve, 
presioneve dhe shantazheve, i paradave dhe fjalimeve grykëçjerra 
të Hitlerit. Berlini i traditave revolucionare dhe i përleshjeve 
klasore, i Karl Fibnecht-it, Roza Fuxemburgu-t dhe Ernest 
Thalmani-t me shokë. Berlini i terrorit hitlerian. 

Ja Reichstagu, ish ndërtesa e Parlamentit gjerman vullneti 
i të cilit diktohesh nga Hitleri, që sot është kthyer në muze. Të 
kujton ai terrorin nazist kundër lëvizjes antiimperialiste, të kujton 
Gjergj Dimitrovin dhe “Procesin e Feipsigu-t”.Më tej portat e 
famëshme të “Brandeburgut” që nuk janë më porta, por që janë 
kthyer në kala të pakalushme. Në rrjesht me to është gjithashtu 
“Muri- kala”, muri famëkeq i Berlinit, një plagë e madhe për 
Berlinezët dhe gjithë Gjermaninë, një plagë që u bën thirrje 
ndërgjegjes së tyre. Qyteti i anktheve të familjeve të ndara nga 
muri i pakapërxyeshëm. 

Berlini i Festivaleve, panaireve dhe Kongreseve 
Ndërkombëtare. 

17 Maj 1987.Jemi në “Qëndrën e Kongreseve 
Ndërkombëtare”.Takohemi me shumë kolegë e miq.Eberhard 
Spies na afrohet dhe na përshëndet me gjallëri.Premtimin nuk e 
ka harruar, hap çantën dhe nxierr andej disa fotografi me cilësi të 
shkëlqyer nga interpretimet e Aleksandër Moisiut.E 
falënderojmë. Ai na kërkon falje se duhet të largohet.Pas pak fillon 
Kongresi i Federatës Ndërkombëtare të Arkivave të Filmave, për 
të cilin kemi ardhur edhe ne. Ai është një nga organizatorët, prandaj 
ka shumë punë për të kryer. 

- Do takohemi përsëri- thotë ai në ikje e sipër- dua t’ju 
gostis në Berlinin tim-. Ai është me origjinë nga Berlini. 

Fillon Kongresi, simpoziumi teknik, diskutimet e gjera për 
probleme të arkivave të filmave, vizionimi i filmave klasikë e të 
restauruar, panairi i pajisjeve të mirëmbajtjes, kontrollit dhe 
restaurimit të filmave etj. Shtatë ditë jashtëzakonisht të ngarkuara. 
Nuk ke kohë të marrësh frymë. 

Në pushimet midis seancave takojmë miqtë tanë Regel 
dhe Witzenrad.Në njërin nga pushimet zoti Regel na prezanton 
një burrë simpatik e të qeshur.Në flokët e tij të zeza ka kohë që 
lundrojnë shumë thinja. Është shefi i tij, përgjegjës i Arkivit Filmik 
në Koblenz. Ai na kërkon ndjesë që nuk pati mundësi të na takonte 
në Koblenz mbasi ishte me leje të zakonëshme. Interesohet për 
ne, në se kemi ndonjë nevojë, në se kemi kryer punë dhe çfarë 
dëshirash të tjera kemi.Një njeri dashamirës si gjithë të tjerët.I 
thamë se vartësit e tij na kishin dhënë gjithë ndihmën dhe se kishte 
bashkëpuntorë të pasionuar, studjues seriozë e të palodhur. 
Komplimentit iu përgjigj me kompliment. 

- Studiuesit seriozë mund të dallohen vetëm nga sytë e 
studiuesve seriozë e të pasionuar- tha ai dhe priti sa u bind se e 
kuptuam komplimentin. 

E falënderuam për vlerësimin. 

Na afrohet zonja Eva Orbanz e Kinematekës gjcrmanc në Berlin, 
një grua e qeshur, por që çuditërisht në çast merr pamje aqë serioze 
sa që të krijon përshtypjen se është nurzezë. Por jo, ajo është e 
përzëmërt dhe puntore e palodhur.Në shpatullat e saj ka rënduar 
kryesisht organizimi i gjithë veprimtarive në Berlin. Kongresi, 
simpoziumi etj. Na përshëndet dhe na uron mirseardhjen, na pyet 
në se kemi ndonjë nevojë ose dëshirë, na adreson ku të shkojmë 
për nevojat dhe dëshirat që mund të kemi. 

* * * 

Ditët e udhëtimit tonë mbaruan. Rreth 11.000 metrat e 
filmave të zgjedhura në arkivat gjermane për shkëmbime reciproke 
janë shpërblimi i një pjese sado të vogël të besimit që na u 
dha.Sigurimi i këtyre filmave dhe përvoja e fituar nuk është vetëm 
rrjedhojë e punës së gjerë kërkimore që kisha bërë më parë, por 
edhe rrjedhojë e ndihmës miqësore e të pakursyer që na dhanë 
kolegët tanë gjermanë, preokupacioni i të cilëvet vazhdoi edhe 
mbas largimit tonë.Disa ditë pas largimit tonë zoti Eberhard Spies 
na shkroi: 

- Ditët në Berlin rrodhën aqë shpejt sa që u kujtova tepër 
vonë se ju tashmë ishit larguar. Më erdhi shumë keq për këtë, 
mbasi kisha dëshirë që t’iu ftoja në një darkë në qytetin tim të 

lindjes.Sidoqoftë le të presim një rast tjetër. Shpresoj se ky rast 

do të na jepet në Kongresin e Paris-it vitin e ardhëshëm...Kam 
siguruar disa matëriale të tjera mbi Moisiun dhe filmat e tij dhe 
mendoj se do t’ju shërbejnë... I juaji sinqerisht...E.S. 

Këto matëriale me vlerë ai na i dërgoi. 

Faleminderit kolegë. 

Mirupafshim në Atdheun tonë të bukur. 

Berlin 17 Maj 1987 

Auf der Flucht 


DAS SCHWARZE LOS 

der Commedia dell’ arte ist der KampF um das Weib der 
Mittelpunkt der Handlung. Colombina, die Gattin des alten, 
dicken Pantalone, an dessen Seite sie ihres Lebens nieht recht 
froh wird, ist das von Arleehino und Bajazzo heifibegehrte Objekt. 
Auf einem Spaziergang an der Seite ihres Gemahls begegnet 
sie Bajazzo zum erstenmal. Der jugendliche fahrende Gesell macht zum Ver- 
drufi des alten Pantalone einen so starken Hindruck auf sie, dafi es bald zu 
einer geheimen Zusammenkunft der beiden kommt. 

Nach mancherlei ergotzlichen Zwischenfallen, in denen der alte Pantalone 
die komische Rolle des gehornten Ehemanns spielt, beschliefien die Liebenden 
zu fliehen. Alles ist gut vorbereitet, Pantalone hat nach altem Brauch init 




Aleksandër Moisi dhe Johana Terwin/Moisi/ 
në filmin “Das Schwarrze Los”/Fatii zi”, 1912-13 


86 




















Në gjurmë të filmave për Shqipërinë 



Pamje të Budapestit 



Frankfurt-Qytet i vjetër 

Me vajzen Diana-F rankfurt,1997 Alte Opera 

Pamje nga bregu i lumit Rhin 



Kështjellë pranë Frankfurtit 

Lugina e lumit Rhin 

Berlin,Reichstag 



Berlin-Unten den Linden 

Berlin-Portat e Brandengurgut 

A.Hoxha, E.I.Kruger-Berlin 1987 

Nië zbulim 

befasues në 
Kcpenhagen 

Nië princeshë e llirisë në 
qëndër të nië filmi danez 


Në dhomën tonë të pritjes, në Tragjas, kishin ardhur disa 
shokë të babait dhe ishin shtruar në muhabet.Unë dhe Kujtimi,vëllai 
im më i madh, herë pas herë vërtiteshim nëpër shtëpi,hynim e 
dilnim nëpër dhomë.Babai im,Tahir Hoxha,mësues dhe drejtor i 
shkollës së fshatit, po u fliste atyre në një çast për disa shtete të 
largëta që quheshin Skandinavi.Kjo m’u duk si një përrallë më 
tërhoqi vemëndjen dhe u ula në karrike dhe po dëgjoja tregimet e 
babait.Ai përmëndi emrin e një fisi që më tingëlloi si legjendë.fisin 
e Vikingëve,që më mbeti në mend për shumë kohë.Kur shkova në 
Vlorë në shkollën tregëtare në vitin 1941, një ditë një mik i babait 
m'u afrua përshëndeti e më puthi dhe më mori për dore në dyqan 
ku më bleu një çokollatë.Mbasi ai u largua e hapa letrën 
mbështjellëse dhe më befasoi një fotografi e një vajze të bukur me 
sy të përgjumur, shikim depërtues që të rrëmbente me shikimin e 
saj.Mbrapa saj ishte shkruar Greta Garbo.E shikova gjatë këtë 
fotografi,disa herë gjatë ditës, dhe kur ua tregova shokëvet të 
shkollës ata më rrethuan dhe më vunë në mes të habitur nga fati 
që kisha patur që më ra në dorë kjo fotografi e rallë.Djemtë e 
qytetit që kishin pasur mundësi të shifnin shumë filma e dinin kush 
ishte Greta Garbo ndërsa unë, deri në atë kohë, nuk kisha parë 
asnjë film.Pa dashur u bëra njeriu i ditës.Më ofronin shumë fotografi 
të tjera në shkëmbim me Greta Garbon,dikush Carli Caplinin dhe 
dy aktorë të tjerë vetëm për Gretën.Të them të drejtën as aktorët 
e tjerë nuk i kisha dëgjuar se vija nga fshati dhe filma nuk kisha 
parë ende,por befas e ndjeva veten të privilegjuar që kisha në 
dorë një pasuri të rrallë.Një djalë më i madh tha se kishte parë në 
Fier një film që titullohej “Mbretëresha Kristinë” ku rolin 
kryesor,atë të mbretëreshës, e luante Greta Garbo.Ishte një histori 

e rrallë kur mbretëresha e Suedisë largohej nga froni për të shkuar 
me një të dashurin e saj.Ky tregim më afroi më shumë me këtë 
virtyt të lartë që e ngrinin në piedestal skandinavët,për vlerësimin 
e dashurisë mbi çdo gjë.Vikingët,Greta Garbo dhe Suedia u bënë 
përmua personifikimi legjendës,bukurisë dhe dashurisë së pastër 
që mbi çdo gjë vinin njeriun dhe jo pasurinë.As nuk më shkonte 
ndërmend atëhere se do lidhesha aqë shumë me ato vende të 
largëta dhe me Greta Garbon për të cilën do të shkruaja edhe 
librin “Vajza që u kthye në legjendë”(2003). 

Shumë vite më vonë,kur studioja në Universitetin e 
Pragës,pashë atje një film suedez me titull :”Kërceu vetëm një 
verë” ku rolin kryesor e luante aktorja Ula Jacobson.Ishte një 
film subjekti i të cilit kishte në qëndër kritikat karshi autoriteteve 
dhe klerit në një qytet provincial dhe përsëri në qëndër ishte edhe 
dashuria e pastër që sundonte midis dy të rinjve që loznin rolet 
kryesore.Pra përsëri ndjenjat njerëzore.Filmi,për tematikën që 
trajtonte dhe realizimin artistik kishte tërhequr vemëndjen e kritikës 
dhe spektatorëve jo vetëm në çekosllovaki por kudo që ishte 
shfaqur,dhe siç do ta merrja vesh më vonë i realizuar nën influencën 
e neorealizmit italian.Po të njëjtin vit ndoqa një film dokumentar 
që tregonte për Kampionatin Botëror të Flokejit që zhvillohesh në 
Suedi.Më bënë përshtypje disa kuadro që jepnin fusha të tëra me 
parkimin e mijra biçikletave dhe sipër tyre çantat e pronarëve që 
qëndronin me ditë të tëra mbi to dhe nuk i prekte njeri.Dikush me 
tha se në vendet skandinave prej mbi 100 vjetëve nuk egziston 
vjedhja,mbasi dikur një mbret suedez nxori një hgj që kur vërtetohesh 
se kishe vjedhur të pritesh dora.Dukesh si ligj makabër por në vite 
ajo u bë një edukatë e qytetarëve për të hequr nga lista e veseve 
të këqija fenomenin e vjedhjes jo vetëm për faktin se të pritesh 
dora por më tepër për arsye se ishte një dënim moral që të ndiqte 
pas gjithë jetën se kur të shikonin të tjerët me dorë të prerë donte 
të thoshte se dikur ke vjedhur.Më vonë më ranë në dorë disa nga 


99 





ABAZ T. HOXHA 


përrallat e shkrimtarit danez Hans Kristian Andërsen që ishte bërë 
mjaft i njohur në botë me veprat e tij shumica e të cilave ishin 
shndrruar edhe në filma dhe figura e tij ishte shndruar në një simbol 
të tregëtimtarit më të madh. 

Të gjitha këto,tregimet e babait për skandinavinë dhe 
Vikingët,portreti i Greta Garbos,virtytet e dashurisë së pastër dhe 
dënimi i vjedhjes si një cen i shoqërisë njerzore,filmi “Kërceu vetëm 
një verë” dhe sidomos përrallat e Andersenit më krijuan një vizion 
adhurues për vendet skandinave.Dhe kur vite më vonë Ndoc Gjetja 
më dha për reçencë një shkrim për kinematografinë e vendeve 
skandinave e mora me kënaqësi.Por tashmë kisha filluar të 
merresha me historinë e kinemasë botërore dhe kisha lexuar pak 
edhe për kinemanë skandinave dhe u pasionova pas saj mbasi 
ishte një nga të parat që kishin lënë gjurmë të thella në historinë e 
kinemasë botërore.Kur e lexova shkrimin,të them të drejtën u 
revoltova me autorin mbasi ai,në mungesë të njohurive në këtë 
fushë,kishte shumë gjëra të pasakta që shkonin deri në mohim të 
vleravet të saj.Kjo e kishte burimin se artikullshkruesi,duke mos e 
njohur kinematografinë, ishte mbështetur në burime të shteteve të 
mëdha të cilat përgjithësisht kanë tendencën e injorimit të vlerave 
të vendeve të vcgjël.pra i denigrojnë ato. Për këto arsye e quaja 
shkrimin e autorit si denigrues për kinematografinë prestigjioze 
skandinave.Kryeredaktori i revistës “Skena dhe Ekrani”, N. 
Gjetja, duke u mbështetur në mendimet e mija dhe duke më njohur 
tashmë si të vetmin studjues në fushën e historisë së 
kinematografisë, nuk e botoi shkrimin. Në kërkimet në shtypin 
shqiptar të viteve 1920-’30 gjeta shkrime edhe për 
kinematografinë skandinave si dhe për regjisorët M. Stiller dhe 
V. Sjostrom, K.Th. Drajer dhe sidomos për aktoren e madhe Greta 
Garbo, etj Kjo më bëri që të futesha më thellë në studimin e historisë 
së kinemasë të vendeve skandinave ku zbulova vlera të mëdha 
dhe pas një viti botova shkrimin tim të gjatë “Kinematografia e 

vendeve skandinave”të cilin, me disa ndryshime, e botova në 
vitin 2003 edhe në një libër të veçantë me të njëjtin titull. 

Siç kam përmendur në nënkapitujt e mësipërm, kisha vite 
që merresha me kërkime në fushën e historisë së kinemasë në 
Shqipëri.I fillova këto kërkime me një farë pesimizmi mbasi edhe 
unë isha rritur me psikologjinë se çdo gjë lindi në Shqipëri vetëm 
mbas çlirimit të vendit.Kështu thoshte propaganda e kohës.Por u 
nisa dhe me një vullnet dhe sedër për të zbuluar çdo gjë,qoftë 
edhe e vogël që kishte të bënte me vendin tim.Dhe puna e ime e 
gjatë dhe e mundimshme kërkimore nuk më zhgënjeu..U futa thellë 
në arkivat bibliotekat shqiptare dhe të huaja dhe për çdo gjë që 
zbuloja më shtohesh krenaria e vendit t’im.Gjeta shumë gjurmë të 
ki'onikave të shoqërive të ndryshme kinematografike evropiane të 
xhiruaranë Shqipëri ngafillimi i shekullit të kaluar.Pothuajse gjithë 
kineastët e vendeve evropiane kanë xhiruar në Shqipëri që nga të 
parët,përfaqësonjësit e shoqërisë kinematografike angleze “Charls 
Urban Company”(1903), shoqëritë e mëdha franceze “Pathe” e 
Gaumont”,italiane “Cines” dhe “Unitas”që e ka filluar krijimtarinë 
e saj me xhirimin e filmit “ Albania ribelle'f 1909),shoqëritë 
austriake “ Sascha Filmfabrik ” dhc” Wiener Autoren-Film’fnga. 
1913), shoqëri gjermane, zvicerane, amerikane, daneze,hollandeze 
e deri tek ato ruse. Por përveç qindra kronikave të xhiruara në 
trevat tona janë xhiruar edhe disa filma artistikë,me interpretim,duke 
filluar nga dekada e parë e shekullit të kaluar. 

Nuk më shkonte ndërmend që në Danimarkë të xhirohej 
një film artistik që në vitin 1922 në qëndër të të cilit ishte Iliria dhe 
një princeshë Iliriane.Kjo më tërhoqi vëmëndjen dhe u mundova 
të gjeja shkaqet që një vend i largët i veriut të vinte në qëndër të 
subjektit të filmit Ilirinë.Zbulova se kjo nuk ishte një rastësi dhe se 
filmi danez hidhte dritë mbi disa lidhje të lashta të vëndeve 
skandinave me Ilirinë dhe origjinën e shqiptarëve.Nuk mund të 
lihet në harresë fakti që albanologët e parë janë skandinavët. 

Kështu p,sh Hans Erich Thunmann (1746-1778) 
historian suedez,ishte një nga albanologët e parë,profesor në 
Universitetin e Halles në Gjermani.Njohja me studentë e tregëtarë 
nga vendet e Evropës Lindore dhe Jugëlindore,midis tyre edhe 
me shqiptarë, i nxiti interesin për të studiuar gjuhën e historinë e 
atyre vendeve.Në veprën “ Hulumtime për historinë e popujve 
të Evropës Lindore”{\llA ) që nuk e ka humbur ende vlerën,në 
një nga kapitujt kryesorë H.Tunman bën përpjekjen e parë 
shkencore për të shpjeguar prejardhjen e shqiptarëve dhe të gjuhës 
së tyre. Ai arrijti në përfundimin se shqiptarët mesjetarë janë 
vazhduesit autoktonë të popullsisë antike të ilirëve,e cila nuk u 
romanizua si ajo dako-trake paraardhëse e rumunëve,as nuk u 
zëvendësua në viset e veta nga një popullsi e mëvonëshme e 
dyndur këtu.Duke u mbështetur në burimet bizantine,ai jep historinë 
e shqiptarëvet mesjetarë si një formacion etno-kulturor unitar dhe 
si faktor politik më vehte. 

Edhe Holger Pedersen (1867-19539).- gjuhëtar i shquar 
danez,indoevropianist me interesa shkencore të 
shumanëshme,profesor në Universitetin e Kopenhagës,autor i një 
vargu veprash dhe studimesh me vlerë,vëmendjen kryesore në 
fillim ia kushtoi gjuhës shqipe,por më pas u mor me gjuhë të 
tjera,sidomos me keltishten,armenishten etj,duke dhënë ndihmesa 
të rëndësishme.Më 1883 vizitoi Shqipërinë e Jugut.Për gjuhën 
shqipe ka botuar disa studime me vlerë si :”Kontribut për historinë 
e gjuhës shqipe”{ 1894), “Tingujt i të shqipes”{\S91),”Asnjanësi 
i shqipes”{ 1899), “ Grykoret në gjuhën shqipe”{ 1900), etj. Edhe 
danezi tjetër Kristian Sandfeld-Jensen(1873-1942),nxënës i 
Pedersenit.mbas studimeve të gjata e përcaktoi gjuhën shqipe si 
një nga gjuhët më të vjetra të Ballkanit. 

Në këtë afeksion të studjuesvet skandinavë për 
prejardhjen e shqiptarëve dhe të gjuhës shqipe u përfshinë dhe 
shkrimtarët,dramaturgët dhe kineastët skandinave. 

Kështu dramaturgu Holger Drachman në vitin 1883 
shkroi dramën “Na ishte një herë''/Dcv Var Engang/,e cila u shfaq 
me sukses dhe u bë mjaft popullore në teatrot e Kopenhagenit që 
në ato vite.Kjo dramë është mbështetur në tregimet e shkrimtarit 
të madh danez Hans Kristian Andersen me titull “ Svidrengen ” 
dhe në komedinë e dramaturgut të shquar Villiam Shekspir “ The 
Taming of the S/?rew”/Mposhtja e kryeneçes/.Komedia 
shekspiriane “The Taming of the Shrew” është publikuar për 
herë të parë në vitin 1623 dhe mbështetur në të janë bërë edhe 
disa filma nga shoqëri të ndryshme kinematografike me tituj të 
ndryshëm si: “ Kiss me Kate ” në vitin 1948 dhe varianti muzikor 
me titullin origjinal “The Taming ofthe Shrew” me interpretimin 
e aktorëve të shquar Elisabet Taylor (në rolin e princeshësjdhe 
Richard Burton, në vitin 1953. 

Mbështetur në këtë dramë regjisori i madh danez Karl 
Theodor Drejer xhiroi në vitin 1922 filmin me të njëjtin titull 
“Der Var Engang”! Once Upon A Time” që në shqip do të thotë 
“Na ishte një herë”. Ky film-përrallë u shfaq si premierë më 3 
tetor 1922 në teatrin “Palads” te Kopenhagenit dhe pati mjaft 
sukses.Në qëndër të filmit është mbreti dhe princesha e Ilirisë 
dhe një princ danez që kërkon dorën e saj dhe tregon të gjitha 
peripecitë që bën ai për ta shtënë në dorë princeshën e bukur por 
mospërfillëse, indiferente dhe kryelartë iliriane. 

Eshtë një film përrallë dhe fillon me tekstin: 

■■Një herë e një kohë na ishte një mbretëri që quhesh 
Iliri...shumë larg.në anën tjetër të detit....Princesha e Ilirisë 
ishte bërë e njohur gjërësisht për bukurinë e saj por ajo 
ishte krenare dhe e ftohtë(indiferente).Admiruesit e saj nuk 
kishin sukses dhe ajo i përçmonte... 

Ishte koha kur kinemaja daneze ishte në pararojë të 
kinemasë botërore dhe filmat e shoqërive të tyre kishin depërtuar 
deri në Sh.B.A ku kishte edhe një agjenci për shpërndarjen e 

tyre.Filmat danezë e suedezë ishin nga më të preferuarit dhe 
regjisorët skandinavë të këtyre viteve,si K.T.Dreyer,V.Sjostrom, 
M.Stiler,B.Kristiansen etj kanë zënë vënd në historinë e kinemasë 
botërore si klasikët e kinemasë botërore të periudhës së filmit pa 
zë. 

Dihet se në atë kohë filmat ishin pa zë prandaj figura 
shoqërohet me tekst në sekuencat e tij dhe me një muzikë në 
sfond.Në rolin e princeshës së Ilirisë interpreton aktorja e njohur 
daneze Klara Weith(Pompopidan) dhe Svend Methling,në rolin e 
princit danez.Filmi është prodhim i shoqërisë kinematografike 
“Sophus Madsen Film”,xhiruar nga kinooperatori George 
Schneevoight dhe me shoqërim muzikor të Neil Brand, zgjat 75 
minuta dhe me titra danisht ose anglisht. 

Kisha vite që e kërkoja këtë film mbasi titullin e tij e kisha 
gjetuar që në vitet 1980 dhe e kam përmendur në sh kr imin e gjatë 
që botova në revistën “Skena dhe ekrani”me titullin 
“Kinematografia e vendeve Skandinave”dhe më vonë në librin 
me të njëjtin titull që botova në vitin 2003.Por dija vetëm titullin,pra 
kisha vetëm gjurmët e tij,më duhesh të bëja përpjekje të gjeja vetë 
filmin dhe kjo ishte e vështirë 

Siç përmënda më lart unë kisha krijuar një afeksion të 
veçantë për vendet skandinave për kulturën e tyre të lashtë,për 
figurat e shquara në letërsi,për natyrën paqësore dhe zhvillimin e 
madh në të gjitha fushat.Ndoshta ky afeksion ishte refleks i 
reciprocitetit.Për këtë u lidha me Ambasadën e Mbretërisë së 
Danimarkës një vit më parë dhe me dashamirësinë dhe përkrahjen 
e pakyrsyer të zotit Finn,ish Charge d’Affair, dhe me ndihmën e 
një miku t’im që më sponsorizoi udhëtimin,u bë e mundur të shkoja 
në Danimarkë dhe të vizitoja Institutin danez të filmave. Ky film 
bën pjesë në koleksionin e plotë të regjisorit të njohur danez dhe 
fatmirësisht është i ruajtur në origjinal me pak mungesa në fundin 

e tij.Një kopje të këtij filmi në DVD e mora në filmotekën e Institutit 
Danez dhe e ruaj si një koleksion të rrallë. 

Rëndësi e madhe e këtij filmi nuk ka të bëjë vetëm me 
faktin se ka në qëndër një princeshë iliriane dhe që interpretohet 
nga aktorë të shquar danezë por mbi të gjitha se ai është i pari film 
artistik me subjekt mbi vendin tonë i gjetur gjer më sot dhe i xhiruar 
nga një regjisor i madh botëror që në vitin 1922. 

* * * 

Carl Theodor Dreyer (03.02.1889-20.03.1960).Lindi dhe vdiq 
në Kopenhagen.Regjisor i madh danez dhe një nga regjisorët më 
të shquar evropianë.Nënën e kish me origjinë suedeze.Filloi si 
nëpunës në një shoqëri transporti.Më vonë u muar me kritikën e 
teatrit fdlimisht në gazetat provinciale e më vonë në të përditëshmet 
e Kopenhagenit Berlingske Tidende dhe Extrabladet .Më 1912 
u lidh me filmin si autor i titujve për shoqërinë Nordisk.Në vitin 
1918 kalon në të gjithë sektorët e filmit.Po këtë vit xhiron filmin e 
tij të parë “Presidenf'iVmesi&enten) realizuar sipas romanit të 
Karl Emil Franzos.Në vitin 1920 xhiroi filmin e dytë “Fletët e 
librit të Satanit” i inspiruar nga filmi “ Intoleranca ” e regjisorit të 
madh amerikan David WarkGriffith.Përvoja e fituar e çoi në 
realizimin e kryeveprave të tij “Pasioni i Zhana D’arkut” dhe 
“The day of VFraf/f VDita e urrejtjes. 

C.T.Dreyer është një nga mjeshtrit më të padiskutuar të 
historisë së kinemasë.Ai xhiroi vetëm 14 filma gjatë jetës së tij por 
ato vepra përfaqësojnë fazat kryesore të zhvillimit të kinemasë 
nga filmi pa zë tek ai me zë,prej vitit 1918-1964.Ai konsiderohet 
një nga figurat më të shquara jo vetëm të kinemasë skandinave e 
franceze, ku ka xhiruar disa filma, por të kinemasë botërore 
përgjithësisht.Shumë prej filmave të tij shifen edhe sot,jo vetëm 
nëpër arkivat dhe klubet e filmave dhe në universitetet,por edhe 
nëpër kinematë ku shfaqen vepra arti.Një vëmëndje të veçantë 

shikuesit e ndryshëm kanë kushtuar kryeveprës së tij të periudhës 
së filmit pa zë “Pasioni i Zhana D’Arkut”( 1928). 

Një nga veprat e tij të viteve të fillimit është edhe filmi 
“Once Upon A Time”(N'd ishte një herë, 1922) që është mbështetur 
krejtësisht në ngjarje dhe treva të Ilirisë së lashtë. 

* * * 



Carl Theodor Dreyer (03.02.1889-20.03.1960) 

Klara Pontoppidan/Princesha e Ilirisë/ 


Na ishte njëherë (në rolin e mbretit) 

Na ishte një herë/Once upon a Time,1922/ 



Princesha e Ilirisë/Once Upon a Time,1922/ 

Enrica Fantis/Kushërira nga Shqiperia,1927/ 


Kalorësi i Krujës,1941 

Odisea e nië libri 

Paralelisht po punoja për botimin e dy librave. Librin e 
parë e kisha bërë gati për shtyp. Sigurisht që nuk mund të filloja 
me botime për të kaluarën, d.m.th para çlirimit për arsyet që kam 
përmendur disa here. Duhej te shkmhcj kryesisht për arritjet në 
“Kohën e Partisë”. Kisha kohë që e kisha filluar përgatitjen e këtij 
libri që kishte të bënte me historinë e kinematografisë shqiptare 
por që isha përqëndruar kryesisht në filmin artistik shqiptar.Kishte 
disa vjet (1965) që, me nisiativën time.u krijua një grup, ose redaksi, 
për hartimin e tekstit të plotë të historisë së kinematografisë 
shqiptare. Në krye të këtij grupi qëndronte regjisori Kristaq Dhamo 
që atëhere kryente funksionin e udhëheqsit artistik të kinostudios. 
Në këtë redaksi bënin pjesë përveç Kristaqit e meje edhe Viktor 
Gjika, Piro Milkani, Todi Bozo e mesa më kujtohet edhe Dhimitër 
Anagnosti e Niko Koleka (ky i fundit në atë kohë punonte në 
redaksi). Bëra disa here përpjekje që kjo redaksi të mblidhesh dhe 
të fillonte nga puna dhe në fakt u mblodhëm disa here por bëheshin 
vetëm diskutime parimore dhe nuk u bë asgjë konkrete. 

Atëhere unë fillova të shkruaja vetë. Grumbullova 
informacionin e nevojëshëm për filmin artistik si dhe matërialet që 
kishin të bënin me krijimin e Ndërmarrjes Kinematografike 
Shqiptare, Kinostudios “Shqipëria e re” si dhe me një punë shumë 
të lodhëshme në shtypin e kohës për të grumbulluar jehonën e 
filmit shqiptar deri në atë kohë nëpërmjet shtypit të asaj periudhe. 
Në vitin 1980 e kisha përfunduar librin me titullin “Filmi Artistik 
Shqiptar ” i cili përveç një filmografie të plotë kishte edhe një 
vështrim të shkurtër mbi fillimet e kinematografisë shqiptare deri 
në atë periudhë. Aty përfaqësoheshin të gjitha filmat e xhiruara 
nga viti 1953 (Skënderbeu) e deri në vitin 1980. Një kopje të 
daktilografuar të librit ia dorëzova drejtorit të kinostudios për të 

marrë edhe mendimet e tyre. Ai ia dorëzoi ish udhëheqsit artistik. 
Prisja të më thërrisnin për mendimet e tyre dhe vrejtjet. Pashë që 
punimi im shkaktoi një reagim të heshtur dhe një zili. Justifikimet 
koridoreve ishin se historinë e kinemasë do ta bënte grupi që ishte 
ngritur i cili siç permënda prej disa vjetësh nuk kish funksionuar 
fare. Pas një vit e gjysëm më thirri udhëheqësi artistik e më dorëzoi 
kopjen në pamje me fjalë të mira por që më përsëriti se historinë 
duhej ta bënte një grup më i gjërë, se duhej të ishte bërë kështu 
dhe ashtu por pa asnjë mendim konkret. Atëhere iu drejtova përsëri 
drejtorit të kinostudios duke i kërkuar ta dërgonin zyrtarisht librin 
tim në Shtëpinë Botuese “8 Nëntori” si një botim të 
kinematografisë,ndërsa redaksia e krijuar të vazhdonte punën për 
të bërë një botim më të gjerë. Mendimi im u miratua prej tij dhe 
libri u nis zyrtarisht në Shtëpinë Botuese me kërkesën për tu botuar. 

Por nuk ishte e lehtë të botoje një libër.Vepronte censura. 
Dhe një ditë më vonë më vjen një redaktor i Shtëpisë Botuese me 
një sëri vrejtjesh të cilat duhej të koregjoheshin pa tjetër ndryshe 
libri nuk botohej. Këto vrejtje ishin: 

1. - Të hiqen nga libri filmat “ Skënderbeu ” dhe “Furtuna” që 
ishin bashkëprodhime me kinematografinë sovjetike me të cilët në 
atë kohë ishin marrdhënie të acaruara shtetërore dhe partiake 
dhe konsideroheshin nga ne “revisionistë” 

2. - Drejtoria e kinostudios të bënte një prononcim me shkrim se të 
gjitha filmat e vendosur në libër ishin në qarkullim në rrjetin e 
kinemave dhe se duhej të mbahej përgjegjësi nga ana e saj në rast 
të kundërt. 

3. Të mbahej përgjegjësi e plotë në se në libër kishte persona të 
“padëshëruar” aktorë, regjisorë, skenaristë etj të cilët ishin dënuar 
ose internuar nga regjimi- dhe të tillë kishte. 

Redaktori J.T.erdhi tek unë. U përpoqa ta bindja se unë 
nuk shfaq filmat në kinema por po bëj një libër që të evidentoj 
gjithë krijimtarinë në fushën e fdmit artistik të prodhuar deri atëhere 

dhe se këto ishin të dhëna të domosdoshme për një libër të tillë ku 
të përfaqësoheshin filmat me autorë e interpretues ashtu siç jepen 
në kopertinat e filmave. Ishte e kotë. Ai ishte i vendosur dhe i 
prerë se filmat e prodhuar në bashkëpunim me kinematografinë 
sovjetike nuk duhej të vendoseshin se autorët dhe interpretuesit 
ruse ishin revizionistë dhe ne nuk kemi marrdhënie me Bashkimin 
Sovjetik. Kjo ishte kërkesë e prerë. Po kështu duhej të hiqeshin 
nga libri filmat: “ Detyrë e posaçme ”, ”Vitet e para ”, “Ngadhnjim 
mbi vdekjen”, “Prita”, “Përse bie kjo daulle”, “Gjurma”, etj 
se në këta filma interpretonin ose ishin në kopertina e tyre si autorë: 
Xhemal Broja, Halim Xhelo, Xhevat Alibali, Edi Luarasi, Lluk 
Kaçaj, etj të cilët ishin dënuar, burgosur ose internuar si “armiq të 
Partisë dhe të popullit”. 

Libri m’u kthye që ti bëheshin koregjimet përkatëse. 
Drejtoria e kinostudios nuk pranoi të jape përgjigje me shkrim se 
në libër nuk ishin përfaqësuar dhe më kërkuan mua po me shkrim 
që i kam bërë këto koregjime. U pëipoqa disa here për ti bindur se 
në libër duhej të përfaqësohej krijimtaria kinematografike e gjithë 
dhe ashtu siç jepesh në titujt e filmave mbasi kjo kishte të bënte 
me historinë e filmit. Por me që nuk po çaja dot u detyrova të hiqja 
filmat “Skënderbeu” dhe “Furtuna” dhe emrat e autorëve dhe 
interpretuesve që ishin të dënuar dhe e dorëzova përsëri librin. 

Pas disa ditëve më thirrën përsëri dhe me tone të ngritura 
më kërcënuan se do tu drejtoheshin Ministrisë dhe Komitetit 
Qëndror të Partisë se unë doja të propagandoja armiq.Unë u thashë 
që emrat e tyre i kam hequr. Më kërkuan që të hiqja edhe filmat 
sepse njerzit e dinë që në ato filma ata kanë interpretuar dhe 
prunë si shëmbëll aktoren Edi Luarasi e cila kishte interpretuar në 
“Ngadhnjim mbi vdekjen” dhe disa filma të tjerë. U thashë se 
E.Luarasi nuk është në burg ajo punon në një qëndër pune së 
bashku me puntorë të tjerë që nuk janë armiq.Si mund të 
konsiderohet armik kur punon me të tjerë puntorë të pararojës.Mbas 


115 



ABAZ T. HOXHA 


përpjekjeve gjashtë muaj më në fund i binda që këto filma të mos 
hiqeshin dhe e paraqita përsëri librin. 

Po atë ditë më morën përsëri në telefon dhe më kërcënuan se 
në libër ishte emri i Bashkim Shehut dhe Lirim Pullumbit të cilët 
ishin në kopertinat e filmave si skenarist ose bashkautor skenari 
në filmat “Skëterrë ‘43" dhe “Një ndodhi në port”, filma që 
ishinprodhuar në vitin 1980. Përsëri m’akthyen librin. Pas gjashtë 
muajve u detyrova ti heq këto të dy filma dhe e paraqita përsëri 
librinpërbotim. F il l im isht mëkëshilluanqëlibrintabotojasikatallog 
me fotografi dhe me një hyrje të shkurtër gjë të cilën nuk e pranova. 
Më në fund, aty nga viti 1985 libri u fut në procesin e redaktimit 
për tu bërë gadi për shtyp i plotësuar tashmë edhe me filmat e 
viteve 1981-1984. Por nuk zgjati shumë dhe më thirrën përsëri 
këtë radhë me tone shumë të ashpra se në libër ishin emrat e 
Petro Markos dhe të Lirim Dedes të cilët kishin bërë nga një 
shkrim për filmin shqiptar dhe ishin të dënuar (për ta bërë të plotë 
librin dhe për tu shërbyer studjuesve unë në libër kisha vendosur 
edhe bibliografinë e shtypit për filmin dhe kinematografinë). 

Këtë radhë librin jo vetëm që e kthyen përfundimisht por me 
anën e një letre prej pesë faqesh të daktilografuara ju drejtuan 
Drejtorisë së Shtypit të Komitetit Qëndror, Komitetit të Partisë së 
Tiranës, Ministrisë Arsimit dhe Kulturës dhe Drejtorisë së 
Kinostudjos me anën e të cilës më akuzonin me termat më të 
ashpëra si mos njohës së vijës së partisë dhe mbështetës të 
elementëve të pa dëshëruar armiq të Partisë dhe të Popullit. Të 
ishin marrë seriozisht terminologjija e asaj letre proteste mua duhej 
të më kishin varur në mes të Tiranës (letra gjëndet pranë arkivit 
administrativ të kinostudios). Drejtori i Kinostudios më thirri 
menjëherë në një mbledhje urgjente ku ishte edhe sekretari i Partisë, 
shefi i propagandës dhe zv/drejtori që drejtonte propagandën e 
filmit në Kinostudio.Drejtori i shqetësuar dhe i trembur sa që kur 

lexonte i dridheshin duart, mbasi e lexoi deri në fund letrën m’u 
drejtua: 

-Ç’është ky libër, unë nuk jam në dijenill 

E shikova me vëmëndje dhe me keqardhje për frikën që i 
kishte hyrë deri në palcë dhe iu përgjigja: 

Ti je në dijeni, shoku drejtor, se ke firmosur edhe 
shkresën përcjellëse për Shtëpinë Botuese dhe unë ju 
kam vënë në dijeni për protestat e mija. Megjithatë ti 
nuk ke pse të shqetësohesh, librin e kam shkruar unë 
dhe jo ti, prandaj mos kij merak. Unë përgjigjem për 
të. Por me që më thirrët unë nuk i heq më asnjë presje 
librit se unë dua ta shkruaj historinë e kinematografisë 
jo të deformuar dhe të cunguar por ashtu siç është. 
Kjo është edhe në nderin tuaj. 

Dhe u ngrita të largohesha i revoltuar. Në koridor ai më ndoqi 
nga pas dhe filloi të më bënte thirrje që ta tërhiqja librin dhe të mos 
hapja telashe se edhe po të botohesh libri po të dilte ndonjë emër 
i padëshëruar do ta digjnin në kaldajë. 

I thashë se kur libri të botohet, le të digjet, por kopjet e Bibliotekës 
Kombëtare do të mbeten dhe historia e kinemasë shqiptare do të 
jetë atje.Mos u preokuponi për një libër qe edhe po të digjet kushton 
rreth 500.000 lekë por shifni mos bëni ndonjë film me probleme i 
cili nuk koston kaq por mbi 15 milion lekë. 

Më tha se ti je kokëshkretë dhe do thyhesh kokën. 

Mbas shumë peripecish dhe përpjekjet këmbëngulëse të 
mijat,sikurse edhe nga një shprehje e një revolte të hapur në 
mbledhjen e përgjithshme të Kinostudios për analizën vjetore ku 
kish ardhur edhe ministrja e Arsimit dhe Kulturës dhe Zv/ 
ministri,dhe me ndihmën e Z.S.Çela që në atë kohë ishte zv/minister 
i kulturës libri u shtyp në vitin 1987 në variantin shqip dhe u fut për 
shtyp edhe në anglisht për tu shërbyer edhe të huajve. 

Por maratona nuk mbaroi me kaq. Mbasi libri ishte 
shtypur, siç ishte rregull, një kopje iu dërgua edhe Sekretarit të 
Parë të K.Q. të Partisë Ramiz Alia. Ai sa e mori në dorë dhe e 
flaku në dysheme duke thenë: 

-Ç’është ky libër lluksoz më i mire se veprat e shokut 
Enver\l {mbasi libri kishte kopertinë të forte dhe disa tregues në 
letër me ngjyra në fund). 

Kjo mjaftoi që të shpallesh alarmi në administratën shtetërore, të 
pezullohesh varianti anglisht dhe unë të trajtohesha si njeri i 
dyshimtë. Kulmi ishte kur gazeta “Zëri i Popullit” bëri një njoftim 
ku jepte edhe përmbajtjen e librit dhe ndonjë vlerësim duke e 
cilësuar si librin e pare të kinematografisë shqiptare. Më thirrën 
në ministri dhe më kërcënuan pse unë të propagandoja një libër që 
ishte kritikuar. Unë iu përgjigja se shkrimin nuk e kam bërë unë 
dhe se “Zëri i Popullit” nuk varet nga unë por nga Komiteti Qëndror 
i Partisë.Por unë nuk di asgjë që libri është kritikuar dhe përse 
është kritikuar. 

Megjithatë harrijta të tërheq nga shtypshkronja variantin 
anglisht të librit i cili kishte filluar botimin por po përdorej nga 
puntorët për mbështjelljen e bukës ose si ambalazh. 

Para se libri të dilte në qarkullim shkoi një delegacion në 
Panairin e Librit në Leipcig. Në këtë delegacion bënte pjesë edhe 
një punonjës i Drejtorisë së Shtypit të Komitetit Qëndror. Meqënëse 
ky ishte i pari libër për kinematografinë, që atëhere kishte marrë 
zhvillim dhe konsiderohej një nga arritjet më të mëdha të periudhës 
së socializmit në fushën e kulturës, dhe libri kishte një paraqitje të 
mire nga jashtë ata morën rreth 200 kopje me vehte. Atje libri 
kishte patur jehonë dhe ata erdhën të entusiazmuar për suksesin e 
panairit shqiptar duke mos dijtur se këtej kishte rënë rrufeja nga 
kreu i shtetit. Megjithatë libri, që u botua në 3000 kopje u lejua të 
hidhesh në qarkullim dhe në publik bëri jehonë si libri i parë për 
kinematografinë shqiptare dhe brënda muajit u shitën rreth 2000 

kopje. Një paradoks i vërtetë. Ndërsa shumë kineastë, kritikë dhe 
dashamirës më përgëzonin për këtë botim të plotë për filmin artistik 
shqiptar, shtypi, radio, televizioni heshtëte. Kritiku Xh.Abazi kur e 
pa librin më tha në një bisedë intime: 

-Deri tashti ne kritikët nuk kemi shkruar për filmin duke u 
justifikuar se nuk kemi informacionin e nevojshëm ku të 
mbështetemi. Tashmë na e ke hequr këtë armë me këtë libër 
që ka informacion të plotë. 

Pati edhe njerëz që e pritën me zili dhe që në një fare 
mënyre iu bë qejfi për heshtjen. Këtë zili dikush e shprehte me 
hedhjen e mendimit pse të shkruajë një inxhiner për kinemtografinë, 
studimet për artin duhet ti bëjnë kineastët etj, etj. Këta ziliqarë 
mezi prisnin që libri të shkaktonte ndonjë problem, që të dilte ndonjë 
njeri i pa deshëruar dhe bashkë me librin të fluturoja edhe unë. 

Por këtë heshtje të plotë e theu shoku dhe miku im Luan 
Rama, në atë kohë udhëheqës artistik i kinostudios, i cili bëri një 
shkrim të gjatë në gazetën “Drita”-organ i Lidhjes së shkrimtarëve 
dhe e vlerësonte librin. Kjo ishte një kurajo e madhe për të, por 
L.Rama është dalluar për njeri kurajoz se ishte një intelektual dhe 
studjues i mirëfilltë vetë, ishte edhe një nga skenaristët dhe kritikët 
me krijimtari më të madhe. Për ta vërtetuar këtë nuk mund të rri 
pa përmendur faktin që kur unë u përjashtova nga Partia dhe 
Luani punonte në Ministrinë e Punëve të Jashtëme, ai ishte i pari 
dhe i vetmi që më erdhi në shtëpi për të më dhënë kurajo. Dhe kjo 
përbënte një rrezik të madh për atë dhe familjen e tij, mbasi siç 
dihet kush pëijashtohesh nga Partia konsiderohesh “Armik i Partisë 
dhe i Popullit”. 

E botova pas një pune shumë të lodhëshme, por në vend 
që të isha i gëzuar kisha një trishtim, një fare ndjenje faji që më 
ndiqte në çdo hap. Dhe kjo vazhdoi gjatë. 

Një ditë më vjen Piro Milkani në arkivin e filmit ku punoja 
dhe më propozon që të më bënte një intervistë direkt në studion e 

televizionit në një spetakël që ai do të fillonte bashkë me Elvira 
Liçaj (Dones). Ky spetakël prej shumë puntatash titullohej 
“Mrekullia e artit të shtatë”, ku do të merrnin pjesë kryesisht të 
rinjtë dhe do të organizohesh edhe një fare “kuizi”për 
kinematografinë dhe filmin shqiptar dhe si bazë ata do të përdornin 
librin tim “Filmi Artistik Shqiptar”, prandaj edhe në emisionin e 
pare duhej të flisja unë si autor i librit. Ndonse Piro ishte një njeri 
shurnë dashamirës, m’u duk naive nga ana e tij prandaj e shikova 
me shumë dyshim dhe i thashë: 

Piro. Nuk e shef opinionin. Nuk do të lejojnë që të më 
intervistosh mua kur ka një opinion dyshues që në krye të 
pyramidës. 

Më tha se atë punë do ta zgjidhte ai por nuk mund të 
zhvillohesh një konkurim i tillë pa qënë prezent burimi kryesor i 
informacionit ku do të mbështeteshin të rinjte- pra autori i librit. 

-Hezitova shumë, i thashë se edhe në rast se do të më 
intervistosh, intervista ime do të pritet dhe nuk do transmetohet. 

Megjithatë ai ma mbushi mëndjen dhe vajta në emisionin 
e pare dhe dhashë intervistën. Por doli ashtu siç e kisha 
parashikuar.Intervista ime nuk u transmetua.Tashmë kisha hyrë 
në radhët e të dyshimtëve dhe ata që drejtonin median nuk kishin 
kurajo të bënin një veprim që mund tu kushtonte karriken.Ishte 
opinioni i kreut të pyramidës, ndonse me sa di unë, ai nuk kritikoi 
librin, por tha vetëm se është një libër lluksoz, ndërsa një tjetër 
poshtë tij, për të qënë në unizon dhe për të forcuar karriken e 
quajti librin si një “listë gjellësh”. 

Megjithatë publiku nuk e përfilli opinionin zyrtar.Të tremijë 
kopjet e librit u shitën brenda një periudhe shumë të shkurtër, ndonse 
kishte një kosto shumë të lartë për mundësitë financiare të lexuesve 
në atë kohë. Ishte një ngjarje e veçantë, libri i pare për 
kinematografinë shqiptare që atëhere kishte filluar të krijonte një 
mendim shurnë të mire në publikun shqiptar. 

Kur u qetësuan gjakrat unë tërhoqa 150 kopje dhe ja u 
dërgova shumicës së Instituteve dhe arkivave filmike botërore që 
nga Argjentina në Australi.Libri bëri edhe jashtë jehonë dhe mora 
disa letra përgëzimi nga Anglia,Gjermania,Franca etj.Pati edhe 
ndonjë studiues që kërkonte edhe kopje personale.Ndër vrejtjet e 
tyre ishte e dallueshme që kërkonin të botohesh edhe në ndonjë 
gjuhë të huaj.Siç përmënda më lart libri ishte përkthyer në anglisht 
dhe kish kaluar në shtyp por reagimet e kreut të shtetit bënë që të 
pezullohesh botime dhe ta merrnin puntorët të mbështillnin bukën 
me atë pjesë që u shtyp.Fatmirësisht unë munda të tërheq origjinalin 
edhe me diapozitivat e fotografive. 

Studjuesi anglez John Holstrom ndër të tjera më shkruante: 

-”Ju uroj gjithë të mirat për progresin në punën tuaj 
kërkimore në fushën e historisë së kinemasë shqiptare.Do të 
ishte një punë me shurnë vlerë.dhe unë shpresoj se do të 
botohet edhe në anglisht ose në ndonjë gjulië tjetër të njohur 
gjerësisht 

Ndërsa Eberhard Spies, zëvëndësdrejtor i Institutit 
gjermanoperëndimor i artit filmik me qëndër në Frnakfurt më 
sh kr uante: 

-'Libri i mbrekullushëm mbi filmin shqiptar që më 
dërguat nuk ishte vetëm për mua një surprizë e këndëshme 
ndonse ishte botuar vetëm në gjuhën shqipe...Po pati mundësi 
të shpenzonit edhe një kopje tjetër për bibliotekën time 
personale,dhe në se do të ishte e mundur të ma dërgonit edhe 
me dedikim tuaj personal do të ju isha shumë i obliguar”. 

* * * 

49 FERME PARK ROAD 
STROUD GREEN 
LONDON N4 4EB 


fip (oi) 340 5987 Date 

11 November 1987 

Mr Abas Hoxlia, 

Albanlan State Film Arcbive, 
rue Alexandre Moisiu nr.76, 

Tirana, Albania. 


Dear Mr Hoxha, 

I regret that I have had no great success 7?ith the 
two questions you asked me in your letter of 17 March — 
and it has taken me some tlme to receive the results. 

On the hook; ahout the Manaki hrothers, my correspondent 
in Selgrade replies;- 

''The hook '’Brati Manaki' T hy Pavle Konstantinov is out 
of print, and our lihrarian assures me there is no ehanee 
of ohtaining a copy. The puhlisher was not satisfied 
with the hook, and withdrew all the remaining cooies 
from circulation .” 

I'm afraid that sounds rather final.' 

Geoffrey Donaldson tells me that he has sent you some 
material on Charles Urhan's activities, and reeommends 
you to write to^the Science Museum (Exhibition Road, 

London SW'7) who have a large collection of his documents. 

If you write to them, they may he ahle to photocopy items 
relating to Alhania. 

You didn't tell me vfhether you had ever heard from 
David Francis at the British Film Institute after my 
enquiries in 1983 ahout documentary film of Alhania 
before World War Two. Anyhow, I rang their film' archive 
section again last week to see if they had anything. 

Not much, it seems. But there is a 1929 travelogue called 
"Corners of Europe " . vrhich has a section on Alhania showing 
scenes m l'irana and Shkodtër, as well as mnnntain vm 
v.’ith national dances and costumes . 

If you think this would he worth copying, write to the 
National Film Archive at its new address: 21 Stephen Street, 
London W.l. I also enquired at a documentary film agency, 
hut they had nothing except modern stuff on Alhania. 



I send you all good wishes for progress on your research 
into the history of the Albanlan cinema. It wlll he a 
most va luahle w oric, and I hope it ca n he t.ransi at»ri htn 
Engiish or some other widely distrihuted languare. Vh(7 

“ r , c priviieged to live in a small, heautifuir unspoilt countrv 
hut you have prohlems in heing read elsewhere.’ P country. 

Geoffrey N. Donaldson 


f 

Mr Abaz Hoxha, 

Arkivi Shtetëror i Filmit i 
Rruga Aleksander Moisi 76/ 
TIRANA , 

A L B A N I A. 


3011 ST ROTTERDAM 

Crocnendaal 209 HOLLAND 

Tciefoon (oio) 4i 3311 » 22nd October 1987 


REGISTERED 


R.P.S. Të Shqipërisë/ 


Dear Mr Hoxha/ 

I have read your letter of 7th October 1987 with great interest ... 
but I am sorry to have to confess that I know nothing at all about 
the history of cinema in Albania! 

I presume that our mutual friend in London must be John Holmstrom/ 
who wrote to me very enthusiastically about his visit to Albania 
and to the Albanian Film Archive a few years ago. [John brought 
back from Albania some seeds of what he calls "the ejaculating 
cucumber". I too have been trying to grow these plants on my 
balcony ; but with not much success. This year six plants had 
flowerS/ but no cucumbers developed. I am afraid that the Dutch 
climate does not suit this particular kind of cucumber from 
Albania.] 

But now let us talk about films. 

I do not know of the existence anywhere of any films made in 
Albania in the early years of this century. If I were looking for 
such films/ I would start by making enquiries at the National Film 
Archive in London/ the Jugoslovenska Kinoteka in Belgrade/ the 
Tainiothiki tis Ellados in Athens and some of the Italian film 
archives. I suppose/ however/ that you have already contacted these 
archives. 

I have never corresponded with the Greek Film Archive and have no 
contact at all with film historians in Greece. 

With respect to Yugoslavia, I should like to suggest that you write 
to: _Mr Dejan Kosanovic, 

11000 BEOGRAD/ 

Ivana Milutinovica 78, 

JUGOSLAVIJA. 

Mr Kosanovic is an authority on the early years of cinema in his 
country - and he may be able to help you with information con- 
cerning films made in Albania. In 1985 he published a book called 
"Poceci kinematografije na tlu Jugoslavije 1896-1918" (The 
Beginnings of Cinematography on Yugoslav Soil)~ which contains in- 
formation about fil ms made in t he Balkan countries by various 
f oreign co mpanies (Pathe, Gaumo nt, Mess ter, Charles UrbanX- There 
Sre~al3o notes about the English came ram&n NobFe Char les Rider who 

/ 2 

Mr Abaz Hoxha 


3 


22nd October 1987 


color films in the Scala Theatre, London, either in 1911 or in 
1912. One of the films show n was called THE WAR IN THE BALKA NS. 
Bven the name of the director (probablv alao panipraianl i» ' 
mentioned: Freder ick Villiers. 

- the synopsis of a Kinemacolor film called A BALKAN EPISODE. This 
was, of course, a fiction film in which the Balkan War was used 
as the background for a romantic story. The actual country in 
which this story is supposed to take place is not mentioned. Of 
course this film was made in Qrban's Kinemacolor studio in Hove 
(England) or in Nice (France) - and it was probably directed by 
Theo Frenkel Bouwmeester. This item is only of "curiosity value". 

- an advertisement from a Dutch newspaper of 30th October 1912 
announcing the screening of a news film c alled OORLOG IN DEN 
BALKAN (- War in the Balkans ). As this film was shown in Theater 
Pathë (in Amsterdam), it is safe to assume that it was made by a 
Pathl cameraman ”somewhere in the Balkans". 

And that, Mr Hoxha, is all I have in my files about films made in 
the Balkan countries. 

I hope that this letter and the enclosures will be of some 
assistance and interest to you. If I come across any other material 
on this subject I shall let you know in due course. 


It seems to rather unlikely that any Dutch silent films ever 
reached Albania, but it is possible that some of Pathi's so-called 
"Hollandsche Films'' were shown there. I should greatly appreciate 
your letting me know if ever you come across material concerning 
the screening of Dutch films - silent or sound - in Albania. 

All best wishes! 


Yours sincerely, 



Geoff Donaldson 

Rieti, feb. 19» 19&S 

*a: 

Dear Sir, 

In aaswer to your kind letter of januairy 18, I can tell You jf&e 
following informations I took from the italian lists of censure: 

1914: Durazzo - visa 2757 of 27 . 3 .I 914 - prod. Savoia-Pilm, Turin 
1915: Fuoco e fiamme nei Dardanelli e sui mari - visa 10077 of 1 °. 
8 .I 9 I 5 - prod. Lombardo, Naples - 

Salonicco - visa 10772 of 1.12.1915 - prod. Savoia, Turin 
I9l6:j Montenegro - visa 11048 of 1°.2.1916 - prod.Savoia - lenght 124 i 
\ ( I La prodigiosa opera della Marina italiana in aiuto dell 1 easrcito 

' • J serbo - visa 11488 of 6.6.1916 - prod. Comerio, Milan - camera- 
man: Luca Comerio - 

Campo serbo - celebrazione di una grande festa - visa 11774 of 
1° aug.1916 - lenght: 180 mt. prod. Carotenuto, Rome 
Vita al campo serbo - visa 11773 of 1.8.1916 - lenght: 19 6 - 
prod. Carotenuto, Rome 

Flotte ed eserciti alleati a Salonicco - visa: 12103 (nov.1916) 
prod. Cines, Rome - lenght: 847 mt. 

Fronte balcanico - visa: 12134 (nov.1916) - prod. Salvo lenght: 
1130 -(the film is also known as Imponente preparazione offensi - 
va degli Alleati ). 

Dalmazia - visa 12178 (dic.1916) - prod. Ambrosio, Turin - 106 m 1 
1917: Dall'Adriatico all'Egeo (Sbarco delle forze italiane in Albania) 
visa 12301 (jan.1917) lenght.1090 mt. prod. Marina Militare It. 
Dalla ritirata d'Albania alle trincee di Macedonia - visa 12824 
(july 1917) - lenght: 1496 mt. - prod: Marina Militare Italiana 
Some scenes of dead soldiers lying without sepulture, considered 
horrorific and bloodcurling, were censored. 

I colossi del mare ed i territoriali in Albania - visa 12658 (ma: 
1917) lenght: 751 mt. - prod. Marina Militare italiana. 

1918: Albania liberata - visa I3773(aug.191 8 ) - prod. U.S.P.G.P (I don 
t know if it is an italian or foreign documentary) 

Bombardamento di Durazzo - visa l3858(dec.18) 1. 192 mt. prod; 
Marina militare italiana - 

I will search aftcc 1918, at tlie moment I don't have $he nexj cen— 
sure lists. In the years 1914/18 tliere are many documentary rela— 
•fcing Balcans, made "by Gaumont, Pa-fchë, Eclair, the british section 
of nevnsreels. 

There are also two fictmon films, the first made in 1927 in Italy 
named Nanu, la cugina d'Alhania . a comedy, and the other II cava- 
liere di Kru.ja , made in 1940 in Albania, shortly after the italian 
occupation of Albania. 

Enclosed here, please find two photocopies of scores of the two 
pictures, where Ypu can have a synopsis and contemporary critics 
of the films. 

I give You also the adress of another italian, who is now writing 
about war docxjmentaries and cinematographers, who have taken films 
during first and second world war. He may can help Ypu: 

Franco Cocchi — Via Valmalenco 40 — 23 IQQ Sondrio — 


Please, accept my best wishes for your work 


P.S. Can You tell me if in the 
albanian archives are italian 
silents (fiction)? 


yijA/j 


iir. Dr. Y1TT0KI0 UAKTIKELLI 

02100 Kiet i, Via Leaueaaa 24 Tiraua 24.6.1088 


Dear Sir, 

rhau&a yon very ouch for your ioforoal ious aboul ihe shooiiug of nevsreels 
documeiifaries aud ficiiob filos iu Albauia by lialiau ciuemaiographers. 

Ou ihai ocassioii I hare ihe pleasure lo seud you a copy of my book 
* FlLMl AKTlSriK Sli^IPrSH •*. rhis is a conpleie filmography of Albauiab 
feaiure films produced by Albauia filo siudio " Shqiperia e re ■ (-.ew Alba..ia) 
obd Albauiab felevisiou from 1907—1984 vith a shori hisiorical aproach. Ub— 
forluuaiely by uov ve haveu*! ii iu other videly distribuied lauguage but 
1 hope f hat ii vill be soou ixt Euglish Tersioi.. 

Aboui your requesi I iuform you that iu our Archive ihey are uot 
lialiau sileut filias. 

Kest regards. 


V ouro Siucerely 
Abaz llozha 

DEUTSCHES INSTITUT FUR FILMKUNDE (DIF) 

Sitz Frankfurt am Main 

Mitglied der Fëderation Internationale des Archives du Film (FIAF) 


Deulsches Institut fur Rlmkunde e. V. • Schaumainkai 41 6000 Frankfurt 70 

Mr. Abaz Hoxha 
Directeur 

ARCHIVE D’ETAT DU FILM 
BE LA R.P.S, D’AL3AK1E 
Rruga Aleksander Moisiu 76 

Tirana / ALBANIA 


□ Abt. Dokumentation/lnformatio 

Schaumainkai 41,6000 Frankfurt 70 
Telefon 069/617045 


11. 4. 1988 
lOcrD 


Dear Mr. Hoxha, 

It was a p&asure to read your letter dated March 24, 1988 
which came in today. But the marvellous book on the Albania n 
film production which was sent wi th, was not onlv for me a 

useful surpnse, even if it’s printed in the Albanian laneuage . 

But as ail riimographic data are clearly given above each entry 
it enables us to follov names and functions of’the participarrts- 
in the production. For to avoid any false relationship to the 
function given in abbreviations, we should like to ask you to 
explain and to translate into English these initials. 

If you could spare another copy for my private library and if 
you, mo reover, couid o e ki nd enough~~t o Wnte a personal dedl- 
catio n m xt, l s hould be much obliged to you. 

Pleasedon’t hesitate and let us know if there is anything we 
can do for you with regard to any information on the German pre 
war and Federal German cinema. 

Best wishes and kindest regards, also to your colleague, 
very/ ainqerely youa 

CIP Katalogimi në botim BK Tiranë 

Hoxha, Abaz 

Në gjurmë të filmave për Shqipërinë / Abaz 
Hoxha. - Tiranë : 2007. 

128 f; 20.5 cm 

ISBN 978-99927-742-8-1 

321.74 (496.5) “1945/1990” 

